text:
良大Liang Chen攝影工作室
服務詳情
評語 提交評語
本身我諗住pre-wedding喺香港影,始終香港土生土長.自己都唔係鍾意小清新,大草原嗰啲,我鍾意啲有味道啲嘅嘢.原本諗住香港搵人影,但後尾就見到有個台灣攝影師叫良大,咁啱佢哋又有同我租婚紗嘅Alisha & lace有合作.我係俾佢啲相吸引咗先,佢唔係少女味嗰啲,全部都係有性格,亦都唔係浮誇嗰啲.我好buy佢個理念係,你影一張結婚相,你要擺喺屋企好耐,擺幾耐你都唔會睇得厭.佢係影最真實一面,佢嘅攝影技巧都好吸引到我,光暗影得超靚,影出嚟嘅style係cool嗰啲嚟嘅,基本上我成輯相一張都冇笑.因為佢哋有tag返婚紗店,後尾就發覺原來我想租嗰間Alisha & lace香港都有,就勁開心即刻去租.
我facebook message良大,我分別message良大同Alisha,到後尾試衫傾開先知原來佢哋有package,就一次過搞掂.我揀完衫都有send俾佢哋睇,佢哋其實都係好有性格嘅攝影團隊,如果你揀完衫佢覺得唔係佢哋style,佢哋會唔要,有機會會叫你揀過.不過我就so far都勁smooth.
我5月7號去到見一見攝影師,8號休息,9號就影.佢有分幾個package,分鐘數同埋影幾多個style.我揀咗9個鐘影3套,包兩個studio,另加室外,去陽明山影.我同攝影師互動同溝通係非常之好.其實我都知佢style,都有信任.我對相質素係有要求,但係我係唔會自拍,亦都係影相唔識笑嘅人.一開始影已經進入狀態,佢嘅指示都十分清晰.我起初係聯絡攝影師老婆penny,我哋全程都好啱傾,好開心.有啲人影婚紗相好辛苦,但我影完係完全唔攰.
佢當日影完都有俾preview我睇,我都覺得啲相好靚,已經唔洗點執.
我覺得好滿意係因為佢哋係會send佢哋理念俾你,所有嘢都清晰明確,指名係你啱呢個理念先好揀佢.佢哋好仔細好周到,好多朋友話攝影師講一大輪都唔知佢講咩,但係良大係講得好清楚手點放腳點放,影一下就中,完全唔會覺得攰,唔會hold住一個位好耐.我哋係ahead schedule完成到個shooting.


c: text/html

text:
宮古 必去景點及浄土浜海灘附近酒店推介
浄土浜海灘附近酒店預訂
神秘優惠價幫你慳更多
即時揭開神秘優惠價,慳得更多
宮古必去推介 - 浄土浜海灘
想去 宮古 自由行?等 Hotels.com 帶你玩盡 宮古浄土浜海灘 啦!留意我地文章,話你知去宮古 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋宮古浄土浜海灘 附近有咩酒店,等你更加容易計劃行程,慳返酒店來回景點嘅時間.
宮古浄土浜海灘 自由行
去得宮古浄土浜海灘 自由行最緊要一定係揀啱日子去.一啲熱門景點例如,宮古 嘅 浄土浜海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
宮古浄土浜海灘 交通
想去浄土浜海灘 暢順無阻濟,最好就係出發前,睇清楚宮古浄土浜海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
宮古浄土浜海灘 必食必買攻略
宮古浄土浜海灘一直都係旅遊熱門地點,去到宮古浄土浜海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!

robotstxt: allowed

filter: keep


text:
有時,間唔中就會見到有D人話死喇我地俾人邊緣化喇,依家推普喇,我地就黎好似上面咁樣全部轉晒講強國話,今次廣東話玩完喇.但係其實佢地講完之後,係無任何follow-up,即係咩拎都無做.
就等於又有D人又話哎呀個網上好多垃圾文廣告文鱔稿喇投共媒體啦依家無晒D高質文喇個個都只係呃like 呃些喇.但其實佢亦都係唔單止完全一個字都無去嘗試痾過出黎,然後碌番下果堆人既FB,其實佢地咪又係成個page 都係巴士的,OI,甚至係大菠蘿?咁即係點?呢種態度算點?可唔可算係撚屌?
即係好似係山上睇山下開始山火咁.係火勢係好猛烈,但係(好似)未燒到上黎咁不如都係坐定定睇住佢燒,工作如常住先啦.話唔定會天突然下一場雨就會搞掂晒所有野呢.又或者,會有火影忍者衝鳩上黎,大叫一聲救火就係我既忍道,然後多重影分身一個水遁水龍爆彈就可以將火種完全熄滅呢.但現實當然唔係咁啦,屌.最後燒死左又同閻王訴苦喇,點解你唔搵聖若望及時救走我?我條命點解咁撚苦?
其實依家都唔係已經要求話大家都應該要身體力行呀,多D寫文甚至真係多D支持下用廣東話去試下寫下唔同文體諸如此類.呢D野有時真係求之未得.加上,廣大讀者群既野,往往都係振振有詞,可以當成係消費者就話妖真係無質素所以咪唔睇囉.但係有時作者無私奉獻左,提供左免費公眾娛樂,大家都可以照飛唔睇喇,但係求其擺低一個些一個like 駛幾多時間,都得掛,一兩秒?已經唔係話要錢喇?駛唔駛都咁孤寒呀?
小小鼓勵唶.依家又唔係叫你要係銅鑼灣時代廣場派傳單宣傳三百六十小時.唔好再講咩HEY你寫得好自然就會有人推架啦.其實呢樣野真係唔會發生架.愈高質果D多數都會好快俾FB排到落去下年先有機會俾人有一眼望到架渣.一大堆文字,又無J圖,又唔係講TVB,又唔係有神人加持,去邊度搵like 番黎?無人有responce 咪愈禁愈低囉.然後作者灰心咪又走一個囉,大家離newsfeed 完全垃圾又近一步囉.
我有時都幾殘忍.紫波一呻話我寫得咁認真都無人睇我就會話,依家個生態係咁.一係就完全唔寫,係都要過下手癮的話,就要承擔俾人地完全冷落既風險.但有時睇到呢啲post,我相信任何作者都覺得心酸既係:SET左某個條件先出文但又settle 唔到好喇依家半天吊,咁出唔出好.出又好似好柒,唔出又個心有條刺咁...
我覺得呢種遭遇(好多作者都經歷過),真係慘到嘔.係呀,你已經係免費架喇,但到最後仲要叫人黎,求下你幫襯呀咁.仲要係不為回報呀.乞LIKE渣,唔係叫你俾真心白銀呀.所以我成日同D人講,你認認真真搞咩鋪排,整咩伏筆喎.隨時搵個人寫一千字甜故就可以技術性咁KO你啦.呢個世界就係咁無謂.尤其是到處都充斥住D:
唉網上已經無晒好文章既日日埋怨撚.但佢又唔推唔like,自己又唔肯share.又唔做supply,又唔做demnd,真係好仆街囉.做cd-rom 唔係罪.等同做港豬都有佢既意義.但一邊做又要怨豬餿難食.真係任常人都覺得難以理解囉係.


text:
Hay Fever Floral & Gifts
服務詳情
評語 提交評語
一開始聯絡Hay Fever嗰邊啲人就覺得佢哋覆得好快,而且我有friend幫襯過,知道邊個staff扎得靚,所以我幫襯嘅時候都特登搵翻果個staff負責.我覺得佢地啲花材既選擇都好多而且好新鮮,我揀左個藍色花為主既鮮花花球,鐘意佢嘅顏色係比較特別D!另外就再揀D小花整左個頭飾同我老公既襟花.big day個日有個兄弟去幫我拎啲花,我無親自再過去.個花球都好新鮮,擺得幾耐.
我有周圍睇過花鋪,又有問朋友有冇介紹,其實已經有幾間係手.我一路都好想要嘅peony原來我結婚果個月冇,所以一直就想搵有冇花店幫手訂overseas peony,因為唔知價格幾多要,所以搵左五,六間比較等reply.
我係四個月前訂,但結婚三個禮拜之前發現佢地冇落我張單,但我已經俾左錢.於是我打去問,問點解冇人打俾我問我花球要咩花.原來之前做service個女仔咁啱走左,佢地其實好少可會甩單,但呢件事就正正發生係我身上.去佢地鋪頭果陣,見到我張野要貼係board到,原來佢地唔記得寫返落佢地啲簿同單到.當時佢就黎閂鋪,我走入去問佢,話唔明點解冇我地order,但原來佢地冇remark到我想要咩花.但正正因為呢個情況,所以由老闆娘跟返我張單,俾左個最靚嘅花球俾我.
同埋我拎花果日,係個老闆車我同啲花返屋企.因為佢地整好哂啲花,要我要早一日拎返屋企,我屋企太近花墟所以由我拎,點知去到發現好大棵拎唔到.個老闆都認得我嘅,於是我問佢可唔可以幫幫手拎住啲花,等我可以截的士返屋企.然後佢話佢差唔多收鋪,所以就叫司機車我返屋企.
佢啲花雖然唔係好多款,但每款都一定開得好靚,而且佢show出黎嘅花都係佢地之前做過嘅job.
幫我果個其實係新仔,不過都serve得好嘅,有提議我可以用咩花去代替peony,於是我學識左邊幾類嘅花係似peony,可以做到我想要嘅花球嘅效果.我覺得佢service好好先跟佢落單.
因為佢地老闆娘咁好,所以加多左啲細盤嘅花仔係ceremoney,teatime, cocktail嘅table上面當decoration,係夜晚食飯嘅枱花.


text:
媽咪秘密地約好左兩小B既太爺爺,爺爺,嫲嫲,眾姑姑連同表哥表姐一大枱人飲茶,地點當然係最近康怡既茶樓啦.
搭車時好曳既潼潼
上幾次坐地鐵都好乖乖既妹妹,今日去由東涌出發,都未到中環就開始扭計喇,直至到左茶樓都仲係扭緊,氹左一陣先肯坐定定.比同時期既哥哥,妹妹真係曳好多,以往恆恆搭地鐵最多扭要落車既啫!而潼潼就會扭計要落地玩既,搞到我地有位都冇坐得,要抱佢或者搒住佢企落地既!好彩恆恆搭車已經會乖乖坐定啫,如果唔係爸爸同媽咪真係唔敢去街都似.最後爸爸發現,車箱中越少人佢就越曳既,下次可能要揀繁忙時間搭車喇!
要一個鐘warm up既恆恆
飲茶期間,出名慢熱既佢幾乎要飲完茶先至入狀態,開始肯玩下!上康怡之前,三個姑姑連同兩公婆拖住五個B,加埋細姑姑肚裡面既表弟,數數手指原來成十一個人一齊去左吉之島既玩具部!一去到冇耐大家就發現恆恆揸住個Thomas電話喇,連拖住佢既姑姑都唔知佢系邊度攞既,大家都想知幾錢,但搵晒附近都搵唔到究竟擺邊度,相信係最後一個!後來搵到一個同款但唔同公仔既,最後兩小B各自添左一部新「電話」!
上到康怡喇,又有車仔玩,又有細表哥比佢追住,恆恆玩得不知幾開心,開心到唔理爸爸同媽咪!相信係因為我地平時都開始對佢有D管束喇,例如唔會比佢不停玩車咁啦,所以一放鬆比佢玩耐D就會有以下既情況出現,就係到最後要返屋企時,幾乎次次都會咁喊住唔肯走既!而妹妹上到去無幾耐就豬左,平時佢唔係訓自己床仔的話,一般都唔會訓好耐既,今次可能因為係地鐵玩得太攰喇,又遲左訓,所以訓左成個鐘頭有多!
再到夢之島
一家四口食完晚飯後要坐地鐵返屋企,康怡吉之島係必經之地,一場黎到,當然要比兩兄妹去夢幻樂園玩下啦!多年來吉之島都唔知番新左幾多次喇,但遠在「歡樂天地」之年已經存在,一個玩機動遊戲既地方-夢之島至今仍然存在,根據曦曦表哥所講現稱「夢幻樂園」.
雖然一樣係由Namco經營,但玩既野都唔同左好多喇,以前既夢之島 (Wonder Park?) 其實係係間機舖黎,場內附有幾部旭旭下果類既車仔馬仔之類,旺場程度同家陣差唔多;但後來家用遊戲機普及,再冇小朋友出街打機喇,所以夢之島就漸漸變成今日既夢幻樂園,由一個原本比小朋友渡週末「過下癮」既地方,變成今日有好多跣手夾公仔機呀,輪盤煲大獎機同吸水彩虹池,鼓勵年青人消費既地方.唔經唔覺,由第一次黎打機,到今日黎消費,原來已經過了廿年!
當年爸爸最愛打一款用兩支各有一粒掣既Stick打既Game,玩咩已經唔記得了,只記得玩到冇晒錢,得番幾毫子搭丁丁返屋企之前,仲可以走去同層玩具部排隊免費玩紅白機,即係就算冇錢,週末都一樣可以過得充實非常的!這依稀的記憶實在令人懷念,你說,做小朋友多好!
相關網誌:
細舅舅,生日快樂! @細表哥Baby的Blog
回憶,變遷,感慨:
歡樂天地 VS 冒險樂園 @HKBlog
今日浩賢表哥生日,姨媽早已約定我地一家人到來慶祝喇.四口家早一晚就到了婆婆家過夜,準備今天的緊密行程.兩小B都訓得唔好,妹妹七點未到就起左身,哥哥亦緊接其後!不過由於有得玩,表面上還算很精神.
難得飲早茶
平時即使很早起床也好,礙於要準備好同佢出街都要花唔少時間;然後再要由東涌出到港島,冇一點都有十二點半喇,難得今日有機會到香港仔飲早茶!
睇卡通片竟然嚇壞大人!?
還記得妹妹還未出世時,我地帶埋小恆恆去睇戲係無辦法睇足全埸既!試過一,兩次之後我地都敢再次挑戰喇!兩公婆因而好耐都冇去過睇戲喇!十二點到左數碼港戲 院,到買飛先發覺想睇既場次竟然係立體版,要價八十五個大洋!不過一行十人一場黎到,大人又多個小朋友既情況又冇理由轉Keroro軍曹…只好就範啦!買 飛時仲要話你知:唯有立體電影,不設信用咭九折優惠!Oh~表哥你做乜唔係星期二生日架!
潼潼下半場出手
入場喇,妹妹開頭都好乖乖,而且仲肯帶立體眼鏡睇添!部戲係冰河世界3,立體效果不錯,但劇本就一如所料地無甚驚喜,叫做OK啦,連妹妹都覺得麻麻地,本來 開始睇時一直都只係不停地細細聲咁講野既,見到啲動物就叫下「Wo-wow」既啫,但到左中場佢就開始出手喇!先黎大叫幾聲,再扭計要落地.媽咪想用爆穀 氹佢啦,佢就將D爆穀塞比爸爸食…而且一路塞,一路大叫添,比佢激死!不過今日係佢第一次入戲院睇戲,咁既表現已經非常好了,最少我地都可以睇晒成套戲 啦!
恆恆大改一貫作風
爸爸記得有一次帶恆恆B去睇戲,睇左一陣佢就開始扭計,氹極都好嘈!結果搞到爸爸要抱佢入洗手間氹,睇完套戲之後就領略到咩叫「色即是空」喇…即係以後睇到個戲名會記得自己明明睇左,但又好似冇睇過咁囉!事隔唔知幾耐喇,再入戲院既恆恆仔今日睇得唔係好專心
,而係太專心
!唔知係唔係太早起身,開始覺得攰呢,佢全埸都keep住唔笑!同後面不時大笑既表哥,加埋大叫既妹妹形成強烈既對比!而跟以前對比更大既係,佢全場都肯戴住對立體眼鏡,還記得以前買左對太陽眼鏡比佢戴左兩,三次,次次都只係肯戴一陣咋!
三十幾度,一樣慢熱!
好喇,所謂好戲在後頭,今日既重點活動黎喇,睇完戲返回香港仔,我地齊齊向淺水灣出發! 一去到沙灘,恆恆一如所料唔肯落地,要由爸爸抱出沙灘!最後經過一輪熱身,玩左一陣水之後就開心晒,玩到唔停喇!
妹妹首次浸鹹水
比起哥哥第一次去沙灘,妹妹相對冇咁驚青,不過就幾乎全程都坐系岸邊「不」沙,冇咩走動!
唔好講咁多,睇相啦!
全程玩沙既潼潼,加埋進入狀態既恆恆
潼潼全日唯一落水既情況
左有人印汗,右有人餵食野,巴閉到不得了既恆恆
浩賢表哥許願許到咁認真,祝你生日快樂兼願望成真啦!


text:
係非洲肯亞依個長跑皇國入面,每年培訓出嚟嘅長跑好手真係多不勝數.係2011年嘅馬拉松世界排名前一百名入面,就有六十六人係來自肯亞!肯亞人跑得咁快,到底佢哋食咩大架?等我哋就睇下肯亞嘅長跑選手每餐食啲咩架啦!
其實肯亞嘅跑手每日嘅飲食都好清淡同簡單.因為經濟環境嘅關係,佢哋好少食肉.佢哋嘅三餐多數都係澱粉質同蔬菜,所以佢哋會係豆類,雞蛋同牛奶到汲取蛋白質.
肯亞跑手早餐多數會食雞蛋,多士,香蕉.雞蛋提供蛋白質,維他命D,維他命E,葉酸同奧米加3脂肪酸等.多士嘅澱粉質同碳水化合物為身體提供能量.而香蕉就係大受跑手歡迎嘅生果,除咗有纖維幫助消化,仲有豐富碳水化合物,幫肌肉組織修復同恢復.
佢哋每一餐都會食烏加利(Ugali),就好似我哋東方人每餐都要食飯咁.Ugali其實係用糯米粟磨成粉再加水攪件而成嘅粉團,亦有人會用木薯粉,或者高粱粉去取代粟米粉.Ugali本身係冇乜味道嘅,但都好似飯咁,會有淡淡嘅香甜.肯亞人食飯多數都唔用餐具,佢哋會直接用手拎小小Ugali放係手到,將佢捏到好似個碟仔咁,再包一啲豆,蔬菜加埋調味料一齊食.粟米係鹼性穀物,可以令身體保持弱鹼性,快速恢復疲勞,令身體唔容易累積乳酸,最適合長跑.加上Ugali嘅升糖指數較低,可以令人冇咁易肚餓.
肯亞人好時都會用豆去取代肉類,因為肉好貴,煮嘅過程都會好麻煩.所以肯亞人會係豆類,例如French beans,nyayo,黃豆,綠豆等汲取蛋白質.
至於蔬菜類,肯亞屬於高原地方,好鞋可以種到菜.好彩肯亞盛產羽衣甘藍.羽衣甘藍係超級食物(Super food)嘅一種,含有豐富嘅膳食纖維同維生素 C,K,B 群,葉酸,二吲哚基甲烷(DIM)同蘿蔔硫素(sulforaphane)等抗癌免疫調節劑.
原來肯亞除咗咖啡豆出名之外,其實仲盛產茶葉.肯亞人好中意飲茶,典型嘅飲法係茶葉加牛奶.除了茶葉中的抗氧化劑,加牛奶的喝法也補充了鈣質
睇完肯亞跑手嘅餐單,筆者都表示好想試下!尤其係Ugali依種又飽肚又健康嘅依啲咁適合減肥食嘅食物啊!大家都可以參考下依個餐單,改變下自己嘅飲食習慣,身體健康啲自然跑得快啲!


text:
28 十月 [日本] 第一,二日 – 出發,到步
《10月08日至10月09日》
終於出發啦~!平時既我每次返香港都會帶個大行李既,因為次次都會買唔少野返黎;但今次因為會去日本,又會換幾次酒店,就想輕便D,所以之前個晚用左唔少時間去將我地既野擺落兩個手提行李到,搞到好夜先去o訓.好彩第日12點機,都唔駛好早起身.今次係由麥包既細妹送我地機,甘趁朝早有時間,奶奶又想去飲茶,我地就去左飲茶啦.飲完茶之後就去機場,機場都唔算多人,唔駛幾耐就過左customs, 仲有好多時間剩.
既然有時間剩,麥包又好勤力甘溫書啦.
上到機既第一餐飛機餐(亦係我唯一記得影相既飛機餐),如常啦,空姐都係問:『Chicken or beef?』,我揀既係雞扒伴薯茸.但其實我係個唔食飛機餐既人,甘多年以來我都係食個餐包,加少少如果好味既沙拉或配菜就算,所以如果問我個餐好唔好食,就要問麥包先知啦,因為佢次次都食埋我個既.今次既配菜唔錯,係cocktail shrimps,哈哈,我就食埋麥包個份啦.
因為西雅圖同日本有十幾個鐘頭既時差,加上坐飛機又要十幾個鐘既關係,雖然我地八號就出發,但係去到日本已經係九號既下晝五點幾啦.過關俾預期快,唔洗半個鐘頭就過完關兼囉埋行李啦.
第一件時就係去換JR Pass,我地搵左一陣就見到對面有個好大既牌寫住係個到換JR Pass,甘我地就入去啦;有幾個人係到排緊隊,我地又排.我稔排係我地前面幾係對台灣人,佢地手上搾住本講Suica + N’EX既優惠小冊子,我心稔:『哈哈,係呢到仲可以買埋呢兩樣野,唔洗周圍搵,正!』等左一輪之後,終於輪到我地啦,但當我俾張JR Pass既voucher俾佢既時侯,佢竟然同我講話呢到冇JR Pass換喔?!佢話係係隔離個間先有得換!(之後我地出返去睇過個大牌先發覺之前睇漏左個箭咀指住隔離個間先係換JR Pass既,搞笑.)但既然都排左隊囉,咪稔住買左個Suica + N’EX先啦,個sales就好好人甘同我講,話我有JR Pass,係咩JR都坐得囉,甘係唔洗晒錢買Suica + N’EX架啦.哈哈,跟住我又同佢解釋返話我張JR Pass凈用得7日,但我會留係日本9日,所以先會買Suica + N’EX.到最後,佢終於明白啦,就好快甘幫我地出票.我地甘講左一輪,真係要對後面排隊既人講聲唔好意思啦.之後我地又快快甘去隔離換埋JR Pass就上車囉.
N’EX坐得幾舒服架,唔知係咪夜既關係,車廂幾空下,坐係我地後面既一班人係到飲啤酒同食小食,好似好好味甘,但我地因為時差,都唔肚餓,所以咩都冇食到.
個幾鐘頭後就去到品川,跟住就轉山手線去到目黑坐酒店既接駁小巴去酒店啦.呢間酒店雖然唔係係新宿,原宿,但係因為有酒店接駁小巴,都算方便.房內要有既野都有,但我唯一覺得唔係好好既就係佢既花灑灑水太勁啦,沖起上黎會覺得有D痛.沖完涼都好夜啦,o訓覺啦~
第二朝,等緊接駁小巴既時侯,我地先去大堂睇下.大堂方面裝修得好靚,出面有個日式花園,我地去影相既時侯仲見到有個好似model既人係到影緊相忝.
《待續~》


text:
當之前柒次話飯罪柒次都係劉局,我唔係唯一一個以為今晚又係循例收皮,點知會爆冷咁齊人,人數幾乎係柒嘅兩倍.好多謝各位出到嚟土瓜灣食咁就我呀,我已經係今日屋企對住部腦做嘢做到七點九至換衫,食完返屋企立即又繼續開工,如果唔係食行一個字路就到嘅一品,我今晚對住嘅會係營多而唔係咁多位朋友,更加唔會食到好飽咁開心.
唱K就等主角KC飛之前五月頭先啦.下一次唔會又係我一去到,樓上立即火燭幾架消防車警車衝埋嚟咁黑啩.
其實過嚟aPM返工之前,我從來未食過Pie & Tart,因為舊時「五六蚊大大個麵包,叫我十蚊食個撻?唔係啩?」估唔到而家係日日都Pie & Tart度日,繼KFC之後又一間食到唔想食.
初時仲有時間落街食飯,lunch會走去出外食飯堂食茶記;跟住開始忙,慳時間,落樓一出電梯轉幾個彎嘅KFC算;再跟住已經係朝九晚九噉做返到屋企仲要繼續做,就朝早落車買定晒,一個餐由朝食到尾.揀Pie & Tart貪佢買完唔怕擺到凍幾時食都得,通常都係買四個撻,早餐lunch各食一兩個,(唔)好彩的話下午茶可能仲有一個食,亦試過四個撻食到食晚飯都仲有得食.其實衰唔晒,的確幾好食貴得有點道理,而且而家食佢反而係食得最平,四十零蚊四個撻食到最少兩餐,而家觀塘求祈一間茶記,隨便食個碟頭飯已經差唔多呢個價啦.
我諗直到個project下星期中正式交第一期貨之後,我先可以返工嘅日子晏晝正正經經食餐晏晝飯,而經過日日返工都係食批食撻的半個月,離開aPM之後,呢世人應該都唔會再幫襯Pie & Tart,雖然真係幾好食.
因為落親場嘅日子都係食撻,食足兩個星期,個客話我而家食到成個撻樣噉.好在我唔係食撚.
WhatsApp仍然唔使我俾年費.係咪我真係少message到佢都覺得我太毒,毒到錢都唔敢同我收.
早排先話今年又唔收我年費,今朝瞓醒,發現Whatsapp多咗版打電話,以為人人都有好平常,返到公司問先知好似係逐水放,全間office得我一個抽到做第一水,其他同事要我打Whatsapp電話俾佢,接一次個打電話功能先會出現,然後自己再打俾人,個app叫update之後至可以正式用.
但唔明,點解全公司人人都咁多電話,Whatsapp唯獨是俾我呢條連唔裝小熊來電部電話都可以全日唔響嘅毒撚試呢個新功能?
其實今晚有機會第三次上電視做訪問.我諗寫咗14年blog最大成就,係好多人比我自己更認真對待我寫嘅嘢,今時今日心態其實同十幾年Geocities,Xanga時代開始寫時一樣,只當一種日記式生活紀錄,乜狗屎垃圾大事小事諗到就寫低寫完就算轉頭就唔記得,反而成日有人會睇完我寫嘅嘢搵上門撩偈傾甚至邀請做訪問,講metal講音樂自然大把,其他講文化藝術,講電影,講社會,講住屋,講生活乜都有,好似星期三愚人節亞視冇得續牌居然唔係笑話,消息傳出之後冇耐就收到message,星期六晚《新聞透視》會講亞視,因為兩年前一個講亞視嘅post有記者睇過仲會記得,就素未謀面都send message嚟問有冇興趣接受訪問.
呢種事唔係第一次發生,甚至發生過我都唔記得幾多次,你問點解又唔見有乜劉Sir有份嘅報紙雜誌或者電視訪問嘅?可能因為每一次我都會收到問題之後,先寫晒成份稿 - 有時甚至影埋相 - 俾對方過目,相信班編輯同記者冇預過一個受訪者會咁黐線,只做一個出鏡半個字唔夠嘅路人甲都會玩到咁大,所以往往冇晒下文.但既然寫咗,同今次見到最後個project真係出咗街,就在這播完一刻,喺度同大家分享愚人節收到嘅四條問題同當時回應,為今集《新聞透視》補充一個八十年代長大嘅亞視迷嘅角度.
1. 何時開始看亞視的節目?
細細個已經開始睇
2. 為何喜歡追看亞視劇集?
覺得亞視動畫,劇集同綜藝節目各方面,無論外購還是自製,題材都比較獨特,比較另類,尺度亦較大.好多亞視最受歡迎時期拍嘅劇集,而家冇一個免費台會拍或者敢拍,將套劇交俾佢哋,亞視以外其他台亦未必敢原版重播.
3. 對亞視的印象和感情是怎樣?
細個睇亞視已經覺得,一啲客觀環境因素,會令人只會覺得亞視係一個二線台.以前屋企部電視只得四個台,無線明珠排一,三,亞視國際排二,四,換言之開電視一定係先睇到無線中英文台,之後至到亞視,冇咗無線好多時一開電視已經係睇緊佢嘅優勢.而且亞視畫質比無線差,色彩唔及人繽紛,以前影響可能唔算好大,但到高清時代其他台不斷追求高畫質,亞視畫面仍然係暗啞蒼白.亞視成日俾人話好重大陸味,畫質跟唔上時代係其中一個原因.
不過連串缺點反而令亞視節目更可觀,因為當仲可以同人競爭時,技術上有缺憾,就會用節目內容同質素彌補;唔係大台,好處係輸得起.點解歲月留聲台會比亞視主台更受歡迎?因為八九十年代亞視劇就係創新代表,正因冇人哋咁大包袱,至可以拍其他台唔敢試嘅題材同尺度.只可惜問題係贏嘅時候少,輸嘅時候多,好似你創新完,另一個台照辦煮碗,然後用一開電視機就係睇佢嘅慣性收視優勢大石責死蟹,口啤你贏,最後實質經濟收益又未必歸你,噉樣打持久戰,又邊有可能支持到呢?
而家睇返都幾無奈,當年亞視冇因為自己唔夠人大就自暴自棄,仍然腳踏實地努力創新落力做,正正係體現獅子山下精神,到頭來成果就俾財雄勢大嘅財團搶走,其實喺香港電視事件好多年之前,亞視已經證明證明咗全香港人睇,獅子山下精神喺而家嘅香港根本唔work.
4. 現在政府不續牌,會不捨得嗎?感覺如何?
其實我對亞視感情好深,唔止因為好多令人印象深刻嘅節目,仲有對我啟蒙最大嘅英文老師,係以前每晚十一點同凌晨兩點喺國際台見面嘅David Letterman;而且工作關係,我曾經上過兩次亞視節目,都係難得體驗.
我唔係唯一一個戥亞視唔抵嘅人,只不過當一個本地台會選擇唔拍本地劇而只播外購劇,包裝到自己似一個大陸電視台多過香港電視台,然後轉去國際台再見唔到David Letterman,而家對亞視嘅感覺就同好多人一樣,只覺可有可無,亦無特別感觸.
反而會關心歲月留聲台之後會點?我心態仍然好舊派,就算而家上網睇好方便,始終鍾意每星期某幾晚夠鐘就開電視追劇,歲月留聲台正正俾我重拾呢份情趣,甚至試過為睇一套劇而特登早起身.對於我哋呢種對而家新電視劇完全冇興趣,只求劇集有質素有新意嘅人嚟講,如果歲月留聲台因為亞視執笠而停播,第時開電視轉中文台,真係唔知仲有乜嘢劇可以睇.
其實有點遺憾,因為亞視上過兩次,都好想試一次上上無線,噉就由細睇到大兩個電視台都上過晒了.或者下次唔好寫到咁長嚇親人啦,大佬銷藥員成集《新聞透視》講嘅夾埋都冇上面咁多呀,哈.
呢樣都算其中一樣我最冇預過會落個客度見到嘅嘢.下面仲有個Metallica patch.
食咗咁多年自助餐,我都係第一次見會棟個牌出嚟提你,自助餐啲嘢食其實唔可以攞走.就當我在外地旅遊.
記得《天與地》播嗰陣,好多人屌套劇成日玩畫面冇對白,都唔知幾時開始港產劇變成廣播劇.睇返廿年前《大時代》,今集開始冇耐已經可以連續兩個字一句對白都冇,但冇人會問
「點解冇得唔睇畫面齋聽我都『睇』得明套劇架?」
最後唱歌雖然少少難聽,但好有意境,同以前啲劇有樣好,片尾可以拖到好長播足大半首歌至完,唔似而家字幕勁飛最緊要快啲播完入廣告.難怪而家無記劇存在價值只餘俾人屌,因為根本好多好基本嘅質素都達唔到.


text:
港中矛盾,海報事件加上港隊將士用命,熱血非常,對上三場嘅世界盃外圍賽港隊都有好成績,一時之間大家對香港足球都好熱情,對卡塔爾呢場嘅波飛聽講炒到成六百蚊張!(炒黃牛死全家!)
支持港隊(而且神早買左套票)嘅我當然樂見香港足球再受注目,但網上部分睇開香港波嘅師兄對呢個情況不以為然,有啲仲話呢班只係勝利球迷,如果港隊輸波,熱情一過就會散水,屌住咁走.
先唔好咁消極住,其實大家最初都係由勝利球迷起步架啦,你都係覺得隊波踢得好,其中邊個球員好波咁先會慢慢鍾意隊波嘅姐,勝利球迷都可以一場一場咁變成死忠球迷嘅.
有見及此,入得幾次場嘅小弟都為煉成更多港隊第十二人出一分力,獻醜地分享下有咩要注意,等大家今晚可以做足準備.
《新手球迷版入場小貼士》
1. 開波時間唔等人
今場對卡塔爾,開波時間係八點正.無論你想噓定係想唱國歌,你都記得要係開波前大約十分鐘入咗場先做到,而根據上場我撳足一百分鐘平安鐘嘅經驗,就算係頭一分鐘,都可以出現好多驚險刺激嘅場面.唔同入場睇戲,錯過咗你要等聽日睇番精華.同埋今場足總會喺大約六點發售限量打氣Tee同紀念品,總之入場盡量趁早啦!
2. 球場設有站立打氣區
站立打氣區同其他座位最大嘅唔同就係唔會(或者少啲)比人鬧阻住佢睇波,同埋呢個區域係預設用嚟──打氣嘅!
本地球迷組織The Power Of Hong Kong 香港力量喺大部分賽事都會入場為港隊打氣,今場佢地會係旺角場31同32段度全場90分鐘不停叫口號,搖旗同唱歌,無錯係90分鐘不停打氣.佢地好歡迎大家去一齊打氣,留意番請盡量著港隊主場/紅色衫,其他詳情睇番佢地專頁更方便~
站立區嚟講,氣氛係好過其他位好多嘅.身為球迷嘅我自己都會坐入去,而且有其他聲墊住底你火起大叫DLLM都無咁尷尬嘛.但如果你係拉鏈嘴一粒音都唔會出,或者現場嘈過30分貝你就頂唔住,甚至係反港隊嘅,咁我建議你可以選擇其他好位坐,唔好令到打氣區無啦啦油灰左幾格咁,聲浪又無咁集中.講真,入得場都係嚟支持港隊架嘛,球員落力係場上踢緊,我地係看台上都唔駛怕醜,出力嗌啦師兄.
無錯,我都知卡塔爾同中國係超級難打,咁難打嘅賽事我地當然要用下腦去搵優勢番嚟.有巴打開post問點樣可以將大球場旺角場變成地獄主場,我諗每一隊波嘅球迷都希望可以將自己球場變成地獄主場,係因為地獄主場嘅氣勢會震懾到對手,令佢地出腳波都怯啲.而家講爭取世盃外同亞洲盃資格呀,打緊仗呀喂!所以就算只係幫到丁屎咁多,只要係有用,主場球迷都值得做,應該做,快D做!
當然咁多位球迷最想見到嘅情況係,由31,32段蔓延開去,每一段都成為站立打氣區,每一位球迷都大聲過張飛,到時旗海飄揚,殺聲震天,成為香港隊真正
嘅地獄主場!
3. 無架喇,你準時入場,而且仲會嗌破喉嚨出力打氣,表演已經神奇頂級超卓啦,買定野入去食,唔好帶玻璃樽呢啲無可能考到你喇,係咪?
希望對咁多位新港隊球迷有少許嘅幫助喇!We are HONG KONG!


text:
山谷 必去景點及小灣附近酒店推介
小灣附近酒店預訂
神秘優惠價幫你慳更多
即時揭開神秘優惠價,慳得更多
山谷必去推介 - 小灣
想去 山谷 自由行?等 Hotels.com 帶你玩盡 山谷小灣 啦!留意我地文章,話你知去山谷 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋山谷小灣 附近有咩酒店,等你更加容易計劃行程,慳返酒店來回景點嘅時間.
山谷小灣 自由行
去得山谷小灣 自由行最緊要一定係揀啱日子去.一啲熱門景點例如,山谷 嘅 小灣,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
山谷小灣 交通
想去小灣 暢順無阻濟,最好就係出發前,睇清楚山谷小灣 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
山谷小灣 必食必買攻略
山谷小灣一直都係旅遊熱門地點,去到山谷小灣,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
「照顧」
之前郭大少出世嘅時候,好多時都係我湊住佢,所以佢唔會唔痴我.好多時瞓覺亦都係我氹佢瞓覺,所以佢無話淨係我或者我老婆.佢好多時兩個都會跟,除咗真係佢要食嘢我真係無辦法!有啲嘢係我永遠都無辦法取代到媽媽嘅!不過近日就有啲改變,唔知係唔係因為而家老婆湊佢多咗,而我好多時朝頭早都要去做嘢,所以佢而家好似痴我老婆多啲!
「呷醋」
今日老婆同我帶咗郭大少去啲媽媽聚會,而近排郭大少好唔鍾意我,好多時都唔要我抱佢要好似隻樹熊咁捉實我老婆.就算我想伸隻手去抱佢,佢已經擰歪面唔睬我.超級灰爆!但係今日因為有其他小朋友,每當我同其他小朋友玩甚至乎抱起其他小朋友,郭大少就即刻望到實,之後仲好快咁爬過嚟我到要我抱,係真係比佢激死!因為佢勁呷醋!
「趣事」
其實之前我有次餵緊佢食野,老婆攰得滯攤左喺梳化休息.而我家大哥見我老婆難得唔駛抱住細佬,所以即刻走埋去搵我老婆!當郭大少睇到之後,佢發出非常不滿嘅聲音.之後我老婆怕佢扭得太勁於是就埋去抱起佢同埋解釋比佢聽唔準呷醋!點知當老婆抱佢坐埋去大哥隔離,郭大少突然衝住佢做咗個鬼臉,然後好得戚咁攬到我老婆實一實!嚟次應該係第一次佢呷醋!
Also published on Medium.


text:
錦發繡品公司
服務詳情
評語 提交評語
當初開始籌備婚禮時就已經知佢係老字號,所以好早已經鎖定咗褂用佢哋!我租左一套褂后,真係好新淨好閃!佢地D褂好多款,price range好多.serve我個嫦姐係老夥記黎,比Dcomment都好中肯,聽完我意見就揀左幾套出來比我試,我只係試左兩款褂后就揀好左,你就知佢幾識揀!
6800
我係呢度租咗套中五福,始終係老字號,佢哋D款式當然比出面多.我覺得佢哋D態度無網上D人講咁差喎,對我都幾友善,而且比我試埋大五福同小五福,無話限住我,又唔會收試身費,亦都比我影相之後睇翻.可能係因為我同我先生個樣生得比較細,佢哋都叫我呀妹前呀妹後^ v ^ ~ 幫我哋試身個兩個staff都好好.我個套褂好似係第五手,所以望落去好新淨同仲好閃,仲要唔使改,一試就啱身!
2000
我係呢到租左媽咪褂,因為媽咪想嫁女時著D特別既褂,一開始去serve我地個叔叔就態度一般,但之後我媽咪因為瘦左好多,變相要轉款同size,呢次serve我地個姐姐就態度好好,唔會扣翻我地錢先比試.我地轉左個件褂就係舊款少少,所以佢地都減翻價比我地!
1300
我就租左自己同老公套褂同馬褂,仲有一套媽咪褂,揀佢都係因為老字號!
去到試款,個負責人會問左我budget同prefer咩款先,試完2-3款,佢就suggest我試D多D金銀線既款,佢地D衫無標明係第幾手,但望落去都好新淨〜佢地係老字號,講嘢好爽快既,唔會阿諛奉承我乜都話好!
5500
我係訂頭褂既,因為我身高比較高,個到位倫小姐好好,好有耐性,原來整頭褂係唔會見到條裙,你只會見到D布拼湊一齊.出來質素好好,我好想買左佢啦.D姐姐好有心機聽你講,然後fitting都好細心,著起身係啱我身高!老字號staff講嘢直接,但其實服務係好專業!
10000


text:
2014.08.02
最後一日
今日既重點係去阿吉師食魚生
不過仲有大把時間
去左阿妹想去既地熱谷行下
其實好似中五第一次跟團黎台北既時候有黎過
仲記得係附近一間溫泉旅館浸溫泉
隔左咁多年黎到仍然好有新鮮感
見到一個猛咁出煙既湖仍然覺得好奇妙
我地由酒店搭的士黎
走既時候經過溫泉博物館走到新北投站
搭捷運到士林
再轉的士到士東市場
尋找阿吉師
去到既時候十一點幾已經企滿左食客
我地係第一個等
阿吉師係無座位的要企係度食
你要咩魚生佢就即時切俾你
到我地既時候我地同師傅講每人約一千台幣
佢就安排各種各樣既剌身俾我地
都係第一次食手掌咁大既帶子!
仲有以下呢個連花都食得既刺身簡直係人間美食
其實一開始仲以為朵花係裝飾黎唔食得
係師傅見我地夾起左先不慌不忙同我地講:這個很好吃很清新的
我地先知原來食得…
走既時候好似發左埸夢食左一d唔屬於人間既美食咁
返酒店打算拎行李途經見到一間叫古典玫瑰園既餐廳好靚
就興起排埋一份入去high個tea先走
點知一等就等左半個鐘
呢度既茶真心唔錯
不過野食就無咩特別lu
估唔到短短三日都去到好多我想去既地方
原本無諗住短短一星期既假期臨尾去個旅行咁chur
但去完個旅行返到香港先真正有個種抖左下既感覺
2014.08.01
今日一朝早離開酒店首先做嘅嘢係去銀行唱錢...
原先以為信用卡有activate到海外提款最後發現原來是沒有的...
咁樣一搵先發現原來在台灣唱錢並不容易
好不容易喺酒店附近搵到一間有得唱錢的
咁樣一搞好彩仲係十一點左右
第一次體會到“早起的鳥兒有蟲吃“係咩意思lol
第一站係去位於西門町嘅港記買手信
港記嘅嘢食唔至好味服務仲好好
可以翌日幫你送到酒店
買完手信食左一間不知名的牛肉面
其實係想去搵Momo彩妝店(日本水貨後抵╮(╯▽╰)╭)
可惜太肚餓所以見到咩食咩
其實呢個牛肉面幾好味
不過面是有點硬
叫了很特別嘅嘢飲:ginger beer同無糖苦瓜茶
還是喜歡夜市嘅苦瓜汁
無咁苦
去完彩妝店買完嘢(森田藥妝產品同mj mascara係必買!)
就去蜂大咖啡抖下
其實是爸爸媽咪介紹的
佢地自己喺旅遊書見到然後去過話咖啡好飲要再去
樓下賣餅乾送咖啡一流
抖夠
就去西門紅樓行下
西門紅樓係歷史遺址嚟
以前係日戰時期供日本女性行街賣日貨嘅地方
而家嘅西門紅樓仍有展出古董
亦開左唔少創意小店
有點像香港嘅PMQ
夜晚去左食牛肉麵
今次係好出名嘅永康牛肉麵
其實之前都有食過
上次第一次食又覺得不外如是
但今次反而覺得好味左!
牛肉超林麵亦都無晏晝食嗰間咁硬
湯亦較濃
小菜係自助形式
埋單會好似元氣壽司咁睇返碟嘅顏色計錢
食飽飽徒步由永康街行到師大夜市都係十五至二十分鐘左右
師大夜市真係多嘢買!
上至精品文具下至衫褲鞋襪咩都有
不過嘢食就無咩了
2014.7.31
難得有假
就同屋企人去左台北玩三日
一直都覺得台北係香港人嘅後花園
台北比香港節奏要慢人情味比香港更加濃
係香港人忙裏偷閒會去嘅地方
一落機就去左爸爸一直話要去嘅度小月
我不嬲對度小月無咩興趣因為佢好似好做旅客生意feel
但經過今次我對度小月改觀
度小月嘅小菜比我想像中要好味得多有心思得多
自從中五同同學跟團嚟台北玩食過一次之後都無再食過lu
之後去左附近一間聲稱係韓國開嘅Smoothie House食芒果冰
一般般la比起Ice Monster
醫飽個肚就去中正紀念堂睇下閱兵
又係自中五嗰次之後都無再嚟過
覺得中正紀念堂比我原來嘅記憶靚左同宏偉左
夜晚去左淡水食可口魚丸行淡水老街同睇日落
一家人坐喺海傍等日落都幾浪漫幸福
喺第一日嘅最最最後去左士林夜市
士林夜市變左好多差啲都認唔出
變曬室內但都尚算熱鬧
2013.06.27
今日第一站係去十份放天燈
去台北車站既時候火車已經無晒位要企
去到十份驚覺原來真係好多人!
因為係旅遊景點
放天燈既鋪頭提供一條龍服務
由揀天燈顏色到寫字到影相到放天燈
服務都好週到lol
因為想去美麗華坐摩天輪
所以無去到十份瀑布
估唔到原來夜晚坐摩天輪係咁浪漫
我不lau都覺得摩天輪呢d野好呃錢
但原來真係好浪漫
好感動唔怪之得梁子鋒堅持要黎
我好怕個懶浪漫既野例如出去食獨光晚餐因為周圍都係人
但坐上左摩天輪彷彿就好似呢個世界得我地兩個咁
今晚真係好難忘
之後就去meet都黎左台北既Kennis食乾杯


text:
我成日覺得,夠薑搭 高鐵 果啲人係十分之夠種,特別我呢啲鐵膠,真係佩服啲人嘅膽量,而今日由廣州南行列車,一嚟就復興號列車(已經係比較新,但係中國山寨技術)隧道內停駛兼停電,你就自己諗清楚,好唔好攞自己條命靠飛.
高鐵 追撞問題未解決過
大家都記得,2011年甬台溫鐵路列車追撞事故,果鋪明明有列車同一方向慢駛當中都可以被後面架車追撞,中國 高鐵 嘅訊號系統有乜問題依然唔肯認(日本列車配合山寨ETCS嘅CTCS系統),依家香港 高鐵 嘅訊號系統提供公司仍然係和利時(Hollysys),當年嘅問題根本無檢討過,依家南向列車玩單咁嘅嘢有乜出奇先得.當年支持 高鐵 嘅人根本係不負責任,你依家咪明囉,呢樣嘢,我呢啲真鐵膠係一早知,唔係果啲見到有 高鐵 坐就好開心嘅硬膠.
2011年甬台溫鐵路列車追撞事故,結果係 高鐵 列車跌落大橋下,跟住死傷無數,大家可以諗吓,如果Hollysys嘅訊號系統喺隧道裡面炒粉,有架車喺隧道連前面有乜車都見唔到,係咁撞過去,仲要喺隧道以時速成百公里咁撞,你覺得單嘢仲有無得救,我堅係想知點救,隨時一地兩檢其中一個目的係掩蓋相關法律責任,條屍都要運番中國,隨時係死因庭都開唔到,你班友慢慢同公安搶屍,呢啲就係中國荒謬嘅現況嚟.所以,我一直都唔會敢坐中國 高鐵 ,係搞掂我簽證問題,保證我可以離開中國,有英國使館官員陪同都唔會坐,因為我對和利時個系統係投絕對不信任票,2011年單嘢到依家都未搞清楚,你依家仲敢喺隧道裡面搞高鐵,雖然香港果段隧道係高速列車專用,但以和利時嘅水平,以今次南行列車事件嚟睇,一旦喺隧道發生追撞事件,我係一啲都唔意外,所以我唔會攞呢啲嘢嚟賭,都係十分之清楚嘅一件事.
而且依家咁停法,隨時同山竹過後水浸,未搞掂訊號系統就強行通車有關,所以依家坐 高鐵 係危險行為,有追撞事件嘅話,咪話我無提醒過你.至於環球時報班仆街,不如咁,叫環球時報果位人渣老總日日坐高鐵,廿四小時喺高鐵辦公,我睇佢敢唔敢攞條命搏.


text:
大家有留意,我推出月費版後,Medium update近乎停頓,我稍後將Medium啲文抄番入月費版,Medium或者有少量月費版嘅文,但一定會遲月費版至少一個禮拜,而且我對 Medium 開始有保留,如果有本身Facebook社群,Stripe加Wordpress會員制系統,可能係更加實在嘅做法.因為有啲中文人玩爛社群嘅能力,我真係十分之不敢恭維,我只能自己搞一個月費網站,避免捲入呢啲混亂漩渦之中.
Medium 已經有人亂咁玩
首先, Medium 嘅計算公式唔透明,唔好得過Facebook好多,當然規則太公開,有可能有人故意寫啲合符規則嘅嘢,呢個亦係SEO嘅問題,SEO係一把雙刃劍,只不過,我寧願透明,唔透明,就會變人治世界,依家Facebook被人質疑,都係因為算式一啲都唔透明,今年世界盃VAR點有爭議都好,就少咗人話球證收水,因為有VAR,至少好多判決透明好多,大家可以將焦點擺喺果個規矩寫得合唔合理,而唔係個別人決定合唔合理.依家 Medium 無華人員工,唔代表以後,更加唔代表以前中共唔會想派人滲透,齋係諗到呢點,我自己都已經驚.
但更大問題,係有啲人喺 Medium 上不擇手段,我已經投訴部分 Medium 香港用戶亂嚟,當然,最亂嚟果個,曾經被人停過 Medium Partner Program 嘅資格,係有發錢寒發到不擇手段果陣,遲早實搞到我頭上,呢個亦係我七月推出月費版嘅其中一個考慮因素.無錯, Medium 解決咗好多行政嘅問題,但我唔知日後駛唔駛要清理啲蛇蟲鼠蟻,一如Google Adsense清理啲中國垃圾廣告,依家至叫有明顯進展,至少我知道中資源,颶風無限為首果啲仆街點玩,但點解要浪費咁多時間,要對付呢啲蛇蟲鼠,而唔留番啲時間做番好自己嘅content,照我見blogger,同埋KOL嘅經驗,香港人果種玩爛嘢性格唔變都係無運行,所以我決定行會費為先, Medium 為軸.香港有啲人,真係玩爛個局能力太高.


text:
二○一二年雖然未必係電影粉絲深信不疑嘅世界末日,之不過對於特區政府而言,肯定係時辰快到嘅大限臨頭,事關曾蔭權管治班子到咗二○一二年就夠鐘叮一聲落台.既然係咁,你估一眾高官會以乜嘢心態返工呢?都唔使奢望強政勵治,以民為本,急民所急咯,曾班子一定係返工等收工,收工等夠鐘,拍拍屁股即鬆.
喺呢一個咁嘅大環境之下,香港極有可能再多一項爛尾工程,籌劃六年嘅尖沙咀露天廣場計劃隨時胎死腹中.由於曠日持久所以大家唔記得尖沙咀露天廣場計劃到底係乜乜東東芫荽葱?不如溫故知新睇睇背景資料先啦.
○五年喎,政府有意搬遷尖沙咀碼頭巴士總站,打造一個露天廣場,計劃提交立法會討論.為咗隆重其事,政府更加喺○九年聯同建築師學會舉辦尖沙咀露天廣場設計比賽,原訂去年初公布結果.之不過咁,相關工程一提出即刻惹來一連串反對聲音,保育團體強烈反對之餘,仲成立「尖碼之聲」長期抗爭,爭取將尖沙咀碼頭巴士總站納入歷史建築評級.天星小輪同樣反對,擔心搬遷巴士總站影響乘客量.
好嘞,既然工程遇到咁多阻力,而等收工嘅夕陽政府又暮氣沉沉,你估有冇人積極推動工程吖嗱?官方講法係咁嘅,正重新檢討有關計劃,包括考慮大幅縮減工程範圍,甚至考慮是否繼續推展項目.嗱嗱嗱,畫公仔唔使畫出腸,甚至考慮是否繼續推展項目云云,意思心知肚明嘞,尖沙咀露天廣場有機會擱置.大家唔好唔記得喎,尖沙咀露天廣場嘅設計比賽遲遲都未公布結果,搞到建築師學會會長林光祺大表失望,佢批評:「邊有設計比賽兩年幾都冇結果?參賽者畀咗時間金錢做設計,咁樣拖落去對參賽者好唔公平!」
唉,莫講話夕陽政府等收工吖,就算以前未到大限臨頭,爛尾工程都不知凡幾啦.好似香港仔漁人碼頭咁,講來講去講咗十年,忽然之間一嘢擱置.至於嗰一個西九文化區,雖然未算爛尾,不過之前都試過推倒重來啦.其他嗰啲乜乜中心物物港,全部好似八萬五房屋政策一樣,唔提就唔存在o架喇.
即係咁,尖沙咀露天廣場爛尾已經係大勢所趨,鬼叫庸官當道咩.計功夫茶話齋,與其話曾班子係夕陽政府,不如話係爛尾政府.
爛尾政府又獻世,你叫香港市民何來信心明天會更好?不如咁啦,認真考慮提早落台換班,咁先至算做有少少新希望吖嘛!


text:
講完 The 5 Love Language (愛嘅5種語言) 嘅 Physical Touch (身體接觸) 同 Words of Affirmation (肯定字句) 之後,今次到 Quality Time (優質時間) 嘞.Quality Time 係指冇干擾嘅情況之下,同對方嘅相處時間.即係唔係睇梗電視,唔係聽梗收音機,唔係做梗家務,唔係攞住梗個電話,而係 Single Tasking 咁同對方做一啲嘢,尤其係佢地鍾意做嘅嘢.當你畀梗你生命裏面呢一刻,呢一秒嘅 100% 時間對方嘅時候,就係佢地足分感受到我地嘅愛嘅時候.
如果我地想同小朋友有Quality Time, 我地需要走入佢地嘅世界,因為佢地係走唔到入我地嘅世界.當佢地仲係好細個嘅時候,我地要走入佢地嘅世界,我地就要走落地下.我相信唔少家長都試過同小朋友响地下度玩,亦唔算得係乜難度.不過當小朋友到咗青少年階段,進入佢地世界嘅心理障礙就大得多.因為多數家長對青少年嘅新世界都有比較大嘅抗拒感.但如果我地想小朋友同我地一齊走過佢地嗰幾年嘅青少年階段,而唔係同其他你唔想嘅人過嘅話,走入佢地嘅世界可以話係需要嘅.
Gary 响佢個仔嘅青少年時期,會帶個仔去佢偶像嘅出身地區,同仔仔一齊了解佢偶像嘅歷史.Gary 話佢對仔仔嘅偶像一啲興趣都冇,佢唯一有興趣嘅只係…… 佢對仔仔嘅關係.雖然嗰次需要嘅車程係佢冇諗過咁遠,不過得到嘅係同仔仔相處嘅 Quality Time.
另外,講故事時間同同小朋友傾下計都係 Quality Time 嘅一種.傾計係由對話開始.例如當小朋友攞幅畫完嘅畫畀我地睇,我地讚完幅畫之後問:「你畫梗呢幅畫嘅時候諗梗乜咖?」或者「你畫梗呢幅畫嘅時候有乜感覺咖?」佢地多數會好樂意咁話畀我地知.而响佢地開始分享嘅一刻,先至係對話嘅開始.如果想真正了解小朋友,耐心聆聽係唯一嘅方法.點樣可以更有效咁聽到小朋友嘅心聲?可以參考下Stephen Covey 有效嘅深入聆聽方法~


text:
新嘅港紙鈔票設計被人鬧爆唔駛講,只不過中銀香港果堆銀紙情況最惡劣,品味差到離晒大譜,同人民幣十分之相似,依家謎底揭開,真係由人民幣嘅設計師 邵國偉 設計,好心中銀香港自己喺香港請設計師喇,請 邵國偉 設計陰司紙出嚟,搵鬼用.
邵國偉 根本係品味有問題
本來共產國家啲紙幣設計品味都係有問題,簡單嚟講,果啲由俄國發展出嚟嘅劣質品味都係差,但人民幣係最差嘅一張,重災區正正係一百蚊紙.恕我直言,人民幣歷年以嚟,最靚可能係中共啱啱奪權果陣,仲係有民國風味果啲人民幣,去到第四代人民幣已經係一大陣共產味,只不過,果啲共產味都係同歐洲果套相近,依家行緊果套第五代人民幣,即係土豪金人民幣,就真係成個陰司紙咁,一百蚊情況尤其惡劣,真係去到北韓水平,中銀香港竟然搵佢嚟設計紙幣,不如你成套電版交俾中國,然後由得佢地班友亂印.
由 邵國偉 設計人民幣,不單有品味問題,搞到中銀香港啲紙幣大家有厭惡感,仲有係保安問題,以依家中國嘅經濟情況,會唔會有人知道晒中銀香港紙幣啲特徵後,印一堆同真嘅一樣紙幣,之後大量流入市面,呢啲紙幣隨時搞亂成個金融市場,如果中銀香港新一輯紙幣又有鑊氣,我一啲都唔意外,因為搵得中國人設計銀紙,就會有問題,如果你俾我,我依家就講明,一千蚊,五百蚊2018年版中銀銀紙一律拒收,你要我收,一係你自己去銀行換,一係你自己喺銀行入落我戶口,咁可能有得傾嘅.因為依家不單係品味問題,仲有保安問題,我聽完成件事後,感覺係十分之不安.
中銀香港如果係仲知尊重香港人,2018年呢套港紙唔要佢算吧,搵過香港設計師重新設計過好過,只不過,依家咁嘅情況,大家真係只會當中銀香港嘅銀紙係另一種人民幣咁用,大家日後收到錢,最好認真check清楚,同埋,如果突然間一街都係中銀銀紙,中銀香港印嘅數目係唔尋常咁多,大家揸一手都係新款中銀銀紙,咁大家係時候小心啲,喺支爆緊嘅時勢,乜嘢怪事都會發生,包括有人為咗換外匯,濫用香港嘅聯繫匯率制度漏洞做嘢.


text:
朝早見到有傷健人士坐輪椅入呢個洗手間.平時自己開呢道門可以好易,但佢坐係輪椅,就要就開下頂下咁,好困難先入到去.我只係過去幫手禁一禁道門,對佢黎講可能就已經幫左好大忙,令佢可以順利入洗手間.諗諗下,開道門都咁吃力,入到去會點呢?將自己撐上馬桶,再撐番上輪椅.不難想像,可能佢要花俾平常人多幾倍既力量同時間去洗手間.
如果我係佢,其實只要道門係自動門,已經可以方便好多.
自己大學裡面,近幾年來將大部分門,包括洗手間門,任何通門既門都設成自動門,方便傷健人士出入.一開始,自己唔太習慣,因為每次去洗手間都變左要禁制,等幾秒道門開先入得,咁急促既生活,有時幾秒都唔想等,而且想係自動化既世代活用下自已隻手,就索性用手開門.但因為裝左感應器,每道門都比平常重幾倍,好難開,於是就變左造成自己既不便.
但今日見到呢個傷健人士既情境,發現雖然科技進步,自己耐性卻愈少,而且不知不覺間埋沒左對其他人既在意.係同一個社會真係有唔同人,如果唔係互相磨擦,就要更多既包容體諒和同理心.當然希望科技愈來愈進步,有朝一日大學所有裝左感應器既自動門可以好似正常門一樣咁開,但係當好多野未能同時配合到每一個人既時候,最好不過既辦法唔係只訴諸於科技,而係人本身既感受同幫助,可以解決到好多日新月異既科技都未能解決到既事.門太重,等幾秒囉;有傷健人士上地鐵,讓下囉.除左講方便,可以講禮讓.除左以科技衡量社會文明同進步,人與人之間成熟既相處模式會唔會係一個更好既度量衡?
雖然有自動門,升降機,引導徑,交通燈發聲器,但下次有傷健人士坐輪椅入洗手間,仍不忘幫佢開開門,比起自己使盡力開門,會更方便;有視障人士拎住盲公竹,仍不忘扶扶佢行,比起跟地上引導徑行會更快.無障礙設施可以帶來方便;但真正既關注,應該係來自身邊既人.
如果有一日,自己成為傷健人士,我會希望有更多人幫我開呢道門.
作者: 望兒


text:
喺呢度嘅數碼證書由 GoDaddy 過渡到 Let’s Encrypt後,我呢度嘅九成半服務都會同 GoDaddy 無關,呢間Hosting以及SSL Certificate嘅發出公司,我都忍得佢夠,我覺得都係時候了斷.
GoDaddy 越做越差
GoDaddy 係我呢度最早嘅Hosting公司,喺早期, GoDaddy 係叫唔錯,至少佢係幾易用,但隨住年月嘅增長,佢啲服務越嚟越差,保安漏洞越嚟越多,而價錢就越嚟越貴,咁點解我要用佢,所以用咗一年時間部署擺甩呢間公司,首先係Domain改為向NameCheap買,然後Hosting轉向以Linode同DigitalOcean嘅方案為主,跟住喺Let’s encrypt嘅數碼證書都表現良好後,就直頭唔再俾錢買GoDaddy啲數碼證書,因為Let’s encrypt都幾乎係業界標準,而且大公司啲數碼證明一樣鑊氣強勁,Symantec啲數碼證書鑊氣之重,大家都知後果係點,咁又何必留戀.
其實有時候,大公司發展到一個規模,反而會越嚟越膠,一如依家我對AWS都越嚟越不滿一樣,S3曾幾何時係業界嘅標準做法,但依家S3都鑊氣唔細,所以我都係向Digitalocean,或其他類近公司走,因為大公司,有時會諗埋啲奇奇怪怪嘢,而且有時為咗照顧所謂大客戶,或者收客收得太濫,反而變咗服務接連出現問題,AWS就係啲中國客戶太多,被中國客戶濫用佢地服務而投訴無門,所以開始要改服務供應商.
當然,你叫我用番香港Hosting公司一定唔制,因為香港啲Hosting公司去到一個又貴又垃圾嘅地步,至少Linode同DigitalOcean嘅性價比係十分之好,而且又唔會受果啲黐線香港法律影響.但你問我用唔用GoDaddy,如果你有一定技術水平,都係唔好用 GoDaddy 呢間公司啲垃圾服務,如果你係現有客戶,係應該慢慢諗計離開,當然唔好急進行事.我每次技術上改進都有部署時間表,停站時間唔好多個半個鐘.良好嘅工程計劃,永遠好過你close咗個站唔知做乜.


text:
德國嘅電視節目,雖然 Tatort 同埋 Babylon Berlin (呢套劇英文版喺Netflix有)都好出名,只不過, 德國遊戲節目 ,特別問答遊戲都好出名.Format十分之難玩,呢部分我喺會員版講.但 德國遊戲節目 係善用手機,令觀眾可以坐足三個鐘頭電視,好似打機咁.無錯,打機,仲要有獎金果隻,咁點樣嘅呢?
德國遊戲節目 點樣令電視觀眾都分到獎金
德國遊戲節目 ,有部分設有現場觀眾係有獎金攞,好似Wer weiß denn sowas?,現場觀眾係可以攞獎金,基本你俾十歐羅嘅現場門票嘅錢,好有機會賺得返嚟嘅.(德國好多電視節目都有錄影果陣嘅觀眾,做現場觀眾係要俾門票錢,Heute-Show嘅門票係一票難求)問題係,電視機嘅觀眾,見到獎金自己無份攞,投入感就少好多,香港無線果啲弱智節目,講晒啲獎品出嚟,但觀眾無份攞,根本係植入式廣告嚟,無癮係正常.而德國公共廣播聯盟 ARD 有個好好嘅方法,令觀眾好似打機咁睇個遊戲Show,仲有錢攞,就係整個App出.
ARD Quiz係一個專門用嚟玩ARD旗下各台遊戲節目嘅App,至少Das Ersten,同NDR係涵蓋其中,你好簡單登記咗個戶口,然後節目播出期間,個App會同步(係同步)列出問題,同埋俾你揀,連個Time Limit都幾乎係同步,每集節目,答啱得最多嘅若干名手機玩家,就會有獎金,獎金大概五十歐羅咁上下喇,當然贏唔贏到獎金多少係運氣,同埋都唔易,因為德國全國都充斥住各類問答遊戲嘅瘋狂fans,同埋有部分類型題目,好需要閣下德文知識,以及喺德國住夠若干年先答到.但至少,你喺手機可以㩒個答案,你答到就係一種成就感嚟.而且由於個節目好似打機咁,你唔可以咁隨便離開個電視,德國公營台,喺晚上Tagesschau播出前(即係2000 CET/CEST)係可以播廣告,無錯,呢個係ARD確保你會睇埋廣告一個方法嚟,因為你好似打機咁,唔係太想離開個電視,呢個就係所謂真互動電視.
所以香港嘅電視台,係十分值得鄙視,大家明點解.
(ZDF有個遊戲節目叫 Da kommst Du nie drauf! 呢個遊戲節目嘅題目,適合膠事錄讀者,你識啲德文加有睇開膠事錄,你會答得掂啲題目.)


text:
Classy Wedding Decoration
服務詳情
評語 提交評語
其實我覺得布置呢個item都幾「掠水」,好老實講係一個無底深潭,join左個package又唔知加幾多錢.我之前join左另一間,但因為佢一開頭同我講個package係一個價,而Hotel Icon始終個場又大,個台又寬,佢話個backdrop又要加錢,所以撻訂搵咗呢間.好在訂金都唔係好貴,只係比咗千零二千蚊hold個日子,所以最後就轉公司.
我哋搵呢間其實係一間好出名嘅second line黎,佢first line好出名,不過太貴.Second line專做standard嘅,佢得二十個theme比你揀,但你可以揀顏色.我最鐘意佢檯面有個15R相架,有塊鏡面刻左我哋個名同日子,呢嗰decoration係送嘅.佢哋好中肯,問我哋budget幾多,會幫我哋就.Hotel Icon有兩個backdrop,出面同入面各一個.Icon本身送左另一個backdrop比我哋,佢同我哋講話因為呢邊幫我哋design咗,叫Icon幫我哋印,咁就少比一筆錢.佢哋好熟Icon,會幫你諗埋,唔會突登sell你叫你整多啲野.而之前嗰間有咩野要印都要我哋比錢,印多啲props就要比多啲.兩間個感覺好唔同,呢間好好多!
佢哋個負責人叫Sean,都想讚讚佢,因為佢仲緊張過我!有時有啲野我唔記得係未confirm,有啲位我諗唔到點襯,佢反而話︰「不如你比我睇我幫你襯啦!」之後我再自己去揀就容易好多,始終佢哋有觸覺啲.
雖然我喺二十個theme內揀到我想要嘅野,不過如果佢哋可以再design多啲theme比人揀就更好,可以比客人多啲選擇.


text:
今日有個研究智庫,成日將出賣公屋當成解決房屋問題既萬靈丹,每次既研究報告都推銷番同一樣野,每次大家都當佢係新野咁又講多次.最慘係裡面啲爛鬼經濟學佬腦筍都未生埋,周不時歸咎於樓價貴係因為佔中同離婚,當場聽到都真係笑爆嘴,但係香港既房屋政策思維卻係俾班咁既人操縱著,真係唔係幾笑得落.
其實有關土地問題講左咁耐,大家攪清楚未,依家大家既房屋問題係啲付出既房屋成本太貴,唔係要你逼我買樓上車呀,你要拎哂啲公屋一定要買先有得住,以後冇得再平租,咁係變相加劇左市民負擔既房屋成本,減低既係政府既房屋開支承擔,而唔係大家既居住成本呀! 最後啲公屋又賣左出私人市場炒,個end user又係貴買番黎,咁最尾啲樓都係繼續貴.
所有人都睇到你成個智庫親地產利益同親政府既背景同立場,地產商同政府講乜你地就講乜,又係度夾埋一齊推公私合營平補地價,咁你不如直接抄番份施政報告咪得囉,重駛鬼做研究?
成個報告重花左一大章用黎招呼我地,講句多謝先,但你斷章取義咁拎左幾個case出黎話啲閒置地,丁屋地好零散,自己又唔係做全面研究,鬼唔知有啲閒置地係唔適合發展呀?又唔見你個報告講下當中有咩政府地適合發展?唔講下粉嶺哥爾夫球場? 短租富豪地?去左邊?
你為左打倒民間聲音同可能,突顯大家冇得揀一定要跟政府既方向移山填海,竟然花咁多時間去研究啲發展唔到既地,而唔係研究有啲咩地可以點發展,可謂殺得眼紅走火入魔.
研究本身最大既價值就係用黎開創,啟發同構作可能,而唔係用黎包裝,護航同鎮壓民間意見.希望各位研究者引以為鑑,唔好學壞手勢咁做研究,唔係既話你唔好講你自己係做緊研究,唔該.
題為編輯所擬


text:
引用:
開口埋口十三億你唔覺自己似有似屍菇 ?
其他人恨唔恨十三億都好, 果十三億裡面最少有十億都係心理變態, 自動仇視全世界. 佢地推自已向對立面, 唔洗人推既.
咁樣洗腦法, 最少都要經兩三代人漂白, 我就點睇都唔覺得香港台灣澳門有任何責任, 唔係又支聯會果 D 乜野以香港星火點燃點中國下化 ?
無錯, 香港之所以有香港以前既發展, 就正係受惠於支帝國既奴隸工廠. 支帝國玩完, 奴隸工廠玩完, 外資粗略都估都走四成.
所以本土主義亦離唔開本土生產, 瑞士都唔係斎做銀行架, 除左手錶出名仲有自自己既軍火業.
早幾年我一早就起度鬧架啦, 個個 ALEVEL PHY CHEM BIO MATH 幾個 A 讀乜春商科姐. 當時人人以為我吹水. 超~
呢方面我幾樂觀既, 支持本地農產好似有 D 聲氣.
南亞人. 就我所認識都好大部分視香港為樂土, 佢地恨攞身份下於支那人. 不過肯定佢地唔會愛國先, 吸納到的確可以成為好大既政治實力.
我知, 好多人都擔心會演變極右種族主義. 不過我覺得, 除非好似二戰時每收復一條村就捉果 D 投靠德國人既女人去遊街.原則上英國普通法唔可以追究立法生效前既事, 如本土派有類似既主張, 仲具體理論化既, 你先打佢為極右都未遲.


text:
Ranger離開咗我哋就準備上船LU...
搭船都成為其中一個小旅程,兩個小朋友都好興奮!
離遠望見JUMBO,佢哋仍然好懷疑咁問我「間酒樓真係喺海上面㗎?」
短短5分鐘船程就到達JUMBO啦!
快D走上去醫醫肚...
周圍環境都好華麗!好多卡通及西片都成日會喺度取景,今日第一次上嚟真係覺得好靚
酒樓入面兩端都有個皇帝龍座供人拍照!
好親切嘅大排檔,真係覺得依家飲茶寫點心咭冇哂風味!
仲有粥車有我至愛嘅皮蛋瘦肉粥,仲記得細個成日叫呀姐落好多薄脆俾我
食飽飽之後我哋就搭番船離開JUMBO
我哋又準備上番Ranger出發去第二個景點啦
頭先都講過,因為呀妹唔坐得車太耐,所以我哋揀咗附近嘅地點去玩,原來喺附近有個黃竹坑配水庫,上面有個公園仔可以俾佢哋踩吓單車周圍跑
向住南朗山道出發,喺配水庫附近一所國際學校停車,然後行過對面就係啦
入咗去休憇公園轉右,穿過藍色鐵閘,沿住斜路行上去,10分鐘唔駛就行到上去配水庫平台遊樂場
呢度地方好靚好大,足夠俾小朋友放電!勝在一個人都冇,只係間唔中有D行山朋友經過望吓,相信平時絕對唔會有人專登過嚟跑步做運動,呢度仲要有好多老友記嘅設施喺度,希望有老友記朝早晨運會行上嚟玩吓!如果唔係就真係好嘥...
望番落去成個深灣景觀!
中間有個小小涼亭好有Feel,因為有好多籐樹包圍住...加埋四周圍都冇高樓大廈,簡直覺得自己好似去咗天空之城咁!
喺涼亭隔離有另一段樓梯,繼續往上行就可以俯瞰成個海洋公園嘅景觀!
已經見到過山車個View啦!
上到嚟好大風好舒服!可以好清楚咁望到成個海洋公園!
換轉係哥哥坐上去尾板就似去當兵打仗咁...
佢哋兩個好鍾意呢個尾籠,直程話上就咁坐喺度開車!我梗係話一陣架車行行吓就會跌你出去馬路嚇佢哋啦
喺車上面再補給下食吓零食
之後呢一站係我一直想去嘅地方,就係黃泥涌水塘花園,香港唯一一個划艇公園
呢度除咗有得划艇,仲有得租小型遙控模型船
沿呢條小斜路行上去可以到水壩從另一角度欣賞湖景
唔駛一陣間我哋已經踩到去好遠好遠
一個鐘頭好快過,我哋最後泊番埋岸啦!兩個都好唔捨得好想再繼續玩(但係踩船又影相嗰位好攰囉!)
其實Ranger仲有好多巴閉功能,Ranger 配備的通氣口及完備的動力系統,能把空氣輸送至所需系統,同時亦可阻止水流干擾汽車功能.差速器,傳動裝置及變速箱上的通氣口均經過特別定位,成就 Ranger 涉水 800 毫米深的強大優勢.
新 Ranger 新穎的前端設計結合了福特的恆溫系統及空氣動力學工程師的努力,完全改變了汽車前端的氣流管理方式,保持重要的零件冷卻.配合全面流體動力學分析的表現,更可確保恰當的空氣量能夠供應至冷卻包的熱交換器──增壓空氣冷卻器,冷凝器及散熱器.
見你今日俾我哋坐得咁舒服,等我俾番個大特寫你先!
又一個鮮為人知嘅配水庫,喺度玩嘅人多數都係住喺附近嘅居民
平地嘅地方較少,所以踩單車scooter就唔太過癮
呢度有一條255m嘅跑步徑
望番上去就係港安醫院
搜尋
近期文章
文章分類
舊文重溫
- 2018
- 2017
- 2016
- 2015
- 2014
- 2013
- 2012


text:
生暗瘡呢樣嘢可以話係好多人嘅惡夢,因為即使係紅到好似蔡依琳,孫燕姿咁,都好有可能受暗瘡問題困擾,一唔好彩留低暗瘡印仲麻煩!
上次就同大家講過生暗瘡嘅時候,有咩唔做得!(翻看按這裡)唔少網民睇完都話想知多啲有關生暗瘡嘅時候,有咩處理方法!唔想之後有暗瘡印,唔想生完一粒又一粒,以下幾個方法記得要做足啊!
1. 瞓多啲
雖然係老生常談,但要膚質好絕對要有充足嘅睡眠.記得盡量避免熬夜,如果唔係毒素會喺肝臟積聚,暗瘡只會愈來愈嚴重!
2. 定期去角質
之前提到生緊暗瘡最好避免清潔過密,但喺冇生暗瘡嘅時候就記得勤力啲,定期去角質或者做深層清潔,將肌膚底層嘅污垢清走,疏通堵塞了的毛孔,自然有助減低生暗瘡嘅機會!
3. 食得夠清
想皮膚好,飲食習慣都好重要!盡量食得清淡,避免辛辣,油膩等刺激性食物之外,甜品都係皮膚差嘅原因之一!因為當血液中含有過多葡萄糖,會令骨膠原流失,久而久之會更令皮膚失去彈性,想靚記得盡量少食!
4.記得補水
生暗瘡嘅時候最好著重保濕,即使好想變白都盡量避免喺有暗瘡嘅時候美白.因為生暗瘡好大可能係因為肌膚缺水,當肌膚水分不足的話,油脂分泌會變得更加旺盛,油脂會將毛孔阻塞就好容易生暗瘡!
5. 熱敷去暗瘡
生暗瘡記得唔好擠!如果暗瘡已經「熟晒」,腫脹之餘又造成臉部唔舒服嘅話,可以用熱毛巾喺患處熱敷,有助暗瘡加速老化之餘,亦有助於清理暗瘡嘅分泌物,唔怕會留低暗瘡印!


text:
最近小編發現,有好多人對某D化妝品既稱號好模糊,當中最難區分既係Base同Primer.究竟呢兩樣野有咩分別呢?用既次序又有咩唔同呢?
Base同Primer分別:
好多女仔分唔到Base同Primer既分別,其實小編認為兩樣野無咩分別都係妝前底霜,基本上作用都係一樣,就係令你既妝容更貼服,幫助修飾肌膚瑕疵,均勻膚色令底妝更加Perfect.所以Base同Primer其實只係名唔同,就好似「陰公」同「無陰公」,性質一樣!所以化妝之前唔洗搽完Base又搽Primer,咁樣只會令個妝越黎越厚,增加皮膚負擔.
其實Base同Primer都係同一樣野黎,咁佢地分好多種類既,主要係無色同調色料啦.最常見既係透明無色,無色既主要係增加肌膚保濕度,令粉底更加持久同貼服.大部分既Base同Primer都會加入少量珠光效果,從而打造充滿光澤感既底妝啦~如果係太大既膚色問題,一般黎講揀無色就可以啦~
但講到挑選調色Base同Primer,學問就大好多啦!正正係會見到好多唔同顏色既底霜.基本分為:黃色,綠色,紫色,藍色,粉紅色,根據自己不同膚色同不同需要而選擇.但建議調色用既Base同Primer唔需要單用/全面塗,只係搽係自己想改善既部位/混合粉底黎使用就得.
粉紅色 – 經常「面青青」/面無血色既人,用粉紅色可以為肌膚增添好氣色.
黃色 – 針對皮膚暗沉既人,有提亮既功效.
綠色 – 暗瘡肌/膚色偏泛紅既人,綠色底霜特別適合用黎遮蓋暗瘡同紅印.
藍色/紫色 – 效果用綠色相似,可以遮蓋紅印同時亦都有提亮肌膚既效果.
除了以上的無色,調色既Base同Primer之外,亦都有D主要修飾毛孔妝前底霜,大家可以根據自己既肌膚而考慮用唔用!不過記住記住!Primer同base係一樣伽,千其唔好搽兩層咁傻豬!
#Base同Primer
#分唔到


text:
無論係而家無拍拖,想揾一個理想對象;定係已經同另一半好穩定發展緊,甚至想拉埋天窗,相信每個女仔心目中都對未來老公有唔同嘅期望,當中有啲係一定要做,有啲係天馬行空,有啲係突然出現喺腦海嘅情景等.
如果怕醜唔敢直接講出自己希望對方會做嘅事,唔緊要嘅,一於share呢篇文畀佢睇啦!行到結婚呢步,相信男士們最想嘅就係令另一半快樂.
1. 言語同行為上都經常流露出對自己嘅愛意
試問有邊個女人唔鍾意甜言蜜語?即使性格幾內斂都好,女人都希望對方會將愛意講出口,當然最重要係出自真心啦.
2. 親口徵求自己父母嘅許可
雖然咁聽落係好old school,但結婚係一個重要嘅承諾,亦需要雙方父母嘅同意.如果男朋友可以親口問女方嘅父母,話希望佢哋放心交個囡畀佢,聽到呢度相信好多女仔都會好感動.
3. 平衡雙方嘅收入
即使愛情係講心,但到實際一齊生活,金都係不可或缺嘅.好好傾吓婚後點樣計劃雙方嘅財政支出,係負責任嘅男人嘅表現.咁就唔單止情感上可以畀到安全感伴侶,連金錢上都可以.
4. 給予自己好多空間
即使係結咗婚,但都唔代表兩個人要時刻形影不離.雙方仍然應該適當地尋找自我嘅空間,好似去見吓唔同嘅朋友咁.愛唔代表要鎖住對方喺自己身邊,最重要嘅係兩個人都有同一個目的地—共同建立嘅家.
5. 同自己好好享受性愛
除咗精神上嘅滿足,對夫妻嚟講肉體滿足都同樣咁重要,為嘅唔止係傳宗接代,彼此完全結合喺一齊嘅感覺係世界上任何一樣嘢都唔可以比擬!所以唔好因為工作忙,攰就無視對方嘅性需要,性愛都係維繫雙方關係好重要嘅一環!
6. 樂意聽自己又多又煩嘅怨言
女人天生就好敏感同情緒化,有小小事都好容易亂咁諗,但如果唔講嘅話,就唯有自己吞咗佢.所以做得自己老公嘅,即使自己講嘅嘢幾咁唔理性同瑣碎,都應該樂意同自己分擔,唔會嫌麻煩.
7. 接受女人一樽二樽嘅化妝同護膚品
愛打扮嘅女人閒閒地都有10枝唇膏,20枝指甲油,的確一個嘴,兩隻手都搽唔晒.但女為悅己者容,扮靚啲好大程度上都係想你睇到自己最好嘅一面啫!
8. 話我知我一啲都唔肥
女人最鍾意問另一半嘅問題,頭三位一定有「我肥唔肥?」.識做嘅男士就應該話比對方知唔介意對方嘅體重,好好安撫佢嘅不安.
9. 令我放心喺睇戲嘅時候喊
即使係一個非常獨立同堅強嘅女人,都一定會有脆弱嘅一面.身為理想嘅另一半,就應該畀到對方可以依賴同軟弱嘅安全感,就算睇戲喊到鼻涕出埋嚟都唔怕畀你見到!
10. 講出你嘅意見
愛一個人就會愛對方嘅全部,無論係思想,內心,立場,咩嘢會激嬲對方,點樣會令佢開心等都會想知道.所以未來老公唔好收埋自己,打開自己嘅心,分享自己嘅生活大小事啦!
11. 訂一個定期去拍拖嘅日子
就算係喺埋一齊幾耐,工作有幾忙都好,大家都唔可以因為咁就偷懶,要為對方準備小小嘅驚喜,定期揾一日好好約會,唔好令雙方有厭倦,無晒火花嘅感覺.
12. 未來奶奶鍾意自己
唔係希望自己同奶奶感情好到情同姊妹,一齊行街買衫食飯,但至少都希望另一半嘅媽媽會鍾意自己多過男友以前啲ex.因為婆媳糾紛真係好麻煩㗎,係就算有愛都未必解決到嘅世紀大難題.
13. 彼此扶持成長
就算幾愛對方都好,都唔好逼到對方窒息,畀大家空間,無條件咁支持另一半嘅關係先會細水長流.
14. 令自己絕對放心
兒家網上交友平台咁發達,要出軌嘅話真係話都無咁易.要禁制對方係一件無可能嘅事,最重要嘅未來老公係有咩事都講出嚟,交代自己嘅行蹤,呢種令對方絕對安心嘅男人先嫁得過!
15. 令自己感到被愛
要同對方走一輩子,愛係最重要嘅部份.如果想一直都甜甜蜜蜜,就唔好懶,唔好吝嗇,一定要表達自己嘅愛意!愛唔止係花言巧語,而係流淌喺生活每一個細節間,只要有付出,對方就會感覺得到!
(圖片來源:tumblr)


text:
朋榭 必去景點及Bombas公園附近酒店推介
Bombas公園附近酒店預訂
神秘優惠價幫你慳更多
即時揭開神秘優惠價,慳得更多
朋榭必去推介 - Bombas公園
想去 朋榭 自由行?等 Hotels.com 帶你玩盡 朋榭Bombas公園 啦!留意我地文章,話你知去朋榭 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋朋榭Bombas公園 附近有咩酒店,等你更加容易計劃行程,慳返酒店來回景點嘅時間.
朋榭Bombas公園 自由行
去得朋榭Bombas公園 自由行最緊要一定係揀啱日子去.一啲熱門景點例如,朋榭 嘅 Bombas公園,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
朋榭Bombas公園 交通
想去Bombas公園 暢順無阻濟,最好就係出發前,睇清楚朋榭Bombas公園 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
朋榭Bombas公園 必食必買攻略
朋榭Bombas公園一直都係旅遊熱門地點,去到朋榭Bombas公園,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
「一年」
唔經唔覺又一年,今年「谷歌年輕創業企劃」再一次搵咗我去做其中一位評判.當然其實自問無乜資格,因為比我做得好嘅人大有人在.但係每一次都非常開心見到一班年輕人為佢哋自己嘅夢想奮鬥!每一次都會遇到一啲好特別嘅方案,而且好有啟發性.當然亦有啲方案仲有好多問題要解決,如果有人指點下或者可以去得更遠!希望大家繼續努力啦!
「評判」
去做創業比賽評判,我覺得最緊要係要用客觀嘅角度去評價同決定佢哋嘅創業方案.因為有時候,有啲初創公司已經好有經驗,所以佢哋有一定嘅優勢.我其實比較注重佢哋當時嘅表現同可否善用嗰短短十五分鐘!另外我亦注重市場推廣,因為我發現好多時初創公司忘記咗嚟件事.特別係好多做平台同依靠用户支撐嘅營運模式.當然如果牽涉到數據嘅話,我一定好會留意!
「感想」
今年其實覺得比上年好,見到大家都好俾心機去做!但係仲未可以一針見血.做得好同唔好嘅分別係在於經驗,而後者係會有推廣策略同搵到客源.另外好多時都無好好時間,因為十五分鐘可以話長又可以話短,但係用五分鐘去講概念其實有啲多.當時好多嘅調查,個量比較細,同好多時用外國數據,有時係好但係如果係香港開始就無乜關係.到最後係要現實啲,成本等經濟效益要清晰咁表達出嚟.理念係好,但係創業係好殘酷同好現實!


text:
雖然我係親英派,但我本身都係研究中共黨史同中國政治,而有一件同中國政治有關嘅事,好值得攞出嚟講,除咗經濟會引發支爆,亂咁冚網站都會搞出支爆危機,而習近平傻到冚咗 內涵段子 ,就好明顯係傻咗,兼且對香港政治有所啟示.
內涵段子 都冚,爛gag都唔俾你講
所謂段子,即係笑話,所謂 內涵段子 ,即係冷笑話,大家可以諗吓,本來 內涵段子 係乜嘢地方嚟,就係一個專講爛gag嘅地方,大概概念同9gag類似,只不過香港搞9gag搞到全世界都用佢(仲有一堆擺明香港粗口嘅domain作內部使用),而 內涵段子 主要喺中國.因為果啲中國語文嘅爛gag,真係佢地先睇得明,或搵到膠力所在.
段友出征,寸草不生,呢八個字,擺明係玩帝吧班五毛嘅,大家可以諗到呢個叫 內涵段子 嘅地方係一個點嘅地方,或者可以咁講,呢度係中國版嘅高登,連登,只不過高登,連登本來唔係講爛gag起家,高登只不過唔知點解聚集一堆膠人,結果變成一個講膠嘅地方,而 內涵段子 ,就擺明以爛gag招徠.
一個講gag嘅地方,以中國人嘅性格,你唔管佢,佢唔管你,因為 內涵段子 本來無高登或連登果種,類似黃易《邊荒傳說》果啲邊荒集嘅三教九流特性,最多呢班友講啲爛gag寸你兩句,只不過有人要玩大清文字獄,仲要維民所止,雍正無頭果隻文字獄,結果咪激出成班花生友出嚟,同穆巴拉克激出一堆打緊機嘅埃及人反佢一樣咁白痴.所以喺中國無晒動員力嘅今日,成棚 內涵段子 嘅爛gag人竟然突發響按抗議,你共產黨班友乜叉都唔知.中共依家最大真正對手,隨時就係呢班日日講爛gag嘅友仔.
當中國爛gag都唔俾講,其實香港必須提高警覺,如果 內涵段子 咁都冚,實有人要千方百計針對高登,連登甚至一百毛,都係果句,係爛gag都唔俾講,講吓都有罪果隻.所以《基本法》23條問題係一場決戰,絕對唔講得笑,因為依家土共係玩文字獄玩上癮.聲唔聲援 內涵段子 ,你們自己決定,因為中國人唔會感謝香港人,但必須喺 內涵段子 呢件事上,睇清當前嘅形勢.


text:
伊斯蘭敎史
伊斯蘭教史係指喺7世紀亞拉伯半島興起嘅一個宗教嘅歷史.
背景[編輯]
伊斯蘭教喺7世紀亞拉伯半島興起,不過喺未興起之前,亞拉伯社會主要係以血緣關係嘅氏族制社會,由唔同嘅氏族組成唔同嘅部落,而每個部落就等如一個社會,部落同部落之間唔存在任何利害關係,對於佢哋嚟講,外人就即係等如敵人.所以喺5世紀到7世紀初,部落同部落之間經常發生戰爭,而好多英雄故事就喺咁嘅背景之下流傳起嚟,所以呢個時期又叫做英雄時代,不過亦有人叫呢個時期做愚昧時期,但係呢啲部落間嘅戰爭,亦令氏族制開始起咗變化,為咗令部落壯大,部落同部落之間開始結盟,慢慢令部落嘅組成由血緣演變成以地域為基礎,一啲細嘅部落亦為咗自身安全而投靠大部落之下,於是開始有大規模嘅民族融合.
而當時喺麥加,住咗一班叫古來氏人嘅部落,由於麥加地理環境啱啱接連幾個唔同嘅主要國家,令麥加成為當時經濟中心,而古來氏人亦因為咁而由遊牧變成定居,開始做生意,而「古來氏」正正就係從事貿易獲得利益咁解.由於麥加獨特地理位置,亦令佢對內對外都成為亞拉伯一個經濟中心,古來氏人通過對外做生意吸收唔同智識,同時又通過婚姻或者武力等手段,令其他部落變成自己人,古來氏人因為咁而變成亞拉伯最強大嘅部落,亦令麥加成為一個好繁榮嘅商業中心. 除咗古來氏人之外,其實仲有好多有好勢力嘅部落,好似有一個麥赫祖姆族,因為同波斯做生意而成為其中一個最富裕嘅氏族,另外其他唔同嘅部落,都為咗壟斷利益而不擇手段,壟斷之下造成貧富懸殊,而競爭又造成好多暴力,結果出現好多社會問題同矛盾.
穆罕默德[編輯]
而穆罕默德就係喺咁嘅背景之下成長,喺佢40歲嗰年去咗麥加城北希拉山一個山洞靜修,突然收到啟示,話叫佢要負責制止罪惡,之後佢就開始傳教.
發展[編輯]
體制[編輯]
傳播[編輯]
近現代伊斯蘭教[編輯]
古籣經形成[編輯]
聖訓形成[編輯]
21世紀伊斯蘭概況[編輯]
參考[編輯]
主要參考書[編輯]
- 《伊斯蘭教》 金宜久著 宗教文化出版社 ISBN 7801230868/G29
- 《亞拉伯通史》 商務印書館 ISBN 710001865X


text:
每年到左畢業生準備搵工之際就總會有報導話九十後有幾唔挨得,又要高人工又唔肯OT.對老闆黎講有個人工有咁低得咁低工時有咁長得咁長既員工先係最好,但一個做野做到呆哂既人工作效率又有幾高?員工雖然係收糧幫老闆做野,但員工都係一個人,都有佢自己既生活,員工既一生唔應該只係做野.我唔否認九十後好多人唔識禮貌做野又差,但咁都唔應該將所有九十後定性為任性既一群.唔做奴隸就要比人話,公平咩?
香港消費高,為左養活自己同屋企人好多人都會好著緊自己份工.就算個老闆成日臨收工先比幾份野你話急用幫佢做埋先,就算返到屋企都仲要KEEP住CHECK E-MAIL,就算有幾多唔合理既要求都好,香港人都可以毫無怨言咁做落去.社會鍾意讚依班人肯挨唔怕蝕底,有獅子山精神,其實只係一班商人暗笑緊有一大班廉價勞工可以用.一班上左年紀既五六七十後不論係打工定係老闆都覺得做到隻狗咁係冇問題,因為佢地以前既社會係多勞多得.就算到左而家個社會已經變哂都好,佢地都拎住舊果套黎辦事同埋作為批評「而家啲後生」既準則.其實而家九十後只係要求WORK LIFE BALANCE,工作同時不忙要有自己個人既生活,依點本應係正常不過,畢竟返工唔係真係賣命,點解打工既要同你將生命都燃燒哂係份工身上?
返公時間其實訂左係咁多就咁多,真係有急事耐唔耐幫老闆OT一陣其實唔係大問題,但而家班HR同老闆就當左肯OT係基本野.但我相信係老闆唔係比唔成正比既工作量既情況之下,OT只係一件無謂既事.一個正常能力既人理應可以係工仍時間內搞掂哂啲工作,如果佢日日都要OT,我相信佢既工作能力係有問題.如果打工仔要OT係因為工作需要,例如個客係外國人經常係五六點先會覆你趕住要既野,或者日日都要對住大量既文件根本冇可能準時走,咁好明顯就係老闆既問題.一係你就直接係合約寫明工作需要係放六七點,唔好簽完約先話其實OT係一件好正常既事,再唔係你就加高個人工.就算你出去食個公仔麵想要加料都要比錢啦係咪?
係香港無能既九十後一定有,但我覺得過份既老野更多.你果套而前既年代可以唔代表而家仲得,後生唔跟你果套做法唔一定係反叛,只係唔同年代既人思考上會有分別.係話九十後出黎做野唔識人情世故之前,班老闆又會唔會意識到時代已經唔同左?點解人地GOOGLE個工作環境咁多休閒設施去比員工「偷賴」都好佢地都可以有咁高既工作效率?對於班仲係以為死做爛做就係好既五六七十後黎講,佢地永遠都唔會明白.
一個讚好,是對我的一點支持.
如果想分享給其他朋友的話,請標明出處並附上專頁網址.
https://www.facebook.com/MaoYanDe


text:
朋友,你係咪諗緊今晚有無得食午餐肉呢?
我認!我係諗緊會唔會有個做時令菜,即係打風食罐頭
不過…係咪都好,我都係要出個食譜
呢個係鍋貼小棠菜,早前我出街食過一個非常唔好食嘅版本
於是就的起心肝自己整,大家都應該知我好鍾意食蝦膠等等食物
所以自己識打蝦膠後就更加鍾意整
街外買蝦膠用機打,打到散晒一d彈性都無
自己整就好彈,但又無彈床咁彈咁囉
本身鍋貼小棠菜有個脆皮,個脆水係可以用麵粉水整
但我穩陣d,晌未有把握前都諗過保守方法就係用春卷皮包住煎
唔使炸煎就可以,因為唔係要玻璃咁脆脆皮,用春卷皮微脆效果已經可以喇
你睇佢都幾靚仔,小棠菜都幾甜呢!臭包都有食
食譜:
蝦肉 300g(我用冰鮮蝦)
調味:鹽,生粉,麻油各少許
春卷皮 3片
小棠菜 6條
做法:
將蝦去腸後就用一茶匙生粉及鹽撈落蝦中,然後就輕力摔蝦肉
摔到感覺有d潺,然後就沖水,之後要完完全全索乾水份(呢個做法可以令蝦更爽)
跟住就用刀拍扁d蝦,再剁幾下
放落盤中,加鹽,生粉同麻油,然後順一方向攪,攪至有黏性
跟住再撻佢30下咁上下
用保鮮紙包好後就放入雪櫃半小時或以上
小棠菜先灼一灼,再浸冰水令佢保持嫩綠
然後就榨乾水份,切粒粒後可以放入蝦膠中撈勻
春卷皮攤開,放上蝦膠,然後對摺
放入熱鑊熱油後轉細火煎至金黃色便完成
大少奶's Delicatessen
宣傳你的專頁


text:
剪頭髮係我每個月嘅指定動作,剪得唔好隨時會影響整個月嘅心情,加上剪得好就無謂轉,因此自出嚟做嘢之後,只要我覺得滿意,我就會繼續搵返同一個髮型師.
而家呢個髮型師寶哥,已經同我剪髮有十年時間,記得當年去開嗰間髮型屋突然執咗(嗰間我都已幫襯咗差不多三年),唯有搵附近嘅髮型屋剪頭髮,咁啱遇著寶哥,佢好細心咁剪之餘,仲解釋返點解咁剪,例如配合返我嘅頭型嚟剪,Detail位係點等等,最後介紹埋自己,俾埋張咭片我.咁耐以嚟我都未試過有個髮型師會咁樣同客解釋咁多,而寶哥當時咁做,確實令我佢係好用心咁同我剪,而且又真係剪得幾好,於是我就開始搵寶哥剪頭髮.
根據寶哥所講,佢係全間髮型屋搵錢最多嗰個(當然亦係收得最貴嘅其中一個).因為只要係搵指定師傅嘅客人,髮型屋就會同髮型師有一定比率嘅拆賬,客愈多,賺嘅錢自然愈多.(所以點解髮型屋要指定師傅通常貴啲)
最初我以為寶哥一定好多女仔客,因為女仔整一次頭,閒閒哋都幾百蚊,男仔洗剪一次都係百幾,照計應該做女仔客好賺過男仔客,但寶哥話原來佢嘅男女客比例係7比3,男仔客反而佔多數,仲有,寶哥話自己鍾意做男仔客多過女仔客.
寶哥認為技術要進步,就一定要經常去剪,然後去諗點樣可以再好啲,同埋根據返唔同客人嘅職業或要求嚟剪返適合嘅髮型.好多時男仔客(指WALK-IN客)嘅要求都係大同小異,有時可能都係嗰幾種剪法(例如側邊後邊偷薄,前面修一修,少少碎等等),寶哥唔單止配合,仲會嘗試加少少自己嘅諗法,同埋一定會詳細解釋,務求令客人覺得同以前有分別,目的只有一個──希望個客再搵返佢.
再者,正因為男仔客嘅要求大同小異,有啲髮型師就唔太鍾意做男仔客,但寶哥認為呢個就係機會,一來可以令自己技術進步,二來男仔剪髮嘅時間比女仔短,一個女仔客可能已經等於兩三個男仔客,到月尾埋單,剩係睇人數都已經贏咗.
另一方面,雖然女仔平均整一次頭都唔平,但普遍嚟講,女仔比較少會好密咁整,可能幾個月至去修一修,或者某時某刻去染髮,電髮一次等,但男仔平均兩個星期至一個月多數都會剪髮(唔計做其他電髮,染髮等),所以只要儲到一班穩定嘅男仔熟客,計起上嚟點都有賺.
搵得指定師傅,多數都預咗要俾貴啲,但既然剪得好,俾貴啲又何妨?試過有次同朋友去剪髮,佢見價錢平就叫埋我一齊去試,咁啱我又要剪,就即管試吓,剪完之後我已經覺得有啲怪怪哋,不過因為當時GEL咗頭,以為係效果,但返屋企洗完頭吹乾後,發現真係好唔掂,之後嗰一個月我勁唔想照鏡,而且又要日日GEL頭GEL好似比達咁至可以返工,捱咗一個月之後,我都係搵寶哥幫我剪返好.
可能喺好多人眼中,我嘅髮型每次都差唔多,當然寶哥都唔會每次有新嘢,特別當嗰日特別多客搵佢嘅時候,但每隔一段時間,我都會留意到寶哥有啲嘢唔同,例如剪髮,“蠟頭”嘅手法唔同咗,令到出嚟嘅整體感覺有分別(真係要當事人至睇得出),好似將剪髮變成一門藝術咁,總括嚟講,每次都總會令我滿意.
作者: 一平


text:
聖呂奈爾 必去景點及朗香海灘附近酒店推介
朗香海灘附近酒店預訂
神秘優惠價幫你慳更多
即時揭開神秘優惠價,慳得更多
聖呂奈爾必去推介 - 朗香海灘
想去 聖呂奈爾 自由行?等 Hotels.com 帶你玩盡 聖呂奈爾朗香海灘 啦!留意我地文章,話你知去聖呂奈爾 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋聖呂奈爾朗香海灘 附近有咩酒店,等你更加容易計劃行程,慳返酒店來回景點嘅時間.
聖呂奈爾朗香海灘 自由行
去得聖呂奈爾朗香海灘 自由行最緊要一定係揀啱日子去.一啲熱門景點例如,聖呂奈爾 嘅 朗香海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
聖呂奈爾朗香海灘 交通
想去朗香海灘 暢順無阻濟,最好就係出發前,睇清楚聖呂奈爾朗香海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
聖呂奈爾朗香海灘 必食必買攻略
聖呂奈爾朗香海灘一直都係旅遊熱門地點,去到聖呂奈爾朗香海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
深圳拔牙要幾錢?
——深圳拔牙要幾錢?
人要食飯,要講話,如果牙齒出現比較嚴重嘅問題,嗰就食飯不香,交流不便,仲要忍受牙痛,牙炎反復性嘅折磨.咁,拔牙成了必經之路.香港睇牙費用好高,所以好多港人就非常關心深圳拔牙要幾錢嘅問題,咁接下嚟由深圳鵬程醫院口腔專家介紹一下深圳拔牙要幾錢嘅相關解答.
專家介紹,我哋要先了解點樣嘅牙齒該拔.通常情況認為,有病而唔得再作保留嘅牙就應該拔,以免造成咀噍功能喪失或其它口腔問題.常見嘅如智齒:智齒常萌唔出嚟造成阻生或半阻生,並引起智齒冠周炎,經常發炎嘅阻生或半阻生智齒就該拔除.
其他嘅例如:牙體因齲蝕過大,唔得修復;牙髓有急性化膿炎症或壞死,根尖有慢性感染或膿漏孔嘅牙齒,經保守治療無法保留嘅;各種錯位牙,阻生牙和埋伏牙出現症狀者;極度松動嘅牙周病患牙等等,均應考慮拔除.
拔牙分為拔前牙,後牙,阻生牙等,唔同類型嘅拔牙價錢系有差別嘅,因為拔除前牙,拔除前磨牙和拔除阻生牙嘅拔除難度唔同,所以價錢會有差別.一般門牙嘅話比較平,後牙就比較貴,智齒拔牙嘅話就更貴啲.具體也要睇個人嘅牙齒情況,拔牙價錢喺幾十到幾百人民幣唔等.
拔牙費用一般要包含拍片費和麻費.唔同嘅醫院拔牙嘅價錢系唔同嘅.呢主要系由於唔同醫院,醫生技術和治療設備嘅唔同而引起嘅.比較小嘅醫院和個人診所一般收費比較少,但系唔建議去.因為咁嘅醫院拔牙嘅麻醉消毒等方面可能存在隱患;如果比較正規且有良好嘅聲譽,也無大礙.大嘅診所,醫院一般拔牙收費要貴啲,包括全套費用,有麻醉費用,後續嘅預防感染嘅物費用等等.
了解拔牙價錢後還應該了解拔牙後嘅護理工作,呢啲可與醫生交流溝通,細心,平靜嘅做好口腔護理,注意唞和飲食,好嘅術後護理有助於拔牙後嘅愈合和恢復.
以上就系「深圳拔牙要幾錢?」嘅具體介紹.專家提示,拔牙價錢系由多方面因素決定嘅,具體嘅費用需要通過牙醫進行檢查之後先可以決定.但一般嚟講,喺深圳拔牙價錢要比香港牙科診所平一至兩倍,深圳鵬程口腔醫院擁有頂級嘅醫師團隊同優越嘅治療環境,喺拔牙方面有多年嘅經驗,至今已幫助多位香港口腔患者重拾牙齒健康,深受香港地區口腔患者嘅信賴.如有疑問仲可以在線咨詢或通過whatsapp同我哋嘅專家進行一對一嘅交流,同時通過網上預約掛號,可免問診金,口岸專車接送,到院無需排隊優先就診服務.
相關推薦:


text:
有人爆料指佢事實上早於去年底就同小鮮肉出雙入對,有指佢係呢幾年認識咗一啲圈外好友,呢個細佢16年嘅新歡就係圈外朋友介紹下認識,報道入面就話佢哋兩個越走越埋...
今年46歲嘅台灣金曲歌后彭佳慧,月初被台灣傳媒影到佢同一位猛男喺街頭十指緊扣同接吻.之後彭佳慧就係fb貼出佢同前夫王丕仁嘅手寫聯合聲明,指二人早於今年3月離婚.
今日台灣《蘋果》就將彭佳慧嘅小鮮肉新歡起底,小鮮肉名叫Ken Wu,今年只有30歲,比彭佳慧年輕16年.
於彭佳慧出軌報道刊出後,雖然彭佳慧同前夫發聲明,力證二人早已離婚,但就有人爆料指彭佳慧事實上早於去年底就同小鮮肉出雙入對,當時佢仲未同王丕仁離婚,今日台灣《蘋果》將小鮮肉起底,指小鮮肉英文名叫Ken Wu,有指佢同彭佳慧係呢幾年認識咗一啲圈外好友,呢個細佢16年嘅新歡就係圈外朋友介紹下認識,報道入面就話佢哋兩個越走越埋,而根據友人提供嘅相片,就見到Ken多次喺聚會出現,但就唔見到彭佳慧嘅前夫.
亦有人話,彭佳慧咁快要釐清同前夫關係,全因彭佳慧將於下月喺上海舉行巡迴演唱會,佢擔心會影響票房同形象,所以就即時發出聲明.
比彭佳慧年輕16年嘅Ken,其實係台灣餐飲業瓦城集團擔任主管,中文名字是吳英杰.據知Ken目前未婚,於員工眼中係一個精明幹練嘅主管.而彭佳慧嘅經理人公司對事件未有回應.
(蘋果日報)


text:
3 FEBRUARY 2017(FRI)話說有一日大仁問小小豬想唔想去食大熊貓雪糕,依個為食豬一聽到雪糕兩個未就已經雙眼發光,所以就齊齊嚟食超靚棉花糖雪糕啦~
其實上次我地行經尖沙咀都見到依間小店,嗰時都好想入去試,不過人太多加上一向唔多願意排隊嘅DADDY同行,所以就冇試到.
今次我地就相約店鋪一開就去,所以唔洗點排隊就可以食到啦~
小小豬滿心歡喜可以同佢最好嘅SY哥哥玩,點知SY唔舒服冇一齊嚟,初時佢都有丁點失望,點知一見到餐牌上嘅靚靚雪糕,佢就咩都唔記得,只係識諗食邊款雪糕好啦~
除左雪糕,都仲有意粉食添~
店內仲有一個大公仔同埋好多卡通牌仔可以大家拍照,實行未食就先興奮~
未食正餐又點可以食雪糕?所以我地就叫左兩碟意粉打打底先!
首先就嚟一個羽衣甘藍帶子扁意粉~
店員同我地介紹時話,佢地用嘅羽衣甘藍係每日新鮮送店,然係即榨汁而成,而且佢地唔落味精,所以食得健康.其實個味都OK,不過我個人就覺得比較乾身,不過那兩粒大大嘅北海道帶子就非常鮮甜呀!
夢幻溫泉卡邦尼扁意粉~
其實依個就係將冷榨而成嘅紅菜頭汁加入卡邦尼中,再配上一粒溫泉蛋.我個人覺得依個真係好好味,紅菜頭味道好甜,而且加入左溫泉蛋令到整個意粉帶點濕濕地,啱我口味呀.
小小豬今日食得又快又乖,緊係啦....因為食完意粉就可以食雪糕啦~
先嚟晶晶嘅「粉紅蓬蓬裙」,因為夠晒靚用嚟襯托杯緣子呀~
用粉紅脹卜卜嘅棉花糖,再配合牛奶加朱古力扭紋雪糕,真係超靚呀.小小豬都忍唔住偷食姨姨嘅粉紅棉花糖呀~
之後就到店內皇牌「大熊貓棉花糖」,原本係大仁嘅雪糕,我都真係忍唔到唔借嚟影相呃LIKE呀~
荔枝味嘅棉花糖,再配合巴西70%AMMA嘅可可粉朱古力雪糕,濃郁得嚟又唔太甜,而且仲非常滑.店員仲故我地先撕少少棉花糖,然係點雪糕一樣食,當然我地都有跟依個方法,效果又真係唔錯呀!
終於等到小小豬嘅「烏雲軟雪糕」,我地仲睇住姐姐整添~
以墨魚汁做嘅棉花糖,再配以牛奶雪糕而成,而且中間仲會有少少爆炸糖,口感同味覺真係一絕呀~
睇小小豬依個為食樣,食到成口墨魚汁就知佢有幾鐘意,佢仲過分到一個人食晒大半杯,只係留左幾啖俾我咋........真過分呀~
其實又點止依幾樣食品,我對佢地杯特飲都好有興趣,原本打算留肚食雪糕先冇叫到,唔緊要啦....小小豬一返到屋企就不停同DADDY講個雪糕有幾好食,心軟DADDY又開始動搖,所以相信好快我地又會再嚟食過呀!
**我地的FACEBOOK PAGE,齊齊來交流親子.育兒.烹飪啦**


text:
12 FEBRUARY 2015(THU)
小小豬咳左都有大半個月,醫生都睇左兩次,雖然都叫做好左啲啲,不過都仍然中有幾聲咳.今次咳都幾利害,就連上幾次飲即止嘅蒜頭水(按此重溫)都唔得.
就係依個時候,我去執開藥材鋪店員教我煲青欖桔餅湯,見都簡單易整,所以就一試啦~
材料就有瘦肉約$30,青欖$10,桔餅2個,果皮1塊,蜜棗2粒, 南北杏少許~
青欖就多數係花檔或山草藥店有售,桔餅就係藥材鋪就可以買到.
先將瘦肉汆水後撈起備用~
果皮浸軟刮囊,全部材料就先洗乾淨~
青欖要用刀背拍一拍,等可以係煲時更加出味~
煲內加入約3L水,然後加入先果皮~
待煲滾水後,就將其他材料放入再煲滾~
之後轉中火煲多大約一個半鐘小時,之後因應個人口味加鹽調味,然後就可以飲得啦~
老實講,第一啖入口總係覺得個味怪怪咁,怪嘅唔係因為難飲,只係覺甜甜地得嚟又好似咸咸地咁.不過亦都因為個味道都幾特別,飲落又覺得幾好飲,大肥豬仲一口氣飲左兩大碗,叫我有機會要再煲添呀!
亦都可能依個湯甜甜地,所以小小豬就非常鐘意飲,唔洗幾分鐘就KO左一大碗湯啦!
止咳方面效果如何呢?我俾小小豬飲左一碗半,即晚都有留意到小小豬啲咳嘅次數好似係少左啲,所以可能對小小豬都有少少效用呀!
不過,就算唔係真係有咁大幫助,平日煲下依個湯都未嘗唔係一個好選擇,因為我家兩位老細都鐘意飲嘛!


text:
Life-Photography (BK Wang)
服務詳情
評語 提交評語
我哋係台灣攝影師係日本影嘅,個攝影師係我嗰澳洲朋友嘅攝影師,佢請左個台灣攝影師過去,影相好有heart,同埋影得好靚,所以就搵左佢.
佢係台中,都有做overseas pre-wedding pictures.我朋友wedding嗰日有同我哋傾過計咁,有睇過佢啲相,你同佢影相個人會好放鬆嘅,唔會好似香港啲攝影師咁教你要點,又要三七面,佢唔係影啲好standard嘅相,係好自然嗰啲,可能兩個人行下,傾下計,佢就會capture你,個capture你會覺得有愛嘅.香港會覺得好硬,大家都係山頂影同一幅相,或者係中環影相,或者有啲好勁去法國個教堂前面但個posture都係一樣,但佢啲相你係會feel到中間有愛,咁我覺得呢樣佢做得好好.
我係Facebook搵佢嘅,話想搵佢影pre-wedding,佢就同我講佢遲啲去日本奈良影櫻花,佢可能係去一個星期trip,可能佢影三對couples,我哋係其中兩日.因為我哋係朋友,識嘅,所以佢送左一日比我哋.我覺得同我哋影相好開心,所以影左一日standard wedding,第二日同我哋去左影和服,影左大半日.我哋用國語溝通,夾雜廣東活同國語,因為Maurice唔識講國語,但佢就識得聽.其實廣東話講慢啲攝影師係聽得明嘅.我好欣賞佢影相個idea,啲人成日話影pre-wedding好攰,但我哋一啲都唔攰,我影得好開心,好似真係去左旅行,只不過著得靚啲,但佢影出黎啲相係一個好好嘅回憶,你唔會覺得好攰啊著住對高跟鞋,或者笑到好攰.佢capture啲moment好開心架.
我希望攝影師可以多啲時間,佢好忙,自己一個人,又係reception,又做booking,係佢自己一個嘅business,所以可能時間方面,你問佢一個問題,佢要一個禮拜或者幾日先覆到你,which is我明嘅,佢太多野做.化妝師係佢搵出面嘅,可能平時同佢合作開嘅,可能嗰個化妝師呢排得閒咪一齊出trip.化妝師叫Apple,服務okay,化妝好清,exactly係我想要嘅,唔要啲咁誇張.
我最鐘意我哋房曬左出黎張結婚相,兩個推住單車咁.攝影師好有heart,搵左間民宿後面成條街都係櫻花樹,冇乜人係嗰度影嘅,佢就覺得如果有部單車就好影到嗰種感覺,就突登係日本買部二手單車,冇同我哋收翻錢.佢買左部單車比我哋影,影完之後就擺左係日本送左比人.佢就係一個咁樣嘅攝影師,所以我覺得好值得respect呢個人,同埋我覺得佢應該要出名架,我覺得佢真係好好.佢又好細心,唔會令你好緊張,作為一個女仔你唔係成日影相,或者冇明星樣,你唔會每一個角度都靚架嘛,但佢唔會同你講話要三七面喎,佢會自己搵你最自然最靚嘅角度,唔會個個好似劉嘉玲咁靚嘅明星,但佢影出黎係靚架囉.係佢搵你靚嘅一面,唔需要自己chok出黎嘅.嗰日去好多香港人去影pre-wedding,抝晒腰打晒光管咁,我哋完全冇.佢會叫你係呢個角度,「Maurice拎住佢條裙」或者「笑一笑啊」,但佢企到好遠嘅,總之你兩個傾計,好似平時咁,佢就會影到啲好靚嘅相,我覺得佢好勁.
我地2016 年四月去影.全部$15,000,仲要送相簿,油畫比你,再送A5 size printed當日擺係reception比人攞,newspaper咁樣嘅,有我哋幾張相,好靚.佢寄埋比你,冇問你攞郵費.我套婚紗係突登去台灣試嘅,試完suppose要自己攞套婚紗去日本架嘛,但因為我哋係香港飛,佢話唔緊要啦,幫我擺係自己行李到攞左兩套婚紗過去.呢個人真係冇得輸!Big day嗰日好後悔冇搵佢,如果搵左佢成件事會好好多.


text:
喺好多大型网络神途万能登录器下载游戏中都会设置啲比较难过嘅骨,呢啲骨对于啲人嚟讲系比较难过嘅,如果啲人想要获得一啲比较宝贵嘅道具嘅话,系要做啲骨嘅任务.喺神途神途万能登录器下载游戏中我哋经常可以睇到啲难过嘅任务,玩家们可以喺自己嘅游戏系统中进行检视,如果玩家想要接受啲任务嘅话就可以点击下方嘅接受揿掣,噉你就可以接受当前嘅任务,喺呢度任务中,如果我哋成功完成咗嘅嘢就可以获得相应嘅奖,下面我哋就嚟睇下游戏中啲活动嘅页面啦.喺游戏中有咁个三重洞秘境,对于玩家嚟讲呢秘境系有好大作用嘅,如果啲人可以进入呢啲秘境嘅话,就可以揾到啲唔同嘅宝藏嘞,喺三重日秘境中有一啲好猖狂嘅妖盗,啲妖盗身上有好多好矜贵嘅宝藏,如果玩家想要获得呢啲宝藏嘅话咁要打赢呢啲妖盗,只要你可唔可以打赢紧要数量嘅妖盗就可以获得一啲好矜贵嘅宝藏,三重日秘境中唔限定数量嘅,所以玩家可以根据自身嘅水准嚟进行攻击,你攻击嘅数量多就越霸优势嘅,如果你想要获得仲宝藏嘅嘢都可以通过组队嘅方法嚟进行战斗,喺游戏中,你可以呼唤自己嘅好友嚟帮你攻击啲妖盗,噉就可以畀你有多啲嘅胜算喇,好多时候啲妖盗嘅数量可能冇咗你队友数量多,噉攻击起就会好霸优势,有时候重畀你队友都获益唔少呢.喺三重日秘境中啲人可以获得一啲比较高级嘅文书,呢啲文书可以畀啲人嘅寻宝起到一个好好嘅示作用,有咗啲文书之后,啲人可以按照文书上嘅内容进行寻找,咁好快就可以揾到啲宝藏,有时候玩家重可以获得一啲有用嘅装备或者系经验丹等,喺使用咗啲工具之后可以畀自己嘅能力,带嚟好好升级,相信玩家们都可以充分嚟利用啲工具.喺游戏中我哋经常会用到啲符文,呢啲符文可以帮助我哋练成啲比较有用嘅道具,所以如果你系三重日秘境中搵到符文嘅话,一定要好好保存起身.
上一篇:最好嘅途径了解神途开服表游戏
下一篇:八荒屠神途游戏备受青睐


text:
陳茵媺(Aimee)因為參加香港小姐,06年隻身從加拿大跑到香港,卸任港姐冠軍後,她決定留港發展,向來愛動物的Aimee說:「我本身喺加拿大有養狗,嗰隻狗我由細照顧到大,仲係好辛苦,好努力儲分嘅禮物,我返咗嚟香港,咪由爹哋媽咪照顧,返咗嚟香港成日要開工,加上又一個人住,根本冇時間養狗,本來有人同我講話養貓簡單好多,不過我喺加拿大試過俾貓追咗一條街,見到貓都有啲驚驚哋.」
愛貓April性格嬌嗲黐人,結果令陳茵媺一抱難忘.
April
品種:街貓
年齡:3歲半
性別:雌性
Alicia
品種:波斯貓
年齡:2歲
性別:雌性
George
品種:街貓
年齡:3歲
性別:雄性
人揀貓貓揀人
後來因為一次的家訪,令Aimee對貓一見鍾情:「有一次喺朋友屋企同貓貓玩咗一陣之後,咪諗住試吓養貓,不過我都諗咗年幾先去領養,我怕自己領養咗之後,冇時間照顧,冇理由畀番人,呢個係重大決定,照顧寵物係一生嘅事,所以諗得好清楚.」
回想當日與第一隻貓April見面的情形,Aimee至今仍覺得很回味,她笑說:「嗰次係佢揀我而唔係我揀佢,我同朋友一齊去,見到佢個樣好惡,又好瘦,好似隻異形,你知我驚貓,見到都有啲驚驚哋.點知我抱住佢嗰陣佢嗲到不得了,仲好舒服瞇埋對眼瞓覺,我聽講話有其他人試過抱都冇呢個感覺,所以我成日覺得唔單止人揀動物,其實動物都會揀人,因為佢鍾意你,成日黐住你,你先會揀佢.」
獨居的Aimee養貓後生活上有很大的變化,她說:「未養之前返屋企對住啲牆,靜到不得了,但係養咗貓之後,你會覺得屋企好似有人等你,返到屋企又唔會覺得淨係對住四面牆.好似夜晚睇劇本,貓貓都會坐喺度陪住我,養埋第二隻George之後,佢哋半夜三更仲會喺間屋走嚟走去,雖然係好嘈,但係嘈得嚟又會好開心,你會知道原來間屋有人喺度喎.直到養埋第三隻貓Alicia,Alicia有份拍無綫劇《天天天晴》,拍完之後愛上佢,跟住買埋返屋企,雖然係麻煩咗啲,但係去到邊都有energy.」
George和April相處融洽,經常會睡在一起.
Aimee相當疼錫幾隻愛貓,輕輕一碰已甜在心.
陳茵媺克服怕貓後現養了三隻,April便是其中之一.
免打架分房瞓
笑指Aimee應該一早養貓作伴,她笑說:「唔遲喎,初初嚟嗰陣我連自己都照顧唔到,養寵物要啱timing同ready好先得,佢哋連生命都交晒畀你,要用好多時間照顧佢,尤其係George同Alicia加入時,三隻貓成日都打交,April恰Alicia好犀利,可能April同George係街貓,習慣咗爭嘢,平時佢哋好乖好斯文,初初食嘢又爭,爭到連眼都發紅光,我當時都有啲怯.」
Aimee續說:「Alicia仲成日驚到全身濕晒,好似流汗,日日都係咁,跟住我咪分開佢哋喺唔同房瞓,到下晝先放佢哋出嚟玩一陣,玩到咁上下又輪流各自玩,再分開房瞓,呢個步驟要重複做好多次,又要用好多時間同心機,連去街都唔敢玩咁耐,結果用咗好耐時間先可以令屋企環境平靜落嚟,家佢哋相處冇問題.」
貓咪愛玩火
Aimee分享與貓貓相處的搞笑事時說:「佢哋最鍾意偷嘢食,Alicia連香檳都會偷嚟飲,但係佢好易屙,睇醫生都睇咗好多次,反而另外兩隻好strong,醫生話啲名種貓好容易唔舒服,所以要好小心.」
Aimee又說:「George最鍾意玩火,以前我好鍾意點蠟燭,George一見到就會用手撲熄,初初我以為佢知痛玩一,兩次就收手,點知佢繼續玩;April仲試過燒傷pat pat,所以我家都唔敢點蠟燭.」
Orignal From: 我得寵:陳茵媺特訓呷醋貓


text:
孔姓女宝宝名字大全
好名字 www.hmz.com 时间:2018-09-21 编辑:小编23
以下是孔姓女宝宝名字大全,大家可以参考参考.
孔梦泽 孔阳云 孔青烟 孔耘涛 孔英武 孔梦桐 孔经亘 孔英飙 孔静娴 孔采波
孔奥婷 孔乐章 孔玛丽 孔俊爽 孔阳曜 孔水晶 孔学文 孔元驹 孔嘉懿 孔从霜
孔恬然 孔广君 孔可嘉 孔修远 孔俊豪 孔元芹 孔元凯 孔子明 孔甜恬 孔伶俐
孔伶伶 孔新荣 孔平绿 孔锐利 孔阳炎 孔夏蓉 孔骞泽 孔建中 孔梦竹 孔傲白
孔千易 孔欣荣 孔南琴 孔凯泽 孔文成 孔悦可 孔辰锟 孔奇文 孔醉冬 孔傲菡
孔芮静 孔咏志 孔思若 孔晨朗 孔弘图 孔婀娜 孔元魁 孔星然 孔寄松 孔冷梅
孔叶吉 孔思源 孔从蕾 孔令飒 孔温韦 孔半凡 孔涵亮 孔和畅 孔抒怀 孔子璇
孔星瑶 孔浩初 孔司晨 孔玉堂 孔温纶 孔初蝶 孔星渊 孔宏浚 孔青亦 孔静美
孔春柏 孔鹏池 孔平彤 孔景福 孔新荣 孔彦杉 孔刚捷 孔彭祖 孔如南 孔田田
孔安安 孔范明 孔瑞灵 孔宜人 孔承德 孔文心 孔飞沉 孔曦晨 孔优悠 孔雁芙
孔白枫 孔高朗 孔映菱 孔学文 孔安晏 孔惠君 孔华采 孔子昂 孔英秀 孔之卉
孔华楚 孔玉堂 孔娴淑 孔胤运 孔俊弼 孔又菡 孔锐达 孔承运 孔奥维 孔如意
孔紫萱 孔奇逸 孔燕珺 孔光辉 孔锐阵 孔元枫 孔明哲 孔元恺 孔新柔 孔涵易
孔秀曼 孔德泽 孔曼岚 孔乐人 孔坚成 孔妙意 孔令雪 孔运晟 孔星腾 孔以轩
孔采波 孔嘉颖 孔靓影 孔建柏 孔阳冰 孔芮丽 孔高驰 孔波鸿 孔弘业 孔恬谧
孔醉柳 孔天空 孔语心 孔飞扬 孔泽雨 孔秋蝶 孔坚秉 孔哲茂 孔鹏海 孔芸儿
孔玲琳 孔正阳 孔夏蓉 孔星驰 孔高歌 孔玮奇 孔兴思 孔颜骏 孔昆鹏 孔琪华
孔依霜 孔季同 孔凌兰 孔茂典 孔飞航 孔傲丝 孔良策 孔建修 孔宏壮 孔映萱
孔奇颖 孔才艺 孔季雅 孔驰鸿 孔建章 孔春桃 孔浩慨 孔泰河 孔弘方 孔雁菱
孔怡畅 孔奇希 孔寒蕾 孔嘉年 孔文德 孔依凝 孔修诚 孔鹏飞 孔晓博 孔秀隽
孔晴照 孔俊能 孔依云 孔康宁 孔经亘 孔晔晔 孔同光 孔俊远 孔温茂 孔丽泽
孔宇文 孔文耀 孔芳茵 孔轩昂 孔和璧 孔和璧 孔奇胜 孔元思 孔新立 孔佳美
孔昂雄 孔元基 孔子琳 孔元良 孔成文 孔雅艳 孔天泽 孔高明 孔彬彬 孔宛凝
孔俊材 孔阳伯 孔映波 孔永丰 孔鸿才 孔韦茹 孔巍昂 孔睿博 孔睿思 孔海冬
孔建树 孔弘和 孔微熹 孔嘉纳 孔英博 孔骊茹 孔良俊 孔祺祥 孔驰逸 孔雅逸
孔刚毅 孔嘉祥 孔含巧 孔锐思 孔敏才 孔海菡 孔安国 孔澄邈 孔翔宇 孔云梦
孔骏喆 孔鸿博 孔代柔 孔修筠 孔俊智 孔晓兰 孔欣嘉 孔驰皓 孔经义 孔端丽
孔和玉 孔才捷 孔南珍 孔光霁 孔雪松 孔欣欣 孔涵容 孔云天 孔康健 孔夜南
孔良哲 孔锐精 孔觅珍 孔浩波 孔浩壤 孔青枫 孔瀚玥 孔星渊 孔智宇 孔思义
孔宏盛 孔运升 孔新美 孔涵煦 孔国安 孔野雪 孔立辉 孔景中 孔茂学 孔盼盼
孔翰墨 孔子濯 孔寄风 孔博实 孔英卫 孔水瑶 孔浩旷 孔耘志 孔蕴和 孔以松
孔鸿晖 孔兴言 孔秀美 孔光誉 孔刚洁 孔冬灵 孔康适 孔雅珺 孔德运 孔秋白
孔英喆 孔勇军 孔代灵 孔承载 孔鹏运 孔醉柳 孔锦程 孔伟诚 孔华奥 孔可心
孔锐进 孔才英 孔兰若 孔俊彦 孔元化 孔小之 孔永言 孔鸿畅 孔建树 孔怀芹
孔乐正 孔飞鸾 孔冰双 孔苑杰 孔景行 孔云淡 孔雨石 孔浩大 孔飞鸿 孔雁桃
孔鹏涛 孔智勇 孔思琳 孔成化 孔华清 孔令慧 孔天材 孔文虹 孔俊哲 孔珠星
孔家骏 孔景天 孔半烟 孔英奕 孔兴庆 孔千叶 孔承教 孔斯伯 孔波光 孔杰秀
孔承福 孔成周 孔梦凡 孔嘉悦 孔旭鹏 孔蓉城 孔和同 孔子默 孔志专 孔世韵
孔和惬 孔飞鸣 孔虹英 孔信厚 孔欣怿 孔怜晴 孔辰宇 孔恺乐 孔弘懿 孔娜兰
孔同光 孔运凡 孔秀竹 孔昌翰 孔俊雄 孔纳兰 孔翰学 孔曾琪 孔烨赫 孔寒烟


text:
《人中之龍》團隊日前預言即將發布一部完全原創嘅全新作品,成功引起咗一眾Game迷注意,但大家唔使再估啦,因為人中之龍工作室啱啱正式釋出咗新作嘅前導宣傳影片,而最令人驚喜嘅係呢部作品嘅主角居然係由日本國民巨星木村拓哉所擔綱!
名為《審判之眼 死神的遺言(ジャッジアイズ 死神の遺言)》嘅全新作品將講述主角八神隆之係「神室町」所發生嘅故事,冇錯,就係《人中之龍》嗰個「神室町」(即現實東京歌舞妓町).八神原本係一位律師,經歷咗某單神秘案件之後,佢「放棄」(或者係被逼?)咗律師嘅身份,從第二個角度,以「偵探」嘅角色去追尋正義,偵破各宗奇案.
遊戲中玩家需要根據劇情進行僭入,調查,跟蹤,搜集證據,並且喺適當嘅時候進行舉證,將犯人逼到後冇退路嘅境地.新作亦不乏戰鬥元素,打鬥模式類似《人龍之龍》系列一貫嘅誇張爽快模式,亦可以運用各式各樣嘅環境武器.不論係背景設定定係畫面,《審判之眼 死神的遺言》都帶有極濃厚嘅《人中之龍》味道,遊戲應該係以相同或改良版引擎打造,再加上係由名製作總監名越稔洋領軍打造,質素應該好有保證.既然新作係喺「神室町」發生,究竟同《人中之龍》系列係咪設定喺同一時空之下,桐生一馬又會唔會Cross Over出嚟浦下頭呢?
相信睇完片唔少玩家都已經心郁郁,放心,唔使等太耐,因為呢部作品三個月後就會面世,重有一個好消息,就係《審判之眼 死神的遺言》將於12月13日同步推出繁體中文版本,同日文版一齊登錄PS4平台,誠意十足,如果你都係等唔切嘅話,OK,PSN日本伺服器已經釋出咗試玩版,不過暫時試玩版只係得日文語系,等唔等多陣,睇你有幾忍得啦.
以下係遊戲流程簡介


text:
話說真係要搵番條片一睇,先知「阿妹何所欲」既出典係邊.廢老真係幾時都慢個地球自轉三四拍,而且亦令我又「想當年」起一件往事.
果陣參加咩大O細O果陣,就已經有組爸組媽經常日日叫人嗌口號,學dem cheers,同埋洗腦.組爸組媽往往都好似拍門傳福音既修士一樣,虔誠得黎又要好語重深長咁話:「唔做過呢D真係唔好話自己讀過大學.信我啦,你之後畢業十年到時日日返工營營役役,然後望番轉頭,就一定會回味番依家呢個時候既美好時光,亦都唔會後悔...」
個屁啊?首先我要利申,果陣就已經無玩咩意淫game,你話大開眼界又好咩都好總之就已經唔關我事,有咩美好時光啊?我依家日日OT都唔會想坐時光機番去玩多次果堆濕鳩遊戲囉?有咩好興奮先.我又唔係熱豆腐爸爸,後來又無做鬼父有咩咁美好可言啊?第二既就係,好彩我果陣仲未有咩手提電話放上YouTube 呢D咁網上欺凌野存在唶,如果唔係就真係不得了--
我要HD720P咁睇番自己同其他好似鬼上身既人一樣著埋同一件衫,然後係一大片空地之上,同另一組人係度指指點點9吹打油詩叫囂,講到話互片,其實就只係大家對比完分貝差就鼓掌再和平散去.更加唔好講果D再做會即刻羞恥投湖自盡既cheers 啦.成個IQ唔夠70岩岩做完智力測試出黎手FING FING既傻HI青年咁,你同我講.點會唔後悔呀?依家俾我搵人同火炮指住個頭都唔會再做啦下話?
當然會有人話咁先係青春呀嘛,咁先係燃燒,熱血呀嘛.係唶,但燃燒都有好多種方法,唔代表一定要以百分百ON9先黎可以肯定到自己既存在價值同意義呀嘩?唔通我話自己08年炒ACCU 破產,又話咁樣豐富左我人生經驗,可以以生命影響生命咩?依家我地呢輩做完無人翻查番都話好D.你話見到D少男少女俾人拍低晒係度白蓮教咁念念有詞上晒神打未散功果種,到時俾你生D仔女見到.你D仔女一大開屋企門望住你係度扮慈母織冷衫個樣,都但笑不語啦:
「HI原來自己阿爸阿媽都如此ON9過.平時仲好意思話我哼哼...以到唔好再話我柒頭添呀.遺傳有樣睇!」


text:
上海迪士尼樂園Shanghai Disneyland 地上最強攻略一日遊
好多人都話上海迪士尼樂園Shanghai Disneyland好大好多人,每個Ride都要排成個鐘先有得玩.之但係我哋A姐M佬係Theme park王,就當然玩到盡.我哋預先經Klook購買門飛,而呢一日玩咗:2次加勒比海盜——沉落寶藏之戰,2次創極速光輪,1次巴斯光年星際營救,1次晶彩奇航,1次七個小矮人礦山車,1次愛麗絲夢遊仙境迷宮,1次小飛俠天空奇遇,1次漫遊童話時光,1次翱翔 • 飛越地平線,再睇埋十二朋友園,米奇童話日間巡遊,故事舞台:人猿泰山:叢林的呼喚,冰雪奇緣: 歡唱盛會,風暴來臨——傑克船長之驚天特技大冒險同點亮奇夢:夜光幻影秀!
今次我哋A姐M佬唔係同你講有咩好玩,有幾好玩,我哋係希望將我哋嘅小小心得同大家分享,從而製作呢份地上最強嘅攻略!希望大家都可以喺上海迪士尼樂園,玩得最多!
攻略1: 擇個吉日
由於每日嘅開放時間都唔同,要玩到盡,就一定要睇定你去嗰日嘅開放時間.我哋強烈建議大家揀選平日去,無咁多人吖麻.而平日通常係開朝早09:00,所以我哋06:00起身,食早餐,就出發啦.
提提大家,去上海迪士尼樂園最方便就係搭地鐵,,11號線嘅終點站就係迪士尼站.
攻略2: 預先購買門票
話明玩到盡,就梗係一早買定飛,唔駛去到排長龍等買飛!
至於喺邊度買飛?我哋就提議喺Klook買飛,幾分鐘就收到電子門飛,到時去到門口,除咗比即場買飛平,最重要係唔駛同人迫餐飽排隊買飛嘛!
攻略3: 預先下載上海迪士尼樂園官方app
上海迪士尼樂園咁大,行到去嗰Ride先知大排長龍,就浪費晒啲時間啦!所以我哋強烈建議大家Download定上海迪士尼度假區官方app,隨時隨地都可以Check唔同景點嘅排隊時間.
其實大家仲可以喺出發前去Check下邊幾個Ride比較熱門,就可以計劃定當日嘅策略.
攻略4. 必玩VS想玩
上海迪士尼樂園有6個園區 (米奇大街,奇想花園,探險島,寶藏灣,明日世界同夢幻世界),如果大家諗住一日可以玩晒,你就真係妙想天開.所以大家一定作出取捨,列出必玩同想玩嘅遊樂設施.
喺計劃行程嗰陣,我哋決定放棄咗小飛象,噴氣背包飛行器同太空幸會史迪奇,因為香港都有類似嘅遊樂設施,留返啲時間玩其他機動遊戲.
攻略5: 比正式開園時間早30分鐘到達
記住!記住!樂園係會比官網寫嘅開園時間提早開門,疏散人流,所以我哋建議大家比開園時間早30分鐘到達樂園.我哋嗰日就係朝早8點30分嚟到迪士尼,過埋安檢,8點40分就成功入場,樂園明顯唔係好多人.
攻略6: 善用Fast Pass快速通行證
去過迪士尼樂園嘅朋友都知道熱門嘅遊樂設施都會有Fast Pass拎,上海迪士尼樂園都唔例外.不過大家要留意,上海迪士尼樂園嘅Fast Pass機並唔係設喺遊樂設施嘅附近,而係設喺每一個園區嘅出入口或者中間位置.
去到Fast Pass機之後,就掃描門票上面嘅QR Code,之後就揀你想拎Fast Pass嘅遊樂設施 (記住唔好揀錯,無得返轉頭㗎).拎咗Fast Pass之後,記住喺指定時間內去返相應嘅遊樂設施,就可以行Fast Pass隊,快人一步.
另外,大家要留意幾時可以再拎下一張Fast Pass.理論上,2小時後就可以拎下一張.大家只要睇下Fast Pass上面嘅細字就見到嗰個時間.
講咗咁耐,同大家介紹一下有咩好玩!
米奇大街
一入到樂園,就會經過呢條米奇大街,比我哋想像短,有商店同餐廳 (其他迪士尼樂園一入去都係美國小鎮大街 —— 根據華特迪士尼先生童年嘅街道而建成,上海迪士尼樂園就係去美國化,特登改為米奇怪大街).我哋見到Meet and Greet無咩人,所以即刻衝去,唔洗5分鐘就成功同Daisy,Minnie
奇想花園
之後我哋就去到城堡前嘅奇想花園,係整個樂園嘅中心,為上海迪士尼嘅獨特設計 (其實嘅迪士尼都以城堡為中心).我哋影下城堡同上
夢幻世界
七個小矮人礦山車
去到夢幻世界,見到每項遊樂設施都只係排5分鐘,我哋就無浪費Fast Pass嘅Quota (因為攞咗兩個鐘頭後先有得再攞),即刻去玩七個小矮人礦山車,呢個室外加室內嘅過山車一啲都唔驚,適合一家大細
小飛俠天空奇遇
出嚟之後就去玩小飛俠天空奇遇,呢個係懸掛式遊樂設施,唔洗驚,唔吊腳㗎!只係坐喺一個懸掛式嘅氫氣球,真係好似飛咁,感覺唔錯.
登上奇幻童話城堡
上海迪士尼樂園嘅一大特色就係全球最大嘅城堡,而且仲係可以上埋去玩.大家可以去登上奇幻童話城堡,重新體驗白雪公主嘅故事,投射同音樂效果都唔錯.
晶彩奇航
大家仲可以坐船仔去埋城堡嘅底部,我只可以話嗰城堡真係好大.
愛麗絲夢遊仙景迷宮
呢個絕對係另一個必到景點,大家可以影個夠本,記住同埋大頭紅皇后影相呀!
明日世界
巴斯光年星際營救
為咗準備睇下午嘅巡遊,我哋就嚟到明日世界 (因為巡遊嘅路線由明日世界開始,快啲睇就快啲去玩).9秒9攞咗創極光速輪嘅Fast Pass,之後就先玩巴斯光年星際營救.同香港迪士尼樂園嘅玩
午餐 – 星露台餐廳
星露台餐廳係全個樂園最大嘅餐廳,所以唔驚無位.我哋試咗個中式豬肉包,不過都幾難食下,強烈建議大家唔好叫.
花
巡遊永遠都係迪士尼必睇嘅表現,7架花車都好靚,不過嫌佢太短,同埋要迫啲公主講國語,有啲難頂!
創極光速輪
巡遊完畢,就馬上衝去玩創極光速輪.入去之前,大家要將頸巾背囊放入儲物櫃,而儲物櫃都要排隊,所以建議大家比Fast Pass上列印嘅最後時間,早少少到,如果唔係放得入Locker,就過咗時間.又或者有人好似A姐唔玩,就可以幫我拎住,快啲入去玩.
呢個係上海迪士尼獨有嘅遊樂設施,由排隊嘅設計已經係好靚,充滿科幻未來嘅感覺,好似置身喺電影場景一樣.
車上會一個小型位置畀你放電話同小型物作.大家係創極光速輪嘅藍隊嘅代表,要同黃隊比賽.提提大家,玩嘅時候記得要留意旁邊嘅投射.
探險島
翱翔 · 飛越地平線
呢個遊樂設施係唯一一個要排2個鐘.見佢排咁耐,就以為好好玩啦.大家入到去坐喺雙腳離地嘅凳,環遊世界,概念係好,不過片段嘅過場就好突兀,一啲都唔奇妙,絕對係失望之作.
雷鳴山漂流
原來計劃咗玩,不過當日暫停開放.
寶藏灣
加勒比海盜——沉落寶藏之戰
寶藏灣以電影加勒比海盜做主題,大家一定要玩加勒比海盜——沉落寶藏之戰,可以話係全樂園最好玩.裏面空間好大,欣賞聲光效果.4K投射超級真實,好似戴咗3D眼鏡,好有現場感.
樂園表演
人猿泰山——叢林的呼喚
嚟迪士尼當然要睇Show啦,呢個表演以雜技為主,講述泰山嘅一生.
凡迭戈劇院:“風暴來臨——傑克船長之驚天特技大冒險”
開頭有啲奇怪,不過後期就好精彩,有驚喜.
冰雪奇綠——歡唱盛會
由於雨勢關係,土豪金嘅金色童話慶典就無得睇,只
點亮奇夢:夜光幻影秀
最後,好彩雨停咗,煙花都如期上演!
整體嚟講,上海迪士尼真係好好玩,有好多獨有嘅遊樂設施,至少好玩過巴黎同香港.中國人嘅質素又無想像中咁差,打尖情況基本上無出現過!
上海迪士尼樂園 Shanghai Disneyland
地址:上海市浦東區川沙新鎮黃樓社區旗桿村和趙行村
時間:每日開放時間不同,請留意官方網站
平日門票:成人人民幣$370 (約港幣$445),小童或長者人民幣$280 (約港幣$340)
平日門票:成人人民幣$499 (約港幣$601),小童或長者人民幣$375 (約港幣$451)
經Klook購買一日正價門票:成人平日港幣$410,成人週末或假日港幣$559
網址:www.shanghaidisneyresort.com
(記住Like同Share畀朋友)
想緊貼A姐M佬嘅吃喝玩樂資訊,快啲Follow埋下面嘅Channel啦!
Facebook:A姐M佬 玩樂日記
Instagram:AandMdiary
Pinterest:AandMDiary
Openrice:A姐M佬
報料或合作:keepintouch@aandmdiary.com


text:
喺杜牙根系列談之一中,深圳鵬程醫院已經向大家簡要嘅描述咗一下牙齒嘅結構同根管治療嘅方法.咁,邊D牙齒疾病需要杜牙根,邊D唔使?換句話講,杜牙根能夠解決嘅問題,有邊D牙齒問題系杜牙根唔可以解決嘅?實際上,將疾病與治療手段一一准確對應,對於我哋普通大眾嚟講,系非常困難嘅,因為呢需要相當嘅專業知識.所以,深圳鵬程口腔醫院將喺下面向大家介紹幾種常見嘅牙體疾病,呢D疾病系適合用根管治療嘅辦法嚟處理嘅,一D相對唔常見嘅情況,我會以專題嘅形式喺以後嘅文章中單獨討論.
一.牙髓炎
顧名思義,牙髓炎就系牙髓發生炎症,所謂牙髓就系指嘅牙齒內部嘅血管同神經組織,當呢D組織發生炎症陣,疼痛一般系比較明顯嘅.有陣會使人坐卧唔寧,飲食難進,俗語稱「牙疼唔系病,疼起嚟真挪命」就系指嘅呢種情況.佢會造成牙齒遇冷遇熱疼痛,有時會有咬合疼痛,甚至夜間亦會有劇烈疼痛.有陣,疼痛向頭面部放射,會被患者誤認為系頭痛.
絕大多數嘅牙髓炎都唔可以自行消除,如果治療唔及時,仲會進一步引起根尖周炎等其他更嚴重嘅後果,甚至最終導致牙齒嘅掹除.因此,一旦罹患牙髓炎,就需要進行徹底嘅根管治療,將感染嘅牙髓去除,再用人工材料密封根管,杜絕再感染嘅途徑,先可以解除疼痛,保存患牙.
二.根尖周炎
絕大多數嘅根尖周炎系由牙髓炎發展而嚟嘅,當牙髓炎(即牙齒內部嘅炎症)冇得到及時治療,會向牙齒嘅根部發展,造成牙根周圍嘅組織發生炎症,呢就系根尖周炎.我哋可以咁認為,根尖周炎系牙齒內部嘅炎症擴散到牙齒外部而形成嘅.
患咗根尖周炎,牙齒會有咬合疼痛,有陣劇烈有陣相對輕微,炎症急性發作陣,會引起牙齒一定程度嘅松動,有時會有牙床腫脹抑或溢膿.但有D根尖周炎嘅患者冇太多唔適嘅感受,呢個系因為佢哋嘅抵抗力較強,而且炎症處於慢性進行過程.但系,無論系邊種類型嘅根尖周炎,唔經治療均唔會自愈.而且,治療根尖周炎比治療牙髓炎有更大嘅難度,只有及時而徹底地進行根管治療,先有可能消除炎症保存患牙.
三.外傷牙同隱裂牙
有陣牙齒會意外受到損傷,導致牙齒拗,但系牙根嘅條件尚好,呢種情況下可以用根管治療嘅方法保存牙根,再進行修復.
所謂隱裂牙,系指牙齒表面或牙齒內部存在一D裂紋,呢D裂紋有嘅容易發現,有嘅需要仔細檢查之後才能發現,如果裂紋好深,就會造成牙齒出現類似於牙髓炎或根尖周炎嘅症狀,需要用杜牙根嘅方法,而且仲應該進行牙冠修復.
四.修復需要
有嘅牙齒雖然冇炎症,但系佢嘅位置不正,抑或大小畸形,喺某D修復設計中就需要將佢哋進行杜牙根,然後制作牙冠以達到美容嘅效果.有D牙齒缺失之後,需要將缺牙處兩邊嘅牙齒進行根管治療,然後整體設計牙冠(冠橋),以使缺失嘅牙齒重新恢復功能.
以上就系「杜牙根牙齒疾病有邊D?」嘅具體介紹.深圳鵬程口腔醫院擁有頂級嘅醫師團隊同優越嘅治療環境,喺杜牙根領域有多年嘅經驗,至今已幫助多位香港口腔患者重拾牙齒健康,深受香港地區口腔患者嘅信賴.如有疑問仲可以在線咨詢或通過whatsapp同我哋嘅專家進行一對一嘅交流,同時通過網上預約掛號,可免問診金,口岸專車接送,到院無需排隊優先就診服務.


text:
或者要去番小學講起.(下,黎真架?你仲未出返去呀?LOL)
人人都從投稿起
我發覺自細係一個幾鍾意睇書既人,而屋企人書架既藏書雖然唔多,但係散文小說都真係乜都有啲,雖然我只係一個小學生但係有時睇到啲字詞唔識我都照樣會囫圇吞棗,然後自己估一個讀音同埋意思落去.通常撞撞下都會知道作者寫既野七八成,如果真係唔得,先會查字典.我返學對於大部份既科目都係零興趣,數學尤其係厭惡,但係唯獨係中文科我係唔駛點讀都拎到高分既.
而去到作文科,通常都係小息前既一堂.如果作唔晒,就會連小息都無得放,我覺得真係好慘,返學已經似軍訓架啦.於是我成日都好快就努力填好字數就會交,通常班入面大部份既同學都未寫完.老師曾經問我:
「阿_同學,你作文唔駛起個大綱架咩?」我搖頭.老師好似覺得好訝異,佢仲以為我亂咁寫.點知有一次先生仲將我既作文當眾讀俾全班聽,因為覺得寫得好好.但個人原來唔記得寫自己個名,佢想知係邊個既手筆.
而果個就係我.
係果時開始,我就覺得寫野真係好有滿足感,同埋開始成日諗,點樣可以寫得更好?當然果陣既理論,唔係叫你點樣執個標題有人睇,點樣整一大堆格式引起到讀者注視,甚至叫你拍條片落去咁既.講咩都係假既,寫野最重要,梗係內容啦!想鍛鍊文筆?無捷徑既,「萬丈高樓從地起」,梗係「多讀多聽多寫」啦!
好喇,就係呢句多讀多聽多寫,就此走上左一條不歸路.
死,原來已經接近一千字架啦.點算呀.我估去到呢度讀者數目已經趨向零緊.搵人 Highlight 下呢段話我知仲有人係度吖...(如果可以的話 LOL)
空泛之極既鳩噏
多讀多看多聽多寫呢總空泛之極既鳩噏,就等於舊時武俠小說果啲所謂武林秘笈,得幾句似是而非既詩,再配幾張毫無誠意既人仔指手劃腳圖,咁都會練到絕世武功?咪玩啦?只會令呢個世界多幾個精神失常但又唔打得既歐陽鋒架渣.但果陣入世未深,真係信,結果成日去書局打書釘,又去圖書館係唔係都睇一餐.多看既任務完成.
多寫?課堂既作文已經對於我黎講係完全滿足唔到我.我投過稿,可能你講得出既報紙名我都投過,市政局既徵文比賽,某某報既小說比賽,甚至係乜鬼青年文學獎,全部都曾經有過我既存在.如果你去舊書攤搵到咩得獎作品文集,你隨時會見到我用真名發表既文章(得啦知你拎過啦,結果咪又係得個桔!).當然,我並無就此出道成為全職作家.並唔係話我無呢個夢想,原因好簡單:
屋企人話:揸筆搵唔到食(後尾發覺,原來好多野都搵唔到食架啦…).而且無前途.寫作既野當興趣無所謂,但係想靠佢名成利就,你都係繼續讀大學然後畢業出黎搵份好工算數啦.況且,又唔係覺得自己寫得叻到,真係有機會可以突圍而出.結果…
筆名「鵝鑾鼻燈塔」既由來
結果,我去到讀大學之後已經無再參加咩徵文比賽,叫到死左條心.當然,大家都講既 Xanga 又好 Wordpress 又好我全部都有,甚至都有好多個分身,俾自己黎當回音牆用.然後?真係無然後,有一大堆寫完到最後都唔知去左邊既野,之後就開始踏入社會做社畜,成為一隻任勞任怨既 OT 狗.本來大家都唔會係網上世界見到我,不過又有一次巧合既情況下:
係一個網上既聊天室類物,有一班死剷傾到「高登討論區」既「講故台」.
老實,我一開始根本唔係高登友,亦都唔知講故台係咩黎?榕樹頭講故我就知.然後我班網上識既損友講話有啲故寫得都幾好睇,我脫口一句(類似既野):「咩呀,呢啲好濕碎,我都寫到啦.」其他人聽完唔信,我就話:
「你地俾個 Account 我,我寫俾你地睇.」
就係咁,我就有個 ID 名叫「鵝鑾鼻燈塔」(好耐之後我先知道原來鵝鑾鼻燈塔係台灣既一個著名旅遊景點,係我孤陋寡聞,我要謹此向台灣朋友道歉 XDD),而我模仿返高登講故台既筆風,叫做發表左第一篇全用廣東話/粵語入文既長篇小說,呢個就係《本來一開始,呢個只係一個玩笑》.
主角就係一個叫 Ellan Ou 既財經演員.
(零) 玩笑有時開得太大,會唔知點收科. 做小學雞既時候,或者會無左個朋友. 但係大個既時候,可能會無左堆戰友,無左份工,甚至無埋個家庭, 簡單 D 講,係咩都無晒. 所以,玩笑唔能夠亂咁開.…forum.hkgolden.com
(原來,係未死 Link 架!不過我建議大家唔好睇呢個版本,因為未修改.)
之後有小型出版商係搵我出左兩本書架,係當年既書展,不過係若干問題底下,結果係唔賣得.而講故台既氣氛當時亦令我有啲意氣闌珊,所以雖然我以後仲寫左好幾個都叫做有人Click下既故,但我就無繼續出書喇(美其名曰:為地球環保出左一番力…).然後 Facebook 興起,進入睇圖睇片既世代,寫長文真係好難接觸到觀眾,我就更少想寫小說,反而只係寫短文,變相都係認同左速成文化.
(同埋我認,我真係死懶鬼…)
後來,真係因為網上唔知邊個俾左一個 MV 俾我睇,令到我突然又想拎起支筆,用Ellan Ou 呢個名繼續係自己 Facebook 寫下無聊野.呢個就係香港樂隊 Dear Jane 係 2016 年推出既《哪裡只得我共你》喇.除左因為 MV 拍得靚,歌詞有意思,首歌好好聽之外,更重要既係女主角演得好好!就係因為咁我先會寫:
第一篇投去輔仁媒體既稿,大概係呢篇:
2018年再按:建基於近日既事情發展,我有理由相信 渾水(MuddyDirtyWater) 可能係個未來人黎.所以呢篇文要重貼for 佢既 further action....medium.com
從高登講故佬到《陌事錄》
輔仁總編容總對我非常寬容,我好多文佢都會出,仲要好多時都唔會改我原文意思.而我之後仲同容總再拍一個畫師 Can Cheng 合作,認認真真咁樣再出多一本講香港舊事既《陌事錄》:
結果,係蝕到仆街!雖然我地都預左.LOL
容總蝕到上心口既情況下,話以後都唔會再出架啦.好似依家仲有好多倉底貨,係乏人問津既.早知係咁我就繼續粵語入文,連書面語都唔用…
從 Facebook 到 Medium
結果係唔係好覺意既情況下,呢兩年寫左幾百篇短文,仲有好間唔中寫下既短故等等,根據不科學既統計好似有幾十萬字,所以「文字生成器」既戲稱咁黎.其實係大家過譽,相對係高登講故台同期出道既作者,我完全唔出名.依家都係渾渾噩噩過下日辰,無話想有咩終極目標.我諗行到黎呢一步,我只係想有個平台可以寫自己鍾意既野,然後有知音大家交流下已經好足夠.同埋我已經講過好多次:
我受到果種要點點點先有人睇,要點點點先受歡迎既寫作成功方程式.有時需要一啲技巧修飾,包裝,無傷大雅,我都好贊同,正所謂「換了珠衫仍然一副富貴模樣」,但係你唔好本末倒置,完全拎一舊無內容無質素既垃圾黎包裝.我好懶,我唔想做,我寫作係為左我自己,滿足唔到我自己,唔好講滿足其他人.
所以,我希望係呢度寫,我可以滿足到我自己.我唔需要太擔心長文會俾 Facebook 就咁 filter 左,我已經好開心.人生如壽司?我話人生如寫作.
有啲乜野,寫左先講.完.


text:
有時我對住部電腦搞SEO清理工作果陣,成日都覺得用核武炸平中國都無所謂,因為中國嚟嘅垃圾清之不盡,為公眾利益,我認為我要喺免費版講吓Disavow Links呢樣嘢,詳細點用,我會擺番會員版,但如果你係一個Professional Webmaster,你係要做嘢.
Disavow Links 趕走牛鬼蛇神
喺Black Hat SEO中,有人係會故意起啲垃圾website,然後link落你個website度,整低你嘅排名,呢個係Black Hat SEO基本方法之一,亦都係好多古靈精怪核突廣告嘅來源,因為Google Adsense靠Search嚟派廣告,當有人係咁喺經呢啲垃圾site睇你個網果陣,啲垃圾廣告traffic亦都跟住嚟,所以你要睇住Google Search Console,再睇有乜backlink,見到垃圾就要出手,呢個就係Disavow Links 功能嘅作用,話俾Google聽,呢啲嘢係垃圾嚟,唔關我事,唔好降低我排名.
基本上,果啲Google Ads上大量投放垃圾廣告嘅仆街,都有份經營呢一類網站,其實呢類網站好易睇,佢地嘅domain通常都黐孖筋,同埋click入去果陣,無厘頭係咁redirect n次,甚至直頭死網站.
而中共嘅垃圾招數最賤係,佢地俾黑backlink我嘅文章,通常係批評梁振英,所以我十分之相信,梁振英呢條仆街,係買咗好多呢啲網站,而果啲網站whois出現嘅網域註冊人,都係中國公司嚟,所以呢個亦係點解我咁講,呢個係中共典型手段之一,所以唔只要喺Google Adsense清垃圾,仲要定期睇吓Google Search Console清理垃圾,班友可以每日整一個呢啲垃圾你嘆.我都未計,中共用到哈爾濱工業大學嘅IP,嚟打我呢度嘅問題,所以我係要浪費十分之多時間喺保安工作度,唔只係firewall以至Cloudflare.
所以大家都要對呢啲垃圾網站採取行動,做好防守先,要Google斷晒呢班仆街米路最重要.


text:
誠哥臨別贈言-女朋友論的思考
前日是長和系,包括長和,長實,長建及電能一齊公布業績,當然大件事到要令長子李澤鉅急急係北京在經濟客位返黎出席呢個業績發佈會.幾乎原因都係同誠哥宣佈退休接捧有關.睇住呢位超人,由我懂性以來佢已經係首富,佢投資既業務之多,而且同世界既關連性,我諗佢係我心目中永遠既香港首富,對於誠哥,我係由衷地尊敬他的毅力,識見同智慧.
先唔講業績,包括睇到口水都流既電能特別息了,因為窮生剛從日本回來,落機無耐想講返D輕鬆少少既話題,最重要係我都冇買(哭).因為一路以來長和系既業績發佈會,焦點都唔係數字上既野,而係誠哥既金句.冇錯,佢真係幾乎年年都有金句,今年多左唔少後生仔睇佢既業績發佈會直播,今早我見到最多既,就係會中提到之前有一名男大學生稱,女朋友向他表示「冇樓唔同你結婚」,李嘉誠指如果自己是該男生,就會向女方說「你趁而家後生,你快啲搵第二個!」誠哥少有地講呢D咁「人性」既問題,一向惜字如金,字字珠機既誠哥都會講呢D問題,可見呢個問題係香港有幾嚴重.
誠哥的創業之起點
我認為佢會講呢番言論,多多少少同自己後生果陣有關.誠哥好早已經有創業志向,但係因為佢當年係逃難來港,父親又早逝,佢算得上係白手興家.係佢果代其實男人諗買樓係好冇大志既行為,因為男人有錢應該投放係事業之上.當然而家時代唔同,買樓變左係好多人人生既終極目標.係誠哥既心目中,如果一個女人係男人事業起步之初已經希望佢將所有積蓄都用黎供層樓,係令個男人冇左發展事業既能力,90既誠哥有此想法實在不足為奇.而係佢果個年代,當然係由男人買樓啦,所以佢口中講無樓唔結婚,講緊既係如果果個女仔叫個男仔買樓俾佢住先肯結婚既意思,咁呢個當然就係佢口中所講「不正常到極」.
嫁俾我還是嫁俾層樓
縱然誠哥係有份令到居住問題成為一個問題既人,佢亦係最早提醒年輕人「量力而為」既人.父幹不是必然,就算有,亦都唔一定要俾你.有,當係bonus,冇亦唔需要太過失望,因為自己賺返黎既錢,先係洗得最開心既!記得係電影《一念無明》中,方皓玟既角色Jenny係教會既爆seed戲,當中一段對白「我係一個普通女仔,想30歲前建立家庭,生小朋友,後嚟同阿東準備結婚,係何文田半山買咗個單位.不過之後係新聞知道阿東(余文樂)屋企出咗事,阿東入咗醫院再無供樓,阿東亦借落孖展攪到有人要追數.」後來對住阿東講:「其實我好憎你」.呢一段戲真係寫得好好,貼地得黎,講到重點.係好多香港女性心目中,都係好似Jenny咁諗,30歲前建立家庭,生小朋友,買層樓開開心心咁生活.當中Jenny仲有份一齊供架!好似冇乜問題.問題就係,其實佢真正想要既,只係呢種人生,而唔係阿東.
不宜對自住樓FF太多
香港對樓市基本上已經到左宗教般既狂熱,真真正正做到無樓無高潮既年代.但睇返數據,稅務局以2012年3月31日計算,香港共有201萬人以個人名義持有物業,當中包括和別人聯合持有.以2012年香港人口715.5萬計,其實不足30%.你仲未計D人只不過係聯名,事實上買得起樓既人,從來都係唔多.就算俾你買得起,對自住樓亦不能FF太多,事關就算你係樓平果陣買左又好,貴果陣買又好,自住樓一般都唔會賣.能夠令你增值既係第二層物業.所以以投資角度睇樓,你就會比較可以理性分析今日既形勢,財富除左樓市之外有冇其他回報更高既地方可以投資?香港既樓市又係唔係繼續有好既回報呢?呢點我冇確實答案,不過大前題係,好唔好市,買定唔買,首先都係睇你有冇能力買.係自己既能力,唔應該係他人既能力.
最後帶一帶頭盔先,其實以上講既野男女都適用的,所謂己所不欲勿施於人,尤其係將會同你行一世既伴侶,如果你唔係將佢放係第一位,而只係著重自己既人生路,咁你後悔既機會係非常高.因為愛情真係唔係投資,投資係講回報,亦不會集中一項投資,我亦唔會投資同一樣野一世,如果你當伴侶係投資,你就思考下我上面講緊D咩喇!


text:
熱門文章
-
唔知係我生得咁健壯定點,居然兩次開刀剝智慧齒都係剝完好似冇剝過,朝早剝完夜晚已經同平常一樣暴飲暴食完全唔使就住,血流半日就停晒止痛藥一粒都未食過,二千五蚊全包一隻又咁好手勢抵到爛啦.點知原來最辛苦嗰嘢係拆線. 之前剝右邊,生得淺,所以四個字搞掂話咁快仲冇手尾.左邊隻生得深好近...
-
年初四晚八三三上 漢 屋企打邊爐 ,臨收檔提過下今個星期五晚一齊去睇《錦衣衛》,點知在場各位得我一個認真,另外兩個完全冇左件事無聲無息放飛機,結果今晚返到屋企又要自己搞掂. 前晚俾麥記所謂「買一送一」昆過一次 ,唔甘心再俾佢呃,今晚決定自己整.點知仲衰. 通常自己屋企整野食,...
-
從來唔明點解電話殼可以賣到咁鬼貴,其實見換咗Nexus 5想試試用皮套,但平極都要六七十,見Yahoo有人放膠套包埋保護貼同郵費先$28,自然是窮撚首選啦琴日過完數今日已經收到.成世仔第一次自己貼保護貼,貼到成劈嘢噉邊位起晒泡中間又有幾粒捽唔走,同個膠套一樣頂住先啦真係去到一日望...
2013年11月5日 星期二
I love this job
份工做咗半個禮拜,日日都唔同嘢玩,first day係去聽師奶們投訴公司啲電腦點樣難用不過意見接受態度照舊,跟住一上工就撞著公司搬office,星期六OT做苦力搬貨,禮拜日再加班幫手砌server,星期一正式的day 2變咗做速遞仔,今日就去紅磡幫手砌機整機,因為做完嘢五點幾搭車返到公司都過晒放工時間仲要塞車呢,就爽到震地早幾個字收檔,趕得切去黃埔睇Thor 2六點場之餘有得食多個Mos Burger日式薯餅魚柳bell.所以呢份工真係搵得好,似返我想做嘅嘢,而且每一日你都唔知會發生咩事要做乜嘢,噉先至多嘢學唔會悶夠晒好玩.
不過一開始返工部電話就死咗公司又冇腦,第一個月人工除咗要用嚟買新電腦新電話,睇嚟仲要買買新衫.話晒份工要成日出街見人就廢事日日黑衫啦,但摷晒個衣櫃發現想執得到夠著一個禮拜嘅唔係黑色衫好難,講緊短衫咋喎長袖仲大鑊,我生存咗咁多年個衣櫃先得四件長袖tee,仲要得一件唔係黑.而家季都轉埋,係咪要去Uniqlo買返半打文青style素色/彩色長袖衫脫脫毒先.
不過一開始返工部電話就死咗公司又冇腦,第一個月人工除咗要用嚟買新電腦新電話,睇嚟仲要買買新衫.話晒份工要成日出街見人就廢事日日黑衫啦,但摷晒個衣櫃發現想執得到夠著一個禮拜嘅唔係黑色衫好難,講緊短衫咋喎長袖仲大鑊,我生存咗咁多年個衣櫃先得四件長袖tee,仲要得一件唔係黑.而家季都轉埋,係咪要去Uniqlo買返半打文青style素色/彩色長袖衫脫脫毒先.
訂閱: 張貼留言 (Atom)


text:
無錯, soul core 係當普通CORE咁用, 不過
1. soul core 唔可以去生命同空間, 啫係如果有效果甩珠去空間或者補珠去生命, 係郁唔到soul core
例: 對手場上得一隻怪上面得一粒core而且係soul core, 您用骸骨劍聖UT(去空間)就甩唔到佢, 但XUT(去預備區)就甩到
2. 係卡主揀甩邊粒珠
例: 當對手場上有兩隻怪, 您用甩珠效甩一粒去預備/廢棄區, 就算您揀甩有soul core嗰隻怪, 隻怪上面有兩粒珠, 一粒soul core一粒普通core, , 對手都可以揀甩soul core定係普通core, 您只係揀甩邊張卡(如果個效果無話比埋對手揀, 無寫就係發效者揀), 無得揀卡上面邊粒珠
以前唔會有哩個問題, 全部core都一樣, 當然對手啲core有好多顏色, 都係對手揀甩邊粒
P.S. 以上有Q&A, soul core 相關, 可以參考下
3. 張卡本文係寫手元, 有啲卡, 特別係黃色, 會叫玩家開牌放係手元, 類似係公開既手牌咁理解, 唔係對戰場上亦唔係手牌, 打開咗(隨您放埋一二邊)比雙方都睇到, 但仍然可以當手牌咁用
哩隻怪效果就係專炸哩啲卡, 老實講暫時開牌手元除咗黃色有機會外, 其他屬性都唔會
[ 本帖最後由 尊貴小學雞 於 2015-6-2 01:22 編輯
]


text:
有一間日本social media公司,接受傳媒訪問果陣,指香港嘅 KOL 偏貴,出個post要成萬銀.當然,我唔知成萬嘅訂價,包唔包要喺Facebook落廣告,因為如果包埋Facebook同Google落廣告,本身 KOL 出post唔應該叫貴.只不過,香港 KOL 偏貴收費,有可能同佢地個商業模式有關,應該咁講,成個香港啲 KOL 同所謂online marketing用埋啲奇怪商業模式,係會出事.
KOL 靠乜食飯
首先,香港啲online marketing嘅友仔好奇怪,包括我討厭政治,凡政治為主嘅page一律唔落廣告,同埋,啲人落廣告,只係睇like數,但啲like堅定流,同埋啲果啲 KOL 有無實質擁躉同內容,佢地係一律唔理.而香港好多 KOL 根本無一個收入模式,其實就係等你班online marketer落啲代言post食飯,結果要生存可以點,買like囉,你估我呢啲黐線人,中國,澳門啲like一律掟出街.而買like嘅錢,羊毛出自羊身上,否則香港點會有啲明目張膽賣like嘅公司,呢啲公司如果喺西方國家,一般你喺dark web搵到嘅機會大啲,唔會明目張膽喺Facebook Messenger同你推銷.
而 KOL 除咗online marketer仲有乜收入模式?在西方國家,正常嚟講, KOL 就係傳媒,傳媒真正搵錢,都唔會係啲insert,insert最多只係一個package嘅部分,賣紙收入,以及廣告收入至係重點,而一個 KOL 嘅like,最活躍有幾多人,其實就係有幾多錢喺度,件事就係咁簡單,呢個亦係我依家唔會喺Facebook落廣告嘅原因,因為你落廣告吸番嚟嘅人都唔會你心水嘅人,而香港啲 KOL ,好多我都唔知乜水,最活躍果啲都唔知喺邊度嚟,根本無一個真正商業模式,你劏你班喺 KOL 落代言嘅 marketer 仲劏邊個.我唔做代言,我自己整間shop賣嘢,但我係營運到呀,因為道理在於有真正嘅內容同讀者.香港好學唔學,學中國玩吹水玩虛,所以 KOL 得個貴字又唔知用處喺邊,我可以理解囉.


text:
如果要講香港街舞既發源地,一定係尖沙嘴文化中心,由我記得1999年最早由我地開始起近海旁「雲石地」開始第一次Battle(已拆,起左樓梯上海旁頂長廊),到之後被趕到太空館門口.而去太空館既原因,係文化中心既保安話太空館唔係佢地管既範圍,總之唔好要佢地咩鑊,太空館11點收工要搞搞太空館,就咁之後起太空館門口玩左幾年.(笑)
喺嗰個年代,通常趕你走離唔開兩個理由:
保安會話只要係用用電驅動既擴音器就一定要申請,係文化中心既使用條例,唔熄聲就報警.
而警察就更簡單,當時未興非法集結拉唔係黑社會既人,通常多個十個人無申請就就話你地非法集會,如果軍裝還好,問兩句搵一個人抄身份證就會走,藍帽子就好惡咁小完你仲要趕你走,還嘴或唔走就番差館.
試過有一次起藝術館外一角同三五知己用一個小型speaker練舞,個speaker細聲到行遠十步就完全聽唔到聲,而當時正有幾位大媽起太空館後水池邊玩中式樂器,大聲到當我地之後離開行到半島酒店門口都聽到,被趕既當然係我地,保安既理由開始時係話有人投訴嘈音,拗唔過因為細聲過大媽太多,就改成我上面講既理由,之後仲報警……而家D例呢?無左啦?
藝術無分高低?事實話比我知講呢句既都係離X晒地既膠,高低一定有,當起條街度,就唔係建基於藝術性,而係玩既人夠唔夠惡.
後黎幾年前走左去浸會大學讀藝術行政,其中一堂就係討論旺角行人專用區應該點處理,有同學支持殺街,有同學話唔應該管.我當時比既建議係發牌制,兩邊既同學即時插嘴圍攻,有D話政府有咩資格去judge藝術,有D話嘈音阻街一樣起度有咩用.我再解釋,發牌制只係一個登記過程,確保表演者無影響公眾安全既行為同實行扣分制,亦可以起行人專用區劃位,比登記左既表演者排期,好似book球場一樣,管理單位對表演內容無judgment既權力,出界,阻街,超時,表演者重覆,嘈音超標,比路人商戶街坊投訴,就扣分,扣夠分就唔比玩.政府本來就係服務人民,而家我講既係回復佢應有既功能.同學dead air.嗰段時間,雨傘革命.
如果你問我而家發牌制work唔work?我會答你問題唔係個制度仲work唔work,而係個政府仲可唔可信,市民仲信唔信個政府,已經無左互信,咩制度都已經無用.而且「劣幣驅逐良幣」,街頭表演文化貴乎互相尊重,當大媽霸位,霸時間,鬥大聲,趕走其他表演者,將街頭表演文化玩臭玩爛,被消滅既就只會係香港既街頭表演文化,厚顏無恥既大媽將會繼續落去,原因就如我上面提到,因為佢地夠惡.
你問我有咩方法解決?小弟不才,請各位去問一開始話藝術無分高低,仲叫排斥大媽既人開自己play list比人睇睇下有幾高尚既各位左膠,佢地對大媽既支持搞到今時今日,仲有咩可以幫到比佢地害到爛晒臭晒既香港街頭表演文化?
題外話,上museum management時請左太空館館長黎做客席講師,上完堂我問佢知唔知好多年前星期六晚太空館收工後門口有人跳街舞?佢話:「我梗係知啦,我成日企起度睇你地跳街舞架.你地唔識我咋嘛,我認得你呀.」我問點解唔趕我地走?佢話:「有咩所謂,你地又唔係搞破壞,又無影響其他人,做咩趕你地走?」我當時對佢90度鞠躬不停講多謝差D喊出黎…… 我地死靚仔跳街舞好高藝術性咩?一定唔係,但係我地同大媽既分別係對香港既respect,我地識得感恩,我地係香港人.
Ken Chung
「香港街舞文化藝術專業協會」創辦人
香港首個成功申請香港藝術發展局資助街舞組織
原文連結


text:
索托 必去景點及聖瑪莎海灘附近酒店推介
聖瑪莎海灘附近酒店預訂
神秘優惠價幫你慳更多
即時揭開神秘優惠價,慳得更多
索托必去推介 - 聖瑪莎海灘
想去 索托 自由行?等 Hotels.com 帶你玩盡 索托聖瑪莎海灘 啦!留意我地文章,話你知去索托 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋索托聖瑪莎海灘 附近有咩酒店,等你更加容易計劃行程,慳返酒店來回景點嘅時間.
索托聖瑪莎海灘 自由行
去得索托聖瑪莎海灘 自由行最緊要一定係揀啱日子去.一啲熱門景點例如,索托 嘅 聖瑪莎海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
索托聖瑪莎海灘 交通
想去聖瑪莎海灘 暢順無阻濟,最好就係出發前,睇清楚索托聖瑪莎海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
索托聖瑪莎海灘 必食必買攻略
索托聖瑪莎海灘一直都係旅遊熱門地點,去到索托聖瑪莎海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
又係 118 报告, 即係 1 分幻想 加盐加醋, 1 分老作 避免过份真实, 保护主角身份, 8 分真实, 都係果句, 如果觉得太假, 就当係故仔听听算数
识呢个女店主经过可算神奇, 但係又唔係诡秘 神奇原因係, 我从来唔陪女人行时装店, 但係又竟然俾我o係一间女人时装店识到呢个店主, 更神奇係, 后来我租o左佢间屋住 唔係同居, 只係佢有成间楼出租唔诡秘, 係由于女人时装店其实好多男人都会行或陪女人行, 只係我唔耐烦, 所以之前一路都冇入过
租呢个女店主间楼, 但係我o地一次都冇o係呢间楼开波, 最主要原因係我懒, 唔想次次事后要即洗床单
由于佢係业主, 所以就算佢打电话俾我, 都唔会引起女友怀疑, 咁当然太过夜就唔好啦 而佢最得闲係平日下午五六点前, 个商场仔冇乜人行, 所以就好得闲 call 我吹水
讲番点相识呢 就係帮我女友去取衫及取鞋, 事关佢赶住当晚着, 我就好唔耐烦咁佢去取 时值平日下午4点零, 商场仔冇乜人, 个女店主就零捨好倾, 事关真係闷到发慌, 而绝对唔係因为我靓仔! 倾倾o下, 就倾到话佢个租客欠租半年, 赶又赶唔走 当时係97亚洲金融风暴后, 租霸当道, 兼且个个未约满都要业主减租, 而我当时都係咁 唔係欠租, 只係要求减租 我原本个业主唔肯减, 只係 "好大方" 咁话 "我唔加你租"
讲真, 实用面积得二百呎鬆 d, 其实唔难搵唔难搬 一听呢个女店主收紧几钱租, 平过我租紧, 又知道同我住开係同区, 梗係打蛇随棍上, 话只要佢赶走租客, 我俾一个月通知就可以租佢层楼 租o左佢间屋两个月后, 佢一星期总有三五日下午 call 我吹水, 我番紧工唔得闲就吹几分钟, 得闲就试过成粒钟
呢 d 背景睇来好闷, 不过, 我觉得个同呢个女店主个机缘, 係由呢 d 琐碎事积积埋埋而爆发, 我写番就觉得甜甜o地
虽然话係积积埋埋而爆, 但係点都有 d 引爆火花 事后回想, 有几处火头 一个係, 虽然佢卖所谓时装, 但係以女性返工衫为主, 即係唔慌会大低胸大露腋之类, 西式套裙及对胸上衫就最多 佢由于要配合货品, 所以打扮亦偏向女性上班服, 丝袜 + 高/低跟鞋就必备, 冬天多数喜欢配长褛
当时佢大我约5-6年, 38-39 咁上下, 但係样子 + 上班服打扮, 话似 42-43 都得, 身形显得高佻, 其实大约 5呎半, 双脚比例较长, 企起身时合埋唔会係 O 字腿, 而 O 字腿呢, 即係大髀小腿合埋时, 係留有空位, D 医生讲话係 BB 时期过早要自已长时间站立, 大人唔肯抱多 D, 搞到 D 骨头关节之类过早承受压力喎 现在 D 细路多数宝贝 D, 应该会少 D 机会 O字合唔埋, 而我, 就係 O 字
讲咁多 O 唔 O , 係想讲第一道火花, 係当我发觉长丝袜包裹住一对 I 字腿, 咁对我来讲真係霎时一震, 因为以前遇过 D 女性, 冇一个係 I 字腿, 加埋未见过佢除丝袜对脚, 就有幻想 后来, 卒之知道, 佢唔止 I 字腿, 更加係 I 字 gap !!
第二道火花呢, 可能係登佢堂入佢室啦, 但係只係普通登堂入室咋, 并唔係咩高山流水寻幽探秘 第一次上佢屋企, 係帮佢处理小小家事, 就係带佢个仔返屋企 事缘係佢个仔要补领儿童证, 佢老公做紧唔知边条公路o既工程, 成个月都行唔开 其实佢唔开舖就得啦, 横掂都平日下午都冇乜生意, 不过预约完换证, 先至接到个大客要试十套八套衫, 所以佢一签完字, 都未等个仔搞完手续, 就赶返舖头 由于我公司近佢换证处, 佢就叫我带佢个仔返屋企, 以免佢乘机週街游蕩
上到佢屋企梗係借 d 意入房入厕所睇睇有冇正o野, 好失望, 未洗或者挂起未收底裤就唔见, 不过我就打开主人房柜桶及衣柜, d 乾净底底及丝袜就唔少, 不过我冇乜 d 乾净衣物癖好, 所以其实冇乜兴奋, 唯一有用资料, 就係知道通常係 34-36 薄身 bra, 佢着上身外表睇, 就唔觉有呢个码啰 睇睇o下, 发觉唔多对路, 就係唔多觉有男人衫裤, 就借 d 意问个细路, 有冇玩电脑, 佢就话多数打 tv game, 真係要玩电脑, 就入老豆房, 咁我诈唔知, 就问佢用电脑玩乜 game, 跟住佢就懒醒咁叫我入房睇, 原来係入另一间闩住房门o既房, 里面真係一个麻甩佬房, 有床有衫裤鞋袜, 咁我就大约估到佢两公婆係分房睡
女店主跟住打电话返屋企 check 个仔, 佢个仔就话玩紧电脑, 跟手就俾个电话我听, 个女店主就话唔该晒, 一阵我收工有时间就去佢舖头请我 tea 咁我就连随走人, 返公司坐多一阵, 踏正五点半就闪 去到佢舖头, 赶到 d 茶餐厅叫外卖下午茶 咁乔有两个 OL 试衫, 我唔方便入舖头, 卒之就叫外卖唔好送, 自己去坐茶餐厅 等o左半粒钟佢就收舖过来
呢一日点解咁记得清楚 就係呢一日我挞着佢, 又或者係佢烧着我啦
我就话佢间屋好见使, 三房两厅望落似成千呎咁阔落, 电脑房都有成百呎 咁其实同主人房差唔多大, 係少个厕所, 佢一听见话我参观过电脑房, 就有 d 古怪表情 我就乘机直插要害, 问佢两公婆係唔係分房, 佢就话自从思疑个老公偷食, 就开始分房, 差唔多两年啰, 咁我讲, 男人偷食俾老婆发觉, 就抵罚啦, 不过成两年咁长, 盏逼佢外边继续搵食 女人就係咁, 唔讲犹自可, 一讲, 就连我就好似仇人咁闹埋
我都费事佢愈闹愈大声, 就叫埋单, 然后话去九龙公园俾佢户外大声 d 闹, 当时十二月头, 唔算好冻, 但係都时不时一两阵风吹埋来, 不过佢着件长褛, 其实应该好暖 大家唔知有冇行公园经验啦, 我只似坐过维园同九龙公园, 我觉得情侣坐维园冇咁扬, 九龙公园可能唔熟架步, 好似度度都好光又时不时有人经过咁 卒之行到一处比较暗同比较少人行, 就坐低 我之前半日冇谂过渡佢, 不过一个下午之后就唔知点解心思思, 可能人弃我取心态啦 其实都行o左10分钟, 佢乜火都熄晒, 坐低之后, 我就问佢, 两个 OL 係唔係熟客, 好似几正喎, 又算嫩口 点知佢就话, "车, 32 B 咋喎, 你都流口水" 我就即时话, 够睇唔出你着 34 啦!
哗, 唔讲犹自可, 一讲就闯祸, 佢当然一谂就明白我搜过佢衣柜啦, 一来又闹我做乜咁冇规距, 二来又闹番佢老公, 锺意搞个 33 AB 嫩口妹 当时冇问佢点解会知 今次闹足20分钟, 仲嬲到想起身走 佢一起身, 见佢咁嬲, 就搏一搏, 用手掌渣实佢箩柚, 叫佢坐番低 咁其实隔住件长褛, 都唔係点 feel 到个箩柚有几大细有几实, 不过就成功搏懵
佢卒之肯坐低, 我就再乘机再大咬 d, 俾我只大髀垫住佢, 咁梗係搏啦, 唔得就听反面啦 佢梗係一坐就弹起身啦, 我又再渣佢箩柚扯佢坐低, 扯得几扯, 佢就索性好大力咁坐低, 好彩当时未起头, 唔係就实会痛归心!
咁大力坐低, 唔抽水报复就势係假, 不过, 件长褛真係好碍事, 搞o左一阵先至可以半推半就剥o左 — 件长褛 内里就係典型 OL 衣着, 对胸衬衣半截阔裙黑丝袜高跟鞋, 我就擒贼先擒王, 以快打慢, 双手吸上两个波度, 当时佢係背住我坐大髀 用手度完, 就问係唔係 33 B, 因为摸到个罩有鬆, 专登讲细 D 激佢 佢一听就失控咁话, 34 C 呀! 个衰佬就要 33B! 再摸, 点都唔觉係 34, 可能膊头够横啦, C 就还可以, 因为摸耐 d 发觉原来真係几尖挺, 都算几实, 唔太淋
我就几喜欢摸薄身 bra, 因为唔需要摸入去, 都 feel 到粒提子 不过既然着开胸扣钮衫, 梗係会解开几粒钮啦, 插几只手指入去, 用食指中指夹住粒提子搓, 佢都冇再反抗
公众地方, 梗係唔够胆点搞啦, 卒之最终只係鬆埋 bra 扣, 用件长褛遮掩, 细细啖咁啜佢波波, 又用手指捐入丝袜里面, 隔住条底底, 捽到 d 水渗出条底底, 我估如果即刻睇, 应该有个印
呢 d 享受其实都係得10分钟咁上下, 佢一听到附近有人声, 就即扣好衫钮, 跟住话真係要走 我就梗係仍然硬胶胶, 不过, 公众地方, 边有得勉强丫!
路过看看...推一下...
我一天不上就不舒服
推!是为了让你分享更多
要想好 就靠你我他
推!是为了让你分享更多
要想好 就靠你我他
推!是为了让你分享更多
要想捷克蒇坛好 就靠你我他
推!是为了让你分享更多
要想捷克蒇坛好 就靠你我他
助跑~~~~~~~~~~~~~~~~~~ 我推!
我想我是一天也不能离开
^^
谢谢噜
感觉还不错
路过看看...推一下...
我想我是一天也不能离开


text:
(食 ❤ 天水圍)大大碗.大滿足 ◕‿◕響(丼丼)既蟹皇丼 ♪゚
天水圍係之前也許有一個不好既名字
但係而家既天水圍紀對比我地大西北區既朋友黎好熱鬧
對於有小朋友既我黎講,更加羨慕到極點
單單一個天水圍區已經兩大間既遊戲室
但係我地住既屯門區係一間都冇....
唯有我地呢d 住屯門既就約下d 媽媽們過去玩下係啦
早前有媽媽介紹叫我過去天耀食下飯
因為天耀係領匯裝修之下,將原本既街市改左為幾間既食市
其中有一間日本餐廳仲幾好食咁啵,叫我有機會一定要黎試下
有日同小朋友去完PlayHouse後捉老公過黎搵野食
去到天耀村,原來商場分高低兩座
低個座就係舊陣時既街市,好彩老公對於天水圍都熟路
唔係真係搵餐飽都唔知間野係邊
去到低座附近已經見到有一豊既廣告牌
係行到最盡頭就見到呢間餐廳啦
不過位置佢地唔大,我地都冇拎bb車入去
同埋門口會有一幾行用石頭既切法設計
幾特別的,但係大家出入時要留意一下
要知道帶住小朋友去食飯,最著緊都係問定會唔會有BB登呀?
冇就要問定可唔可安排坐卡位呀?
今次係餐廳就可以又有BB登又有卡位坐
而本身我地係打算叫一個飯一個拉麵一個壽司加多個刺身併盤
但係個日爸爸係坐定冇耐就話個肚唔舒服
就係咁我就話唔點過刺身好啦,個刺身盤都幾抵食架
好似冇記錯係$168
咁就最後叫左兩個丼丼飯,
首先有我男人點既蝦皇丼$88/客
呢個丼飯有5種既蝦類
分別有甜蝦,櫻花蝦,牡丹蝦仲有兩款我唔知係咩蝦
老公就話總括而言好新鮮但係冇咩特別
但係D 飯都好夠飽,唔知係佢當日唔舒服定係真係咁夠呢?
然後就到我既蟹皇丼$128
蟹皇丼就唔係有五種不同既蟹,但係有五種既蟹食
首先有蟹棒,蟹膏,蟹鉗,蟹肉碎同埋蟹籽
真心的,雖然呢個飯真係唔平但係對比於係大阪既蟹道樂
佢就認真抵食兼超曬班,首先d蟹膏真係好鮮甜
撈飯食一係好一流連埋d蟹肉碎真係正到呢
另外蟹肉棒同蟹鉗就好啖啖肉
而呢碗飯認真我食就真係飽到呢...
最後就有這個芝心吉列蝦卷$68/客
以櫻花蝦做點綴,加上熱辣辣既炸蝦
食落啖啖肉好滿足,不過食完飯再食就飽上加飽
其實我地大有一碗餃子手打烏冬比Hugo 享用
認真的它家的烏冬好好食,好彈牙加上d 湯底唔會偏去過咸
整體而言我地都覺得係好食既,但係價錢會有點少貴
可能我地食左四種食品,都差唔多$400 埋單
但係老公就話如果單單黎食兩個蟹皇丼
仲平過係日本食蟹道樂,兩個Set
不過又咁講日本既貴係因為Sell 服務,
但係呢間既服務就有點兒出入
店內既職員唔係全部唔好,
有一個職員係超好心機,我見到差不多每枱
都會主動介紹食品,或者說說笑
對於小gogo 仲會主動撩下咁
但係同時有d 職員有點兒不耐煩既樣子,
即係好似要求坐卡位&BB 登就有點不歡喜
未知是否當天下雨時間,生意都好旺下
只可以講即使有員工想令客人滿意,
但係仲係有一兩個人會攪到大家唔想再去
今次分享的餐廳是 一豊
天水圍天耀廣場低層地下13號鋪
就這樣完結啦,下次再見!(拜~)
◕‿◕如有任何合作事宜.
歡迎以電郵或者到FB Page找我 ◕‿◕
謝謝唷!
Contact me:manman811@gmail.com
IG: angelbaby811


text:
見工同識女仔一樣,最初可能都係漁翁撒網,然後睇下邊個願者上吊,再慢慢了解多啲,睇下有無機會發展落去,當然我都唔係啲咁濫嘅人,唔會乜工都啱,會睇清楚工作內容同要求,人工福利同工作地點等而決定發唔發履歷表過去.有時花咗好多心機寫Application letter,發咗好多履歷表都未必有回音,但千其唔好放棄,想搵個好女仔都要比啲耐性嘅,何況搵份好工?
追女仔最興奮係咩?咪就係收到女神電話,話想同你去街街囉,搵工期間,一有未知嘅電話打嚟就會心如鹿撞,因為隨時都係人事部打嚟叫你見工,面試係一個好好嘅機會表現自己,可以話係「不成功,便成仁」,首先梗係要上網做功課啦,了解下女神鍾意啲咩,查佢家宅,即係公司背景,核心價值係咩,做過啲咩推廣活動,有咩競爭對手,最好整埋個短短哋嘅計劃書.
正所謂「人靠衣裝,佛靠金裝」,見工當然要執靚個樣,化個淡妝,遮下個黑眼圈,畫返條眼線,睇落精精神神,衣著呢就最好有啲顏色,因為齋黑白有啲悶,靚不嬲有著數,你話喇,揀另一半有邊個唔係睇樣先?係人都係樣行先再睇內涵㗎啦,其實請人都係一樣.
「使唔使著到咁靚呀你?」男友Mike說.
「大佬我去見工喎,食粥食飯都睇呢舖.」我說.
「而家你又唔係去選美.」Mike說.
「差唔多㗎咋,講真見工都係靠吹水,實力都係要返工先知,所以個印象好緊要.」我說.
「我開始唔想你轉工…」Mike說.
由踏入公司嗰一刻起,你就要溝晒所有人,即使係清潔姐姐,因為你唔會知道公司入面邊個權力最大,我見過真係有間公司嘅清潔姐姐係一人之下,萬人之上,因為佢同大秘書係最老死,得罪佢係會即死.由於所有人都有機會係你第時嘅同事,所以面帶微笑同有禮貌一定無死.
見工就係show time,「台上一分鐘,台下十年功」,要將自己準備嘅嘢show hand,present嘅時候自信得嚟又要謙虛,係難做嘅,而且好多時候都要執生,因為你係永遠都唔會知道interviewer問你咩,至於點先可以做得好?老土啲講句:「Practice make perfect.」我平時就會寫晒所有有可能會被問嘅問題同答案(重點),然後不斷喺屋企自問自答.最後見完工發埋個Thank you電郵,成個溝「女」過程就大功告成.新年後都係轉工潮,我喺度祝大家早日溝女溝仔成功.


text:
趕走腥臭味!10種方法讓女生私處回復香噴噴
女仔嘅私處本來就有啲健康嘅益生菌保護住,既濕潤又成日不見天日,有少少味都係好正常嘅,有人會用麝香嚟形容嗰陣味.雖然到M嘅時候,陣味會變得好重金屬,做完運動之後陣味亦會濃烈咗,做完床上運動之後陣味仲可能怪怪,不過呢啲都係好正常嘅事.
之但係如果最近你覺得妹妹發出異於平常嘅氣味,而且味道愈來愈濃烈,濃烈到你開始懷疑隔離位會唔會聞到,甚至連男朋友嘅性暗示都要拒絕嘅話,有可能係你最近嘅飲食習慣引架,以下10種食物,只要食返多啲,就可以解決妹妹嘅腥臭,同BB豬繼續過住幸福快樂嘅生活喇.
趕走腥臭味食物1:紅莓汁
紅莓內含豐富嘅酸性化合物,幫你擊退私處嘅有害細菌,平衡陰道pH值,仲可以防止同埋舒緩尿道感染.最好選擇天然紅莓汁,或者無糖嘅先係對妹妹有益架.
趕走腥臭味食物2:乳酪
乳酪本身就擁有良好嘅細菌,幫助妹妹維持喺健康嘅酸鹼度.記得要揀活躍菌種益生菌.如果唔食得乳酪都唔使勉強,酸青瓜,德國酸菜,泡菜,味噌同紅茶菌都含有豐富嘅益生菌.
腥臭味食物 3:番薯
番薯裡面嘅豐富維他命A ,可以維持陰道同裡子宮壁嘅健康生態,而且仲會刺激我哋嘅荷爾蒙,令個人仲滿朝氣同埋活力.
趕走腥臭味食物 4:蒜頭
蒜頭陣味係勁,而佢嘅抗菌效用都唔使再多講,而原來生食蒜頭,仲可以殺死酵母,舒緩陰道感染.
趕走腥臭味食物 5:大豆
豆腐,枝豆,毛豆,同味噌呢啲都係大豆類食物,裡面嘅植物雌激素會好似潤滑液咁,幫你保持陰道濕潤健康.不過過度加工嘅大豆食物係無用,例如係大豆整嘅漢堡包或者麥樂雞.
趕走腥臭味食物 6:牛油果,蘋果
如果你唔鍾意大豆嘅話,呢兩樣果都可以幫你保持妹妹持久濕潤同健康架.
趕走腥臭味食物 7:水
莫講話妹妹,飲水唔夠嘅話,個口都會臭啦.每日飲夠8杯水,幫助身體排毒之餘,仲可以為妹妹提供足夠水份,陰道健康就自然無晒腥臭啦.
呢三樣嘅睇落無乜共通點,查實佢哋都含有豐富維他命C,可以增強你愛愛嘅持久力,仲會消滅嗰啲令你無晒性慾嘅自由基,令你重拾性趣.
趕走腥臭味食物 8:黑朱古力
不嬲都話每日食一塊黑朱古力,可以今人開心啲仲可以抗氧化,原來仲可以提高女仔嘅性慾同埋性能力,總之對性健康百利而無一害囉.
趕走腥臭味食物 9 :新鮮蔬果
係人都知蔬果對身體好,多食對陰道當然亦有好處.例如近年好興嘅健康菜羽衣甘藍同埋菠菜可以增強身體血液循環,預防妹妹變dry.另外,多吃蔬果亦可以減少M痛,皮膚又會好啲,高潮都會易啲架.
趕走腥臭味tips 10 :避免吃太多紅肉
吃得紅肉多會增加體味,紅肉含有豐富蛋白質,變相給細菌一個溫床慢慢繁殖.


text:
#氷見 #冰見 #溫泉酒店 #一泊二食 #絕景溫泉 #無敵大海景 #立山連峰 #日本海 #海灯 #うみあかり #umiakari #軟雪糕任食
一向鍾意浸溫泉嘅筆者,今次嚟到富山縣嘅冰見,就揀左呢一間叫「うみあかり」嘅溫泉酒店,雖然酒店大門標住漢字「海灯」嘅招牌,不過無論係酒店官網還是筆者所用嘅日本訂房網都係用平假名嘅名.有興趣訂房嘅朋友喺訂房搜尋嘅時候就要留意返啦.
咁呢間酒店究竟有咩咁特別呢?筆者覺得最正嘅就係佢個海景溫泉.呢間酒店係網上嘅一啲日本 n 處絕景露天溫泉嘅文章上榜上有名.佢特別之處在於有個無敵大海景之餘,位處富山灣西側嘅海灯係可以係海景背後見到立山連峰,呈現海中有山之絕景.個景,真係靚嘅,筆者到訪果日啱啱好夠好天,春末初夏之際山上仍有殘雪,配出嚟嘅畫面係正嘅.佢個露天溫泉就係一邊望住呢個靚景,一邊浸.
話說大堂有部軟雪糕機,check in後直至夜晚可以任食,隔離仲有 illy 咖啡機任飲.
嚟到咁靚景嘅地方,當然要俾貴少少住返間海景房.筆者今次入住嘅就係星之棟海側和室,望嘅係同個溫泉一樣嘅無敵大海景.揀海側和室仲有一個重要原因,就係間房係背西向東,較準鬧鐘起身可以(天氣許可嘅話)睇住個太陽徐徐咁係日本海上浮上嚟.
房間嘅冷氣同電視機明顯係近年嘅產物,而餐廳都係最近重新裝修好,不過酒店內部同房間某D位置明顯睇得出呢間係一間歷史悠久,年代久遠嘅酒店.筆者就完全唔介意嘅,不過唔鍾意舊酒店嘅人就可能要留意吓啦.
下一頁續→→→
冰見絕景溫泉酒店 うみあかり(海灯) 宿泊記 夕食篇


text:
香港W酒店 W Hong Kong
商戶搜索
服務詳情
評語 提交評語
我真係要讚吓佢哋嘅服務,特別係婚宴完咗嘅時候,佢哋有幾個人一齊幫我將啲decoration同物資包好,完全唔使兄弟姊妹團去做.因為我自己預咗好多相同花樽仔,唔係deco公司嘅嘢,佢哋就幫我將啲相架入返晒盒,玻璃樽仲特登用泡泡紙幫我包好晒,之後先一箱箱咁送上酒店房.有個幫我執裙尾嘅妹妹好似叫Silvia,我原本只係預佢會幫我執頭執尾,換衫同幫我拎吓裙尾,估唔到佢上到酒店房幫我unpack返晒送上黎嘅decoration!唔單止係咁,啲婚紗,晚裝同我老公嘅幾套男禮佢都幫我放返晒落啲衫袋度執好晒!我真係好意外!!完咗個婚禮刻真係好攰唔想執嘢,有佢哋幫手真係輕鬆好多,好多謝佢哋!
我自己特別鍾意W Hotel,都上網睇咗好多結婚場地,而W Hotel俾我嘅感覺比較新潮啲young啲.
開頭跟開我哋嗰個員工中途離職,但可能佢因為就快辭職,所以冇咁上心.之後takeover我哋嘅人Megan就做得非常好.
其實W當晚嘅同事都做得非常之好,都令我好滿意好放心,我哋都打咗篇嘢去讚佢哋.婚宴當日雖然Megan嚟唔到,但佢之前一路都跟得好足.其實婚宴前一天睇埸時發生咗啲小插曲,係關於場地音響,事緣係我usb入面啲嘢有甩漏,講真其實真係唔關Conceirge 同事Billy事,但佢都幫我聯絡哂婚宴啲同事,夜晚十二點幾都幫我交低啲嘢俾同事,因為第二日就係婚宴.佢啲同事都好快手,最後都搞掂哂,配合得好好.So far個experience令我覺得幾滿意.
成個service我係覺得好好,但係我有啲朋友有反映,因為我個package係特登加咗錢橙汁紅酒白酒汽水任飲.但係好多朋友係唔知有其他嘢飲,淨係斟紅酒白酒,就唔知原來有啤酒汽水橙汁.就算主家席都好,就算飲哂嘢都冇人fill.呢樣嘢我去其他婚宴係見人keep住幫手斟,都係朋友事後同我講返.如果呢一樣嘢佢哋可以跟返緊啲就更好.


text:
5招打救喉嚨痛!
喉嚨痛呢家嘢,真係好困擾人,會搞到人食嘢冇晒心機,甚至連嘢都唔想講.其實唔少日常順手拈來嘅嘢都係紓緩症狀嘅法寶,唔好唔記得搵佢哋幫手呀!
1. 暖鹽水嗽口:
資料顯示,一日用暖鹽水嗽口/喉嚨幾次,除咗有助消,仲可以將啲細菌,刺激物沖走.
2. 含喉糖:
好多時醫生都會開啲喉糖俾我哋食,唔好以為食喉糖無用.雖然佢哋唔可以直接醫好喉嚨痛或感冒,但係含住喉糖可以刺激口水分泌,幫助保持喉嚨濕潤,暫時紓緩痛楚.而含有薄荷成分嘅喉糖除咗有鎮靜效果,據說仲有抗炎作用.
3. 飲夠水:
保持身體嘅水分含量好重要,尤其係當你身體唔舒服嘅時候,咁先可以幫身體同啲細菌,致敏物鬥過.點先為之飲得足夠?就係尿尿嘅顏色呈透明或淺黃色.
4. 暖蜜糖茶:
如果飲水飲到口寡寡,不妨飲暖茶,可有效紓緩喉嚨痛楚,無論係紅茶,綠茶,草本茶均可,而且據講茶葉裏面含有抗氧化物添.加啲蜜糖入暖茶中飲用都係唔錯嘅選擇,有研究指出蜜糖可以紓暖上呼吸道感染症狀,仲有助傷口癒合,直接飲暖蜜糖水都得!
5. 湯水:
喉龍痛得緊要時要吞固體食物的確唔係幾好受,不妨用湯水代替,等身體吸收返啲營養.平時阿媽叫極你都唔飲,呢個時候就要識寶飲多啲喇!
CG! Reminds U:
下次喉嚨痕痕地,痛痛地,把聲沙沙地嘅時候,不妨試下用呢啲方法去紓緩.喉嚨痛通常係感冒嘅癥狀之一,有時可能仲會影響埋聲帶,亦可能係身體有其他問題,如果痛得緊要或痛好耐都冇好轉就要去見醫生喇!


text:
香港小童群益會
香港小童群益會(英文:The Boys' and Girls' Clubs Association of Hong Kong)喺1936年成立,二次大戰之後重組,1951年7月27號正式登記為註冊團體.目前係香港最具規模負責兒童同青少年工作嘅非牟利組織之一.
使命[編輯]
香港小童群益會始創於1936年,多年嚟一直透過遍佈全香港嘅服務網絡,根據當時嘅地區同埋兒童同青少年嘅情況,提供切合時代需要嘅服務.喺20世紀30年代,香港有好多流連街上缺乏適當照顧嘅失學街童.小童群益會幫助呢啲細路發掘潛能,培育佢哋成為對社會有貢獻嘅人.透過基本嘅識字班,技能培訓,互動遊戲同運動項目,同埋物資援助,提升佢哋嘅知識同技能,發揮天賦同培養興趣,幫助佢哋能夠成功踏入社會.
隨住時間嘅流逝同埋香港社會嘅急速變化,小童群益會亦不斷變革,以迎接唔同嘅挑戰,並通過全方位嘅支援服務,令年輕一代得到均衡發展.
近年嚟,小童群益會尤其關注社會上嘅跨代貧窮問題.除咗調動額外嘅資源支援低收入家庭嘅兒童,重向政府同政策制定嘅人倡議更多審視長遠解決貧窮問題嘅政策同方案.同時,又不斷拓展服務,向有發展障礙或者有特殊學習需要嘅兒童提供援助,促進社會對兒童同青少年精神健康嘅認知,並向有需要嘅家庭提供一站式,跨專業嘅精神健康同心理輔導服務.
服務宗旨[編輯]
四大服務宗旨:
- 關注兒童同青少年身心均衡發展
- 培育兒童同青少年成為對社會有貢獻嘅公民
- 加強家庭嘅功能
- 促進家長同社會人士對兒童同青少年嘅關注,特別係處於不利環境嘅組群;與服務對象同社會人士攜手為佢哋爭取應有嘅權利同福利
服務重點[編輯]
服務重點包括:
- 關注貧窮兒童
- 支援特殊學習需要兒童
- 關注兒童同青少年精神健康
- 鼓勵兒童社會參與


text:
財政預算案 由於香港同歐洲時差關係,所以我今年都係醒咗後至知派乜膠,結果堅係好膠,政府又要回應派錢訴求,但查實又唔係真心想派錢,結果變咗派膠,好似免費阿水都考DSE,到派錢俾海洋公園等等,我覺得呢個政府堅係黐X線.
財政預算案 變派膠案
首先, 財政預算案 阿水都代繳DSE考試費,呢個係絕對製造混亂之舉,因為考評局要應付大量嘅自修生搞到成個考試管理得個膠字,大批由七十歲到三十歲嘅自修生去試DSE,唔變硬膠就出奇,雖然以我所知,自修生條Curve同學校考生條Curve係唔同嘅,但好多人有機會係依家報名考,實際考果日無咗影,堅係浪費資源,咁點解唔堅派錢先,想堅考DSE咪考DSE,想考IELTS就考IELTS,如果政府贊助市民去考IELTS,或者歌德學院,法國文化協會果啲歐洲語言試我都覺得仲有少少道理,至少呢家嘢可以促進香港嘅競爭力,依家除咗係派膠,我睇唔到有乜嘢意義,我真係留名睇明年DSE可以有幾混亂,學校考生多得你班豬頭官員唔少.
跟住數碼港搞電競,呢啲係政府好聽唔聽,聽楊全盛一類蠢材講嘅,我作為iProA永久full member,聽到俾數碼港搞電競已經想XYZ,我唔反對搞電競本身,柯文哲本身都係推廣電競得好勁,但唔係派一億落個商場度裝修嘛,電競係要有社會改革,首先好似楊全盛呢啲投機分子唔該fxxk off,香港IT界就係俾楊全盛,洪為民呢啲投機分子搞死嘅.搞電競除咗要消除教育界保守人士嘅敵視態度(儒家乜嘢勤有功,戲無益,叫班教棍食屎喇),仲要係好似data center租金,香港寬頻網絡基建呢啲要有改革,否則你點打得好機至得,個network反應lag到唔lag,你打條春呀,德國搞電競其中一個障礙都係全國果啲VDSL網絡阻住地球轉,所以依家德國政府喺寬頻政策問題上,日日被德國人鏟上天花板(係,堅鏟上天花板,雖然德國嘅VDSL網絡反應上有時仲堅過香港所謂光纖網絡).
所以我寧願堅派成萬銀俾市民算,依家派膠,呢啲 財政預算案 都係執笠吧.


text:
今日雖然喺除夕,但我決定喺除夕對香港政壇啲牛鬼蛇神大開殺戒,清理完任亮憲,劉頴匡呢兩件垃圾, 郭永健 當然我唔會放過.任何人share我嘢係地球post,我都睇到, 郭永健 竟然認為一個支持大中國殖民,兼出過唔少鎅票黨嘅工黨,喺一個本應屬本土派嘅議席好意思出嚟初選唔係鎅票,呢啲咪不知廉恥兼面皮厚.
郭永健 無恥背後有邊個撐腰?
郭永健 無恥唔駛講,不過無賴夠薑出嚟做仆街,都要有人撐,一個係李永達,李永達佢自己同林鄭月娥咁熟,呢條友自己應該出嚟避嫌,而唔係扮民主黨大佬,民主黨年青一代都知同范國威有私怨都好,都要大局為重,但呢條友我唔知佢想點.而工黨, 郭永健 後面仲有一個何秀蘭,何秀蘭乜貨色我唔詳評,呢度嘅讀者十分之清楚.
但真係推 郭永健 出嚟死果條友,以我所知係新界西嘅MP朱凱迪,我唔知朱凱迪MP諗啲乜,如果佢想自決派派個人嚟新界東,唔該搵個喺中國移民政策上同本土派一致嘅人,而唔係一個一味偏幫中國移民,而當其他族裔移民係隱形嘅種族主義者.依家派出 郭永健 嚟搞局,同獨媒班仆街喺東華選區差啲老點羅雅寧去死有乜分別?又玩呢啲核突嘢,你估我喺德國乜都睇唔到?所以我對民主黨啲老屎忽呢次竟然肯同呢班左膠發花癲十分之意外.
所以呢件事上, 郭永健 繼續出嚟厚顏出選,不單佢唔會做到新界東嘅議員,因為佢中產同本土都無票,誠如膠事錄所講,會變成法國社會黨喺總統同國會大選大敗嘅翻版,選民明明叫佢去右面,但社會黨偏要更左搞到滅黨,但呢次係搞到泛民喺新界東出現戰略性毀滅,我一向格言都係邱吉爾喺1940年果句,不惜代價嘅勝利,因為沒有勝利就無法生存.
雖然由泛民以至獨派正常發展嚟講,係要有左翼一邊,但如果左翼呢一邊變成咗癌腫瘤,我嘅答案係不惜代價切除癌腫瘤,搞政治化療.我認為,工黨如果依家肯收手,改撐張秀賢或范國威是但一個,大家未必會出手要工黨以至左膠滅黨,但呢次唔收手,新界東選民唔會同你客氣,我亦認為張秀賢或范國威私自協調後,可以當泛民初選結果隱形照去.
楊繼昌,區諾軒肯支持張秀賢,其實有啲人係有戰略判斷力,但 郭永健 同佢後面班友無囉.


text:
海航集團 一直喺度死撐,相信呢樣嘢本身都唔係新聞,只不過,喺中國現有走錢走到霸佔櫃員機嘅膠情況下, 海航集團 可以死撐幾耐,我真係抱有極大嘅疑問,甚至根本支爆係開始咗,成班香港人仲喺度懵盛盛乜都唔知.
海航集團 開始走小投資者數
其實睇番成個 海航集團 走數爆煲過程中,去百度貼吧就知乜事.喺11月21日,已經有人喺百度貼吧聚寶匯吧投訴, 海航集團 未有準時將到期嘅款項存入戶口,跟住引嚟華爾街日報駐中國記者追蹤,跟住大家至發現原來事態係嚴重.
依家 海航集團 係走細數唔走大數咁死撐,即係海航聚寶匯,或者HK Express之類嘅細數,會用一啲極其膠嘅方法拖住甚至走鬼咗佢,因為 海航集團 依家體型龐大,走呢啲細數比較唔覺,至少唔會好影響債務評級,一啲太細嘅default事件,好多評級機構都睇唔到或睇唔切,唔會好似一啲大數一走,就會即時變成CDS或其他相類工具嘅債權違約事件. 海航集團 呢班友,係有技術咁選擇性走數.
但中國嘅資金底弱就係弱,否則唔會有人連香港櫃員機走資呢啲咁Mr. Bean嘅方法都玩得出嚟,只要 海航集團 有一單重大嘅違約事件,就足以引發連鎖反應,特別依家 海航集團 體型咁龐大,而且隨時連西方國家都一併受到影響.所以美國以安全為理由,唔俾阿里巴巴旗下嘅螞蟻金服買專門做匯款嘅MoneyGram返嚟,因為馬雲買咗MoneyGram嚟做咩,真係無人會知.都係果句,侵總統講嘢係好小學雞,但佢呢啲江湖老奸巨,有啲古惑佢比聯儲局甚至國務院嘅官員睇得通透,奧巴馬年代,可能一早批咗馬雲呢單大deal喇,唔會等到依家至唔批.
好多人質疑支爆究竟會唔會嚟,定係變成一種slow burn,如果中國有日本嘅工業能力同內部消費市場,中國係有條件變成slow burn,只不過,都係果句,中國嘅工業能力同內部消費市場遠唔及上世紀八十年代嘅日本,所以一旦崩潰起嚟唔會講玩,我怕係中國一路死撐,一旦大崩潰出現,根本無人有時間去反應.


text:
W Retreat Koh Samui 位置,大廳,酒店入住Jack Ma
Comments Off on W Retreat Koh Samui 位置,大廳,酒店入住
W Retreat Koh Samui 距離Koh Samui機場不過15 到20 分鐘嘅車程,我們從Four Seasons Resort Koh Samui出發不過15分鐘就可以到達.
司機泊好車後,我哋行入大廳,最吸引人嘅地方係室外人工裝飾游泳池,工作人員遞上毛巾,送上飲品,口感一流,但係賣相上講,我都係比較鍾意Four Seasons Koh Samui嘅飲料.
?
W Retreat Koh Samui 嘅叢林綠洲
我哋坐車來到叢林綠洲,就好似想象中嘅一樣,呢個景點係三個景點中最具有現代風味嘅,周圍都係紅色嘅.
吹得至緊要嘅大床,都幾舒服,但係相對於Four Seasons始終無咁好.
台上邊有水果,朱古力醬,同埋蘋果,都幾好味,但係始終比唔上Four Seasons 嘅Macarons,熱帶水果,開胃菜,冰鎮酒水,同埋兒童食品.
落去下邊浴室條路好難行(唔知道係邊個諗出來嘅),浴室比Conrad Koh Samui細,同Four Seasons嘅相比就細得多.入邊有泡泡浴缸,室內花洒,出邊仲有一個室外花洒.
浴室嘅用品好鬼差,我都唔知道有咩值得吸引人嘅.我寧願用本地製作的酒店用品,就好似Aman Resorts 同埋 Four Seasons入邊提供嘅一樣,又或者係Bulgari or同埋L’Occitane.
浴室嘅落地窗正對住室外泳池,好似Four Seasons嘅咁大,我哋係Jungle Oasis嘅位置唔係咁好,所以景色唔似得Four Seasons Koh Samui 同埋 the Conrad Koh Samui咁靚.
我最鍾意嘅係W Koh Samui提供嘅室內煮咖啡機,質量比Conrad 同埋 the Four Seasons嘅仲要好得多.
迷你吧,我覺得有一方面係誤導人嘅:係Fiji水上面有一個“已飲完”商標,就算價格都算係可以接受,其實只有本地嘅瓶裝水係一流嘅,但係睇到個商標你會覺得Fiji水先係一流嘅.
?
W Retreat Koh Samui 嘅沙灘同泳池
雖然叢林綠洲嘅泳池比人嘅景象一般,但係大泳池都幾唔錯,我要問服務員攞毛巾,但係上午幾乎無乜人係呢度.
我行落去Beach Club,連個人影都無,可能客人都係度訓緊覺,沙灘嘅沙好多,好舒服.
沙灘嘅沙好鬼粗,光住對腳係上面行,好容易傷腳,同Four Seasons嘅沙灘差好鬼遠,人哋嘅沙又白又軟.
Sweet Spots係個咁錯嘅地方,裏面有冷飲同埋雪糕,成個人精神晒.
?
結論
W Koh Samui整體感覺都唔錯,但係唔係Koh Samui三個景點之中最好嘅,我同埋我老公會考慮,服務,公寓質量,泳池和硬件設施.如果你想入住嘅話,建議唔洗一定要好豪華嘅酒店,考慮下有“party”感覺嘅都唔錯,尤其係夜晚,就完美了.


text:
19 JULY 2014(SAT)
由於今日大廈全日冇水供應,所以又有藉口去街街啦!
當我地探完老爺之後就去搵節目,我地去左邊?當然係去搵近期好HIT嘅SHOOPY啦~
可能都係剛剛做展覽,所以途中都預左會有好多人,不過一行到去,真係多人都有少少驚嚇,加上又落住毛毛雨,所以都只可以留幾張相到此一遊呀~
開頭睇介紹都以為可以同SHOOPY有近距離接觸,不過原來係有圍欄阻住.不過咁都好,起碼可以好好保護啲SHOOPY,等佢地唔好咁快爛同變灰灰呀~
影完之後都轉戰入室內搵SNOOPY屋仔,不過去到都係一樣咁多人,所以都只係影左幾張呀~
其實我見都仲有好多屋仔好有特色,不過真係好多人,所以都唔敢一個個影晒,或者過多幾個星期,等人少啲就再帶小小豬出嚟影過啦!(不過....海港城又點會有少人嘅時候呀...唉!)
影完SNOOPY之後,我地就向LCX出發,因為我要搵我至愛嘅大力菇呀~
哈哈哈...曾幾何時我都好迷玩依個菇菇GAME,所以知道有得影,我又點會放過呢!
雖然都係有好多人一齊影菇菇,不過大家都好有秩序自發地排隊,所以影得都真係好順暢呀~
開開心心又玩/影左一日,雖然同SNOOPY影相就真係少左啲,不過今日一次過影左三款唔同嘅公仔佈置,都好滿足呢...哈哈哈!


text:
港島區補選在即,由香港眾志派代表出戰幾懸念,雖然英國一般都好容易批出放棄英籍申請俾泛民或土共政客以便出戰立法會,但 周庭 嘅申請,英國內政部似乎比較難批.唔係因為 周庭 有taxation問題,而係一旦有乜安全問題,英國政府孭唔起飛.
周庭 一旦放棄BC後出事無人孭呢隻鑊
喺遮打革命中, 周庭 依家無被拉,大家都知原因,因為佢係British Citizen,一旦被人拉咗真係煩到抽筋.佢同以往放棄British Citizen嘅申請唔同係,一般嚟講,根據英國內政部政策,如果你唔會stateless,而你個申請可以幫到你嘅career,係會批出退籍申請.但依家係, 周庭 隨時又因啲奇怪理由當選後被DQ,因為中國根本打茅波,而一旦 周庭 得個特區護照,佢處境變咗黃之鋒咁,英國無法理依據幫手,屆時內政大臣唔被人鬧爆就出奇.呢啲有潛在安全危險嘅案例,英國政府可以唔批退籍申請,特別佢明顯係BN(HK)A 1990嘅英籍,呢款英籍本來嘅目的係保護香港人,雖然好似周融呢啲仆街應該剝咗佢本英國公民護照,但 周庭 嘅情況,佢保持英籍係立法嘅原意嚟,所以,內政大臣一定要再三考量批唔批呢個申請,如果俾我係內政大臣,雖然日後佢有酌情權恢復 周庭 嘅英國公民身份,但為免麻煩,亦可以唔批出嚟.
喺依家呢個牙煙到爆嘅時期,其實羅冠聰女友代男友出征,大家唔會反對,呢個做法民進黨喺台灣玩過n次,包括陳水扁本人在內,呢啲特殊時勢,有外籍嘅香港眾志成員,應該保留外國國籍,甚至要甩咗個中國國籍佢,以便香港眾志喺海外進行外交工作,呢種分工觀念,其實係十分之重要,一如台獨陣營一直有人有保留美籍,係以便進行喺美國嘅工作一樣.
而 周庭 嘅情況,應該善用佢嘅British Citizen身份,喺英國,歐洲同日本大搞外交工作,特別佢喺依家仍然係European Citizen,佢出手喺歐洲做外交工作好過喇,立法會呢啲衝鋒陷陣嘅嘢,未必係最適合佢本人,以及香港眾志嘅長遠利益.有啲嘢,唔可以得個勇字.


text:
小露寶
小露寶係1974年嘅一套日本真人扮演(特撮)兒童電視劇裏面主角嘅香港譯名,亦係套劇嘅片名.呢套嘢嘅日本名係『がんばれ!! ロボコン』,曾於1974年10月4號至到1977年3月25號期間喺日本NET-TV電視台放映,香港粵語配音版就由當年亞洲電視嘅前身---麗的電視播映,全套有成118集,而佢嘅原作者就係石之森章太郎(當時佢嘅名只係就咁叫做石森章太郎).
背景及主角性格特點[編輯]
劇中嘅主角小露寶係一間機械人學校嘅學生,呢間學校專門訓練啲機械人學生成為人類嘅好朋友,因應每個學生嘅本身設計嘅特點嚟到幫助人類嘅日常生活,建設社會,每次返學嘅時候,鋼鐵老師就會因應學生喺人類社會上所貢獻過嘅事而畀分數,差得好緊要嘅就得最低嘅零雞蛋,而做得好好得到一百分滿分嘅學生重會獎一個心心貼紙擺喺個身上,作為可以成為A級機械人嘅模範標誌.小露寶屬於家務機械人嘅種類,俾老師安排喺社羣嘅家庭度幫手做家務,可惜佢係一個好鬼大懵同埋經常擺烏龍嘅機械人,成日一心諗住幫助人類,點知好多時弄巧反拙變成闖禍連連.
佢喺頭一二年班嘅時候寄居喺姓大山嘅屋企入面同大山家嘅人一齊生活,而到咗第三年就寄居喺姓小川嘅屋企.因為佢嘅大懵加上衝動嘅性格,於是成日帶畀寄居家庭同埋週圍嘅人好多麻煩,亦因此佢成日都係得零分,雖然佢有一班好好嘅同學仔,有啲咩事都會出手幫佢,但好多時都改變唔到闖禍嘅結果.
咪以為小露寶係一個機械人就應該咩都冇有怕,其實佢嘅最大敵人,就係細隻過佢好多,但係無處不在嘅曱甴,每次一見到曱甴就嚇到發晒癲完全失控;而第二恐懼正是佢同學仔小吱喳手上面嘅大針筒.
身體及機能[編輯]
小露寶全身紅色,手臂同成對腳係銀色,好似風琴管咁款,對手好似蟹鉗咁;佢頭頂有支小小嘅天線,肚腹打開蓋之後會見到裏面嘅機件,具有一百匹馬力;背後有支可以收得埋嘅直昇機扇葉,幫佢飛行;而當雙腳收埋可以換成一對車轆畀佢喺路上飛馳.
其他角色[編輯]
- 鋼鐵老師:係小露寶嘅老師,負責教導機械人學生同埋畀分數;每次上堂檢討嘅時候會將啲學生日常生活嘅行事紀錄紙放入個口度,經過一輪運作之後,就會喺肚腹嘅位置出口度跌一張分數紙出嚟,為學生所做嘅事而評分.
- 小賓女:係一個好多時攞一百分嘅高材生,外表同人類嘅細路女一樣,可愛得嚟又待人友善,而且好鍾意跳芭蕾舞,係小露寶嘅夢中情人,每次小露寶一見到佢就會暈晒大浪做緊乜都唔知.
- 小百威:重有一個細佬叫小百拳,兩兄弟都係屬於孔武有力嘅機械種類,兩兄弟嘅性格亦比較暴戾,成日蝦小露寶;不過當小露寶有啲咩大鑊嘢發生時,佢哋又會好有義氣咁出手相助.
- 小白潔:肚腩度係一個洗衣機,外表係一隻兔仔咁樣嘅機械人.
- 小吱喳:一個護士外表,隻手係好大支針筒嘅機械人,鍾意小露寶出晒面,成日想同小露寶打針,小露寶見親佢都即刻嚇到掉頭走.
- 小百通:成粒大花生咁款,個咀係一支突出嚟嘅鎚仔,講嘢時會上下郁郁吓,係一個裝修工程用機械人.
- 小百多:成隻大哈蟆咁樣,個口係好大好大嘅銀包開口(有兩粒珠扣埋嗰種),跳嘅時候快到好似識得瞬間轉移咁,有舖偷嘢癮.
- 小百明:一個頭頂好似大燈膽咁款(重可以見到內部機件),對眼好似對好厚圈圈眼鏡咁嘅天才機械人,好多時會利用佢嘅才智幫小露寶解決日常困難.
- 其它機械人角色:
……等等.
主題歌[編輯]
日本版一共六首嘅主題歌同完場歌都係由被譽為日本動畫歌王嘅水木一郎先生所主唱.
香港版嘅「小露寶」粵語主題歌就由女歌手鍾叮噹所唱.因為原裝日本版嘅音樂已經好開心醒神,再配上粵語嘅得意歌詞,令聽到嘅人留下好深嘅印象;而當中幾句:『大踏步神情確威武,小子大名露寶,人人皆知道~(白:小露寶嚟啦!小露寶好嘢!)又大力,又肯做,身手好志超高,朋友,休想睇小我用機器製造.』,基本上已經成為咗香港兒歌界嘅經典之一.


text:
樂隊糖兄妹成員黃山怡(糖妹),雖然人仔細細五呎唔夠,但勝在樣子甜美,形象討好,火速成為宅男女神.擁有甜美聲線的她不甘僅在樂壇發展,誓要踩過界做個全能藝人.性格樂天的她亦不會因身材矮小而感自卑,反而當作個人標記攻陷宅男市場!
我認同「人矮志更高」呢個道理,我確係高度不足!但矮唔係罪,矮有矮嘅好處,而且我志向宏遠,做歌手只係短短年幾時間,仍然有好多進步空間,無論喺歌藝或者創作上都要Keep住成長.就算叫我跳舞都冇問題,都係一種表演方式.
講番今年成績,我同糖兄都好滿意,因為去咗好多地方宣傳,我亦喺內地拍廣告,今年收入唔錯,確係意料之外.嚟緊Boxing Day仲舉行售票音樂會,心情興奮又緊張,最近埋頭苦幹綵排.
入行呢年幾以來,最多人談論係話我聲線或外形都似足陳慧嫻.雖然我仲未同佢親身接觸或者直接對話,但原來有人喺慧嫻面前提過我.佢話知道我係邊個,我已經開心到瞓唔着.我唔擔心畀人話有慧嫻影子,或者被叫「翻版陳慧嫻」,可能我EQ高,我又冇乜所謂.其實咁咪仲好,起碼有話題!
除咗話我似慧嫻外,外界都鍾意將我同樂瞳比較.雖然大家都係宅男女神,但我唔怕比較,因為我同樂瞳嘅風格及路線都唔同,大家各有支持者,亦冇因為比較而影響大家感情.其實自己今年唔算多負面新聞,傳媒朋友都好愛錫我,我已經好感恩.
會唔會由幕前轉番幕後?冇所謂嘅,但依家同公司有約.好多人認為歌手應該專心做音樂,若然拍戲或者上遊戲節目,就好易畀人話等同妥協,唔夠堅持,我唔認同o架!做藝人應該百足咁多爪,唔應該有太多局限,當然作為歌手,出碟及唱歌係大前提,但可以嘗試其他工作.
今年事業方面算順利,不過感情方面仍然交白卷!之前傳我同Dominic(Bro5成員),甚至傳我結婚,但全部都係流料,我真係冇拍拖!我都想問點解,亦唔知邊方面要檢討!可能我太man啩?其實我一啲都唔cute,反而好多朋友都話想「兜巴星」我喎,哈哈﹗
講番擇偶條件,咁耐以嚟都冇變,陽光大隻仔始終係首選,呢期柯震東就正到爆!我拍過四,五次拖,通常係我主動追男仔.有冇慘痛經歷?咁又冇,但試過畀前度背叛囉!佢同我拍緊拖,但個心原來仲有另一個人!當時我嬲到發火,仲嬲到喊,可能同我注重感情及重情義嘅性格有關.
有冇試過畀女生追求?都有嘅,講真將來遇到一個啱嘅女仔,就要睇緣分,我本身唔介意亦唔排除同女仔拍拖談戀愛.
我嘅性格直腸直肚,唔太鍾意social,有嗰句講嗰句,我又唔會覺得好蝕底.可能同星座有關,本身屬天秤座,個人比較和善和諧,做嘢亦甚少發火.
入行前後性格有冇分別?基本上冇乜,同以前班知己朋友仍然有聯絡,大家友情冇變,我依舊係以前嘅糖妹.每逢大時大節,我會逐個SMS畀朋友,唔同朋友有唔同message,同埋我鍾意約出嚟聚會多過喺facebook或者blog傾偈.若然要講好大改變,就係愈來愈慳家.
採訪:戶冊平 攝影:秦健輝


text:
(photo via cc Flickr user Steve Jurvetson)
「 上咗一年莊,我諗返,究竟上莊有咩意思呢?」
「你唔覺得上莊其實係俾自己一個成長嘅機會咩?好多野唔上過莊係唔會明白嘅我諗.」
「係嘅,但係對住某啲莊員嘅時候,你硬係忍唔住燥佢地,因為佢地真係唔做野呀!」
其實,有時候,上莊真係唔需要咁認真嘅,因為係一支莊裡面,付出係肯肯定唔會換到相應嘅回報嘅,就好似許冠傑嘅《半斤八兩》嘅歌詞咁:
「出咗半斤力 想話攞番足八兩
家陣惡搵食 邊有半斤八兩咁理想」
通常上莊嘅人都係有幾種,第一種就係博盡嘅,係每一件莊務上面都用盡全力,係每一個活動都會見到呢種人嘅身影,好似唔使理大學另外四件事咁.第二種就係一啲超級潛嘅莊員,無咩事你都唔會見到佢地嘅身影,十次係Soc房都只係見到佢一次.而我想講嘅就係第三種莊員,呢一種先係稱霸上莊界,最識玩嘅莊員.
呢一種就係只係搞掂自己嘅活動就當自己落咗莊嘅人.係其他人負責嘅活動裏面,佢間唔中會出現做一個冗員,唔使點做野,做扮公室王者,行行企企咁刷一刷存在感,心裡面就諗住:我有嚟吖,你咬我食呀!但係你會好清楚呢個人係其他人嘅活動裡面係完全唔上心嘅,因為佢好清楚一定有莊員幫佢墊底.如果有啲活動唔係要求全莊都參與嘅時候,呢一類人總會有一個藉口唔留名唔做野,當佢真係有原因唔嚟嘅時候,就會好冠冕堂皇咁話佢需要補習,但係當佢無咩特別原因而唔想嚟嘅話,佢就唔會出聲,因為佢好清楚如果自己唔出聲嘅話,係唔會有人主動問佢嘅,因為作為莊嘅一部分,係好清楚每一個人呢嘅習性嘅.
呢種人需要嘅另一種特徵就係需要同其他對佢呢種行為無咩特別反應嘅莊員保持良好嘅關係.首先,大部分莊員都唔會因為呢樣野而燥佢底嘅,即係所謂沈默嘅大多數,以和為貴吖嘛.而當呢種人氹得掂其他「莊友」,打好大部分莊員同佢自己嘅關係,咁就掂啦,因為大部分人都會因為同佢關係唔錯,而唔會站係道德高地譴責嗰個莊員.雖然可能會比第一種莊員話,但係佢好清楚呢一種莊員係惡唔出樣嘅,因為呢一種人係佢角度睇嚟都只係傻仔,一定唔會係大家面前鬧佢,最多只係講幾句難聽嘅說話.聽幾句野,就換到一個唔係好使做野嘅莊期,不知幾咁抵.
我好想同我個朋友講,其實,點解你又要咁認真咁做莊務呢,其實你大可以唔做咁多架,當每個人都成為第三種莊員嘅話,咁咪唔使咁心煩囉.佢真係好天真,覺得大家都係搏盡做野,發夢啦,唔好俾咁大期望自己嘅莊員,因為期望愈大失望愈大,無期望就無失望.呢句野係我其中一個真正莊友講嘅,我好想講比呢個朋友聽,但係都係算啦,反正佢都好快會明白呢個事實.
識玩嘅,一定做第三種人.


text:
做人面面俱圓,基本上個個都想.
唔得罪人,同個個都有兩咀,大家對你冇乜壞印像,當中境界比世界仔更高,因為世界仔係會比人討厭,只係喺背後先講你咁解.但做人冇咩可能咁完美,你要知道好多事都有立場,而有立場就一定有對立.你要食哂兩家茶禮除非你收得好埋,保密功夫做得好好,如果唔喺你一定會變過街老鼠.例子有民主黨等黨派又想班後生追求民主嘅人支持,但又唔肯同中共反面放手一搏,結果政府又睇你唔順眼,市民又笑你冇撚用.
于日晨成名於高登,靠甜故上位,但係佢最近一篇所謂聲明當中見到佢自稱「已故高登仔」,亦都希望「從良」所以唔再寫甜故.其實寫甜故冇問題,只要你寫得吸引就吸引到讀者,一路向西依類題材咪一樣可以拍到電影.只不過可能而家人地自覺出名,要離地要清高,所以先同甜故仲有高登佢認為喺「低層次」嘅地方同題材劃清界線.
當佢「獨立」後又學民主派行溫和和平路線,即係我口中果種認為「就算面對坦克都要用愛與和平穿透對方內心,令對方心甘情願放低武器再跪地痛哭,然後大叫一聲媽我知錯啦」嘅人.可能佢寫故事寫上腦,覺得自己有咁嘅主角威能,或者覺得自己喺新人類大家都明佢個心點諗又可以互相理解.
正如我一開頭咁講,行中立路線其實兩面不討好,只不過于日辰身為作家,身為靠文字唔係靠政治嘅人,只要佢閒時出黎講下民主加油同支持香港人基本上班後生就會收貨.只可惜今次依件事佢又想食埋溫和派依條水路,結果搞出個大頭佛,最後仲搞到要寫篇小氣文出黎扭計博死忠呵返.當自知自己柒左,正常人一係自嘲一係深潛,篇篇于日辰仲要擺出一副「我柒左,不過我要屌你拎返個尾彩先,你吹咩」嘅咀臉出黎,其實佢好有做警犬嘅潛力.
古有呂布本姓呂先跟丁原後拜董卓,如今有于日辰脫高登抗甜故扮民主.如今香港三姓家奴,于日辰當之無愧.我已經冇寫佢娘親,冇提佢生活,希望唔會再傷害到佢同中國人一樣脆弱嘅玻璃心.


text:
前排極之流行既日本拉麵熱潮未淡,舊年係佐敦恆豐中心地庫開左拉麵競技館. 有六間日本有名既拉麵店係呢個地方一齊開,形式似food court咁,不過佢特別在有個BB機,買完麵就拎個BB機埋位,到個機嚮即係個麵整好可以攞得. 其實東南亞,歐美food court都已經用左好耐,唔知點解香港到而家先用. 呀...我知喇! 因為香港人好有效率,其實一買完都差不多已經整好可以拎走唔使等,所以呢個BB機未必太合用. 另外呢度有免費凍或熱既綠茶供應. 所以論配套,呢個競技館真係做得唔錯.
我就反而唔係食拉麵而係沾麵. 咩係沾麵? 就係啲麵點個濃湯汁食,就唔係麵浸係湯入面.
呢間就係常勝軒喇!
右上角係熱水,等你食完可以加落濃汁度當湯咁飲.
呢個湯汁用左大量豬骨,雞骨,鰹魚煮出黎極濃,而且好香鰹魚味,呢個係我鍾意常勝軒既原因. 佢另外仲有鰹魚粉同辣椒粉可以加入汁度. 我兩樣都加個味更濃又辣,好食啊!!!
仲有就係欣賞佢既溏心蛋. 入味又夠溏心,正!! 但佢既叉燒反而一般,略為硬少少又麻麻地夠味,所以我都係揀蛋沾麵,入面有一片咁大把既叉燒.
佢呢個麵好有彈性,唔係淋pat pat. 咁多利好因素加埋,兩次黎都係依然揀佢!!
電話 : 2377 9944


text:
最近香港有單奇聞,有班大媽竟然喺香港主要 水塘 萬宜水庫游水,依家未知班大媽確實係乜國籍,游水果幾件大媽係抵鬧,政府應該儘快檢控有關人等.只不過,有個作者,啲心態同啲大媽一樣,想搞 水塘 旅遊,仲夠薑寫出嚟,呢啲作者真係唔鬧到佢執笠都唔得,呢個人就係真名卓澄,五毛公司主席,筆者倫敦人妻先生條仆街.
水塘 旅遊?你無嘢嘛
喺6月2日《蘋地》,卓澄呢件五毛,竟然公開話搞乜嘢 水塘 旅遊,證明 水塘 有價值,呢啲乜嘢黐線言論嚟,附和想填咗船灣淡水湖,免得阻住梁振英發展郊野公園邪惡大計嘅友仔呀,果然係好一件五毛公司主席.依家香港點解咁多郊野公園,因為要保護集水區嘅安全,特別係防止水質受到污染,呢件事係十分之重要.否則搞出乜傳染病,邊個孭飛.
新加坡有極少部分水塘可以玩艇仔,但主要係最古老兼好細果個MacRitchie Reservoir(因為佢本身係古跡),同埋Marina Reservoir(因為根本係將新加坡所有河道嘅河口封鬼咗佢搞出嚟嘅水塘,同埋佢本身係海水化淡廠大計一部分),係可以有少量喺艇上進行嘅水上活動,其餘 水塘 ,少數可以釣魚(幾個),大部分,乜都唔准做,游水係絕對禁止,唔駛講.你同我講 水塘 旅遊?新加坡地方已經夠晒細,海水化淡廠差唔多係全世界做得最好其中一個(另一個已經係以色列),都係要好小心處理 水塘 安全問題,根本唔係點搞 水塘 旅遊,你卓澄想搞 水塘 旅遊,你依家條友想點?仲學人講慳水喎,定係收咗唔知乜柯打,所以至寫埋啲奇談怪論.
我個人絕對反對喺 水塘 上面搞乜旅遊,發展物業呢啲嘢更加唔可以.就算有海水化淡廠,都唔可以隨便亂郁水塘,新加坡直頭將新加坡河,加冷河,同一堆運河變埋水塘嘅一部分,如果唔係新加坡地方太細,但水資源太唔安全,我估佢地都未必要搞到封咗新加坡河口,喺市區搞 水塘 呢啲黐線嘢(你諗吓維港變水塘係點),所以我唔明點解仲有人搵 卓澄 呢啲五毛阿頭出書寫嘢,除非又係中聯辦班友搞,否則我諗唔到其他解釋.仲要6月2日出文,6月7日就有人喺網上話有大媽喺萬宜水庫游水,大家諗吓乜事喇.


text:
係網入面,尐冇咩料到又想寫野既人可以出乜野呢?
鬧電視啦.電視唔撚使錢就有得睇,冇成本.睇書睇戲都要畀錢買畀錢入場啦?鬧電視就最撚好架啦.屌得絕尐,咪會有人笑下廣傳下,咪可以做KOL囉.而家KOL賤過雞賤過袋底泥.鬧得有冇point冇撚緊要?冇撚緊要架,而家要立場一致個圖夠撚爆就廣傳,廣傳左咪搵尐數字去呃Marketing 尐蠢閪囉.香港人睇內文睇字架咩?
好似最近果個檸茶廣告咁,明明就係引你班撚樣鬧,先搞到而家咁撚樣啦.個廣告男主角李拾壹屋企冇鏡呀,個街都有啦?個街搵唔撚到鏡呀,佢痾督尿照下自己個樣,都唔會蠢撚到覺得佢係同果陣時既鄭伊健鬥緊啦下嘩?擺到明呢單野就係玩惡搞,玩你地呢班香港撚啦.玩乜撚野?玩情懷囉.而家尐人,成撚日就係想當年,講黎講去都話以前尐歌好聽尐.以前尐歌係唔撚係好聽尐我唔撚知,我剩係知道而家尐人捧到變網神既黎明,呢廿年黎唱歌都冇撚進步過,都係一樣.而果尐咩名曲滿天星呢,搵尐新人黎唱舊歌,剩係聲靚音準冇撚晒感情,尐人聽撚完都可以出撚晒水話好撚好聽.
好聽?香港人冇眼光,中意捧埋尐撚樣就係撚人都知,原來香港人成街都係聾閪.而家個檸茶廣告,擺撚明就係惡搞,就有尐廣告Page,大概係人地冇撚畀錢佢啦,就踩人話搵李拾壹好戇鳩破壞原著.
不過香港就係咁撚樣架啦.而家係網入面,你有錢畀,就唔撚鬧你,你冇錢畀,咪鬧你等尐人覺得你好有point囉.戇撚鳩鳩幫尐撚人抬轎做網路黑社會,好撚在而家冇普選咋,屌.


text:
護髮素既好與壞
最近天氣維持又凍又乾,令到d頭髮好乾開晒叉,d靜電又令到d頭髮鬆散晒,早幾日問我嘅髮型師有乜解救,佢話用護髮素,但我不嬲都冇用既原因係怕笠同埋驚會毛囊閉塞和生頭瘡,但經佢解釋完之後就覺得原來護髮素係咁用先得,所以今次我都分享俾大家當做參考,如果妳都有同樣情況既話,咁呢篇應該可以幫到妳.
其實要先從洗頭水了解起,如果我地要洗去頭髮頭皮上既油脂,咁就要用較高PH值(即偏鹼性)既洗頭水先可以洗得乾淨,但其實我地既頭髮頭皮要係一個低PH值(即偏酸性)既環境下先會健康,因為如果過度將頭油去除,咁皮脂膜會受破壞,導致頭皮容易發炎同過敏,另外頭皮同面部皮膚一樣,過乾時就會分泌更多油份黎保護頭皮,所以點解越洗得密,頭皮反而愈快變得油膩.另外,頭髮乾旱時靜電亦會較易產生,所以最好令頭皮頭髮保持係一個低PH值(即偏酸性)既環境下就可以解決以上問題啦.
但一般市面上既洗頭水都冇標榜PH值,咁點算?
其實市面上大部份既洗頭水因為要潔淨能力夠好,所以一般都係PH 7或以上(7屬於中性,往上就係偏鹼性),所以護髮素就係一個解決既辦法啦.因為護髮素能夠中和PH值,而且有d產品係可以防靜電,因為用完後會係頭髮形成一層薄膜,咁有效防止靜電產生.另外護髮素有修復毛鱗片既功效,令頭髮變得順滑有光澤.(毛鱗片其實就好似皮膚角質層咁,如果角質層過乾,咁就會有乾紋或者甩皮,冇光澤等等.而毛鱗片過乾就同樣會冇光澤,斷裂甩髮,開叉等.)
咁點樣用護髮素先唔會笠同令毛囊閉塞?
護髮素應該只搽係頭髮既髮尾上而避免搽到頭皮上,而且記得要徹底沖洗乾淨,唔好留低係頭髮或背部身體上,以免護髮素既殘留成份阻塞毛孔,引致頭瘡暗瘡問題.另外『搽得越耐頭髮吸收越好』其實係一個誤解,因為護髮素對頭髮進行養分補給既時間係有限的,所以就算再耐d都唔會再被頭髮吸收,仲可能會有反效果添,所以通常停留3至5分鐘就夠了.
不過當中部份產品為咗令髮質用後有柔軟順滑既效果,但某d成份會導致皮膚受傷害哦,比如以下兩種成份要留意呀:
- Propylene Glycol (丙二醇)- 可以令頭髮有順滑同濕潤既感覺,但有機會刺激皮膚引致皮膚過敏或出現炎症.
- Sodium Lauryl / Laurent Sulfate(SLS)- 當成份進入毛囊便會有機會導致脫髮,而沖洗時不慎進入眼睛,亦有機會造成白內障問題,而且呢個成份會令皮膚保護層減弱,引致出現皮疹問題.
免責聲明:以上所載的資料只供參考用途,均不能作為替代執業西醫的建議.在採取任何行動之前,你必須與有適當資格的執業醫療人士諮詢


text:
(媽媽的決擇)做全職媽媽就係對小朋友最好?
已有 35 次閱讀
18-5-19 02:25
|個人分類:新手媽媽手記|關鍵詞:小朋友, 工人姐姐, 全職媽媽, 在職媽媽, 成長, 托兒, 弄孫, 陪月, 陪伴, 湊仔, 鐘點,
究竟做在職媽媽定全職媽媽好呢?
係咪應該為咗小朋友而放棄自己嘅事業?你以為咁樣就係對孩子最好?
呢啲都係好多家庭要面對嘅問題,喺度都分享少少點解我選擇做在職媽媽...
我哋今胎係無請到陪月或者鐘點姨姨,尤其是我哋仲係新手爸媽,起初真係極度手忙腳亂,換衫,沖涼,餵奶無限loop,全部都係挑戰!
坐月嘅時候當然就係留在家中,一嘗全職媽媽嘅體驗.但對於一啲年輕女仔嚟講,「喺屋企湊仔」可能好有幻想,每日嘅生活好簡單,就係照顧小朋友,同埋同佢玩囉!
少年真係太年輕啦!照顧BB最難嘅地方唔單止因為佢哋唔會表達,而且你係控制唔到所發生嘅事,或者咁講,佢哋都控制唔到自己,所以生活絕對係out of control,再加上小朋友係無時無刻需要專注喺佢嘅安全,呢一切圍繞住個小朋友發生嘅,並唔係我哋凡人日常會做嘅事!
照顧小朋友嘅基本動作,就係餵奶/餵食,換片/同佢去廁所,氹瞓覺,佢瞓咗唔係就代表可以休息㗎!仲要洗衫,洗碗/洗奶樽,執屋等等,仲有自己都要去廁所呢?坐月嗰時仲有機會屋企人經常嚟幫手照顧你飲食,之後就要靠返自己啦!湊BB你可能要喺屋企抱住佢走圍行,仲可以涼住冷氣,大個啲嘅小朋友就要同佢落街「放電」或者去興趣班,真係大汗疊細汗!當以上數出嚟嘅嘢喺你生命入面無限loop,呢啲就係媽媽嘅工作.
做一個全職媽媽,當然可以陪伴小朋友每一刻嘅成長,嗰份開心滿足真係無嘢代替到,如果小朋友係聽話嘅仲有機會可以自在一下添!不過多數嘅小朋友都係活潑嘅,全職媽媽每日都係經歷千篇一律嘅生活,久而久之可能就會無晒熱情,真係需要好強嘅決心呀!
就係經歷過所以更加佩服真係自己一手湊大小朋友嘅全職媽媽!產假之後我就復工,當然就無之前咁多時間陪小朋友,唯有放工,放假盡量畀晒佢.而我亦好好彩,因為奶奶住附近可以幫忙「托兒」,平時我哋返工,放工都會「交收」小朋友.
如果你屋企長輩有時間亦樂意幫手「弄孫」,你哋大可放心返到自己嘅工作環境,去實現自己嘅理想同價值,從另一個角度陪伴小朋友成長!
唔好以為在職媽媽就係代表唔肯湊小朋友,平日放工之後,假期一樣要照顧小朋友,雖然接觸嘅時間係少咗一半,但同樣係咁愛錫自己嘅小朋友.
當然,屋企嘅財政雖然重要,但係人手先係最緊要!屋企安唔安排到長輩代照顧小朋友?或者可唔可以聘請工人姐姐,鐘點?如果自己湊每日要處理啲乜?統統都係需要考慮嘅問題,所以決定做全職媽媽之前真係要同屋企人相量好先呀!
是次小分享完畢,有興趣可按 麵語錄食玩遊記 by Aminn 或 C家重地 其他分享 :)
Aminn | Beauty.Food.Fun.Travel.Trendy|


text:
皮諾斯海灘 必去景點及皮諾斯海灘附近酒店推介
皮諾斯海灘附近酒店預訂
神秘優惠價幫你慳更多
即時揭開神秘優惠價,慳得更多
皮諾斯海灘必去推介 - 皮諾斯海灘
想去 皮諾斯海灘 自由行?等 Hotels.com 帶你玩盡 皮諾斯海灘皮諾斯海灘 啦!留意我地文章,話你知去皮諾斯海灘 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋皮諾斯海灘皮諾斯海灘 附近有咩酒店,等你更加容易計劃行程,慳返酒店來回景點嘅時間.
皮諾斯海灘皮諾斯海灘 自由行
去得皮諾斯海灘皮諾斯海灘 自由行最緊要一定係揀啱日子去.一啲熱門景點例如,皮諾斯海灘 嘅 皮諾斯海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
皮諾斯海灘皮諾斯海灘 交通
想去皮諾斯海灘 暢順無阻濟,最好就係出發前,睇清楚皮諾斯海灘皮諾斯海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
皮諾斯海灘皮諾斯海灘 必食必買攻略
皮諾斯海灘皮諾斯海灘一直都係旅遊熱門地點,去到皮諾斯海灘皮諾斯海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
尼西瓦圖 必去景點及尼黑瓦圖海灘附近酒店推介
尼黑瓦圖海灘附近酒店預訂
神秘優惠價幫你慳更多
即時揭開神秘優惠價,慳得更多
尼西瓦圖必去推介 - 尼黑瓦圖海灘
想去 尼西瓦圖 自由行?等 Hotels.com 帶你玩盡 尼西瓦圖尼黑瓦圖海灘 啦!留意我地文章,話你知去尼西瓦圖 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋尼西瓦圖尼黑瓦圖海灘 附近有咩酒店,等你更加容易計劃行程,慳返酒店來回景點嘅時間.
尼西瓦圖尼黑瓦圖海灘 自由行
去得尼西瓦圖尼黑瓦圖海灘 自由行最緊要一定係揀啱日子去.一啲熱門景點例如,尼西瓦圖 嘅 尼黑瓦圖海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
尼西瓦圖尼黑瓦圖海灘 交通
想去尼黑瓦圖海灘 暢順無阻濟,最好就係出發前,睇清楚尼西瓦圖尼黑瓦圖海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
尼西瓦圖尼黑瓦圖海灘 必食必買攻略
尼西瓦圖尼黑瓦圖海灘一直都係旅遊熱門地點,去到尼西瓦圖尼黑瓦圖海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
上一篇文章《海洋文明嘅傲氣:無需爭正統,無需搞朋黨》係宏觀分析,講海洋文明嘅團體應該如何行動.但係更進一步,要傳承海洋文明,要由每一個人做起.
長期航行,冗員同奴才都係生存唔倒.航海嘅食水食物都靠在岸補給,一出到大海,資源極之珍貴.而且每帶多一公斤嘅食水,就要運少一公斤嘅貨物,每多帶一個人,都會加重成本.所以唔能夠發揮作用嘅人,話知你係船東個侄,船長都唔會俾你上船.所以世上只有黃馬掛,而冇黃水手服.
而且,航海變數極多,每一個軍官都要有獨立行動嘅能力.一個颱風,隨時會將船隊吹散.到時每一隻船嘅船長,都要有能力係失去提督之後,仍然有能力將船開到下一個港口,再嘗試搵番原屬艦隊.正因如此,提督亦唔會將艦隻指揮權,交俾只會拍馬屁嘅奴才,否則失去聯絡,奴才要獨當一面嘅時候,分分鐘連隻船都唔見埋,到時一要問責,提督亦難辭其咨.
依個哲學,係其他軍官身上亦同樣有理.一個大浪,一場大病,船長都可能會死.到時候,距離本國幾千里,唔可能等到新任命,所以副官會自動補上.所以奴才亦做唔到第二甚至第三梯隊成員,因為局勢一變,依班下級就會成為代理船長.香港政府有完善制度,官員一離境,就自動由下級代理,例如政務司每年署任幾次「署理行政長官」,就係海權宗主國遺留落黎嘅遺風.所以一旦收到任命,成為海軍或商船官員,就要有心理準備,隨時會接任成船長.由海事學院畢業第一日,就唔可以主動做奴才,上級睇唔起之餘,自己亦冇可能培養到真正知識.
另外,船上面各司其職.職系唔同,唔代表貢獻唔大.軍官畢竟只佔少數,不可能事事過問,所以必需有士官代為管理操作實務.代表船員嘅士官長,係船上地位排第二,僅次於船長,就係尊重船員嘅專業.係現代社會,海洋文明嘅國家,將首席秘書任命為「辦公室經理」,甚至「營運總監」,係高層會議都可以列席參與,就係尊重後勤職系嘅表現.依樣同某個大陸文明體系,將秘書視為奴婢,要求對方經常處理自己私務,甚至將秘書收做情婦,完全係兩回事.
同樣道理,護士面對醫生,空姐面對機長,都尊重對方係現場指揮官,但係醫生機長,亦尊重護士空姐屬於其他職系,有咩野事都會經護士長或艙務長處理.依種同其他職系平行合作嘅態度,就係海洋文明嘅表現.
因為航海嘅營利關鍵,係以最少嘅人,運最多嘅貨,所以海洋文明重視人才,最初只係生存所必需.但係生存壓力,總會慢慢影響文化,變成民族價值觀.唔准妄議中央,必須順從上級,演變到中下級以奶上級以求上位,完全係大陸文明嘅思考方法.香港先係海港,繼而成為商埠,再演變成金融中心,對朝拜君王無動於衷,其實先係常事.


text:
新疆10月22日突然唔賣往中原嘅車飛,大家都估到好可能有集中營,而有人提供中國版 納粹集中營 嘅經緯度,我睇完成個Google Earth,我只能講,中國真係一個納粹人渣政權,呢個政權唔儘早結束,真係一啲天理都無.
中國版 納粹集中營
個集中營嘅經緯度係 38°07’35.0″N 103°09’39.0″E,根據 Google Earth 嘅地圖睇,如果中國政府用蘭新鐵路當貨咁運人到武威市係無問題,甚至可以督導啲人做苦工起條五十公里鐵路入 納粹集中營 都得,相信10月22日起,運係第一批人做死亡苦工,之後有鐵路線駁上後,要殺人會有效率好多,當年納粹黨揀奧斯威辛,都係貪佢鐵路方便.
而點解我可以肯定佢係一個集中營,你睇以下衛星照片格局就明,根本應該用戰斧導彈一嘢射爆呢啲有違文明準則嘅建築物至啱.
香港人唔好以為自己無事,大家都知道呢個世界有個人渣組織叫赤柬,赤柬以美軍即將攻佔金邊為理由,將大量金邊中產階級遷往郊區,然後殺殺殺,而支持赤柬果個魔頭正係毛澤東,咁大家諗吓習近平會唔會做出呢啲咁人渣嘅事喇,我睇國際聯軍干預中國,係必要.都係果句,最簡單阻止難民嘅方法,就係打柒製造難民嘅政權,無其他更有效方法.
亦由於中國係赤柬嘅師傅,所以我相信中國會有兩種殺法,但兩種殺法都係絕對唔可以接受嘅法西斯行為
1. 赤柬式:用最原始武器,好似鋤頭,AK47之類係咁殺,然後喺沙漠天葬,剩番棚骨想查都難.
2. 活摘器官:中國將維吾爾人啲器官攞去賣賺錢,然後再殺,呢個機會絕對唔細,所以台北市長柯文哲被人鬧爆教中國醫生ECMO做器官移植,係有佢一定道理,你柯文哲唔覺得中國人會做啲咁無人性嘅事,但中國人就係俾你想像中更無人性.
所以我睇,如果香港人可以走,都應該考慮走,呢個政權根本唔考慮基本人道,衰過義和拳亂,依家係走緊納粹中國果條路,戰爭打唔掂就滅絕一啲「異見種族」,呢種思維十分可怕,中國人嘅集體病態,我真係唔知可以點解決.


text:
董建華一家唔知係唔係好缺錢擺入棺材度, 團結香港基金 (做瓜香港基金) ,係咁發膠招,黃元山,一個本來係民主派就變咗叛徒嘅前banker,係咁發膠音,話香港人唔可以羡慕香港組屋大,但唔睇新加坡點填海.大佬,依家新加坡都填海填到連砂都買唔到, 團結香港基金 仲有亂講啲乜?
團結香港基金 講嘢無視南洋政治
新加坡由於無香港維港果種海峽地形,理論上新加坡點填都得,但依家係馬來西亞同印尼都唔再賣海砂俾新加坡,指賣海砂俾新加坡係賣國,點解咁嚴重,因為新加坡係咁填海造陸,填到改變新加坡水域喺國際法上嘅界線,一如中國喺南海搞人工島去claim水域都被人鬧爆一樣,新加坡咁樣填海,對馬來西亞同印尼嚟講,係有入侵之嫌,所以依家新加坡要向柬埔寨,越南去買海砂,果啲環境保護問題,當然引起唔少左膠圍剿,呢個係後話.但可以肯定係, 團結香港基金 果班智障,完全係無研究過新加坡因填海而引發同馬來西亞以至印尼之間關係緊張,如果香港填海可以攞番香港部分水域主權,又得唔得?唔得唔該叫黃元山收聲.
其實香港嘅土地問題,係權貴唔肯放棄自己自私自利嘅利益,特別係新界嘅土地問題,如果香港有機會獨立或歸英,好可能結果係,擁有大量新界農地嘅原居民,以賣港賊為理由被趕走,然後果啲土地以國家安全為理由收番,可以用嚟起公屋,私樓,亦可以重建香港農業,咁樣係唔駛郁粉嶺高爾夫球會嘅地.跟住香港有自主入境政策,停止接收中國移民,以及將中國部分唔效忠香港嘅移民趕返中國,呢個就係好多人對港獨有幢憬嘅理由,因為建設民主中國一樣艱難,但民主中國下唔會解決到香港喺入境政策,土地政策等等諸多問題,但香港獨立或歸英,就會解決香港土地同入境政策問題,唔駛再聽 團結香港基金 一類港奸組織亂講廿四,將明明唔work嘅嘢攞嚟講,董建華講嚟講去,都係想幫啲大地產商謀塊海景地,呢啲無恥諗法,真係唔俾鬧爆就出奇. 團結香港基金 攞南洋抽水前,最好睇一睇,香港好多南洋子弟後代,並唔容你用南洋亂抽水.


text:
專欄簡介
Keith~Janet
鍾意周圍走,周圍食
Happy Share俾你地
歡迎報料合作:
Email: kjfoodlife@gmail.com
Whatsapp: 63525193
FB / Openrice: kjfoodlife
網址: kjfoodlife.com
編輯簡介
同事之前話黃埔新開左間炸魚薯條店,放假就去試下佢,等左一陣先至開舖,熱辣辣係外面等真係瘋狂流汗. 店...
嘛嘛地唔通真係嘛嘛地咩,食過你就知味道,台灣黎既咖啡店,一貫台灣咖啡店作風,環境好舒服同好多好正既標...
超蓮黎香港開既牛肉麵,到而家都仲係日日排哂隊,今次六點去到未有太多人食晚餐,終於無人排隊即入去食,不...
黎到第三輯就係介紹開幕季既表演,另外都有唔同既藝術表演可以預約或買飛入場觀賞,好似而家有無伴奏音樂劇...
第二部份主要會講監獄操場與監倉,除左可以體驗一下坐監既滋味,可以睇埋入冊過程同埋咁多年既監獄歷史. ...
中環警署古蹟保育大館5月29日正式開幕,部份設施已經開放參觀,大家可以網上預約,不過放工先去有部份設施...
尖沙咀既寶勒巷附近一向都係覓食集中地,有酒吧有餐廳想食野又得想飲又得,今次去既有得食有得飲有歌聽場都...
終於市區開左第一間既專門店,唔駛再去到機場先有專門店或者成日要撲popup喇,而家隨時都有雪糕食喇. 專門...
下晝食飯行過見到新開小店,見到好多乾花佈置,又有陽光照入去幾文青,夜晚原來可以飲兩杯又係另一種情調....
旺角又開左一間台式奶茶店,真係成條街都係任君選擇,呢間見到都好多人排隊諗住試一試佢,見到電視Show左呢...
住大埔真係唔愁食飯問題,今次就去試呢間好評既拉麵店,呢個係大埔既群組好多人都讚好食,就算打去都只係可...
三十幾度高溫係旺角街頭,真係要飲番杯野解渴,呢度係新開過黎既飲品店,見到有好多漸層野飲好靚,又多生果...
放假緊係要嘆番杯,最好緊係揀番間唔太遠,環境又唔錯,仲要有得食餐好既先再飲下野,咁先叫做享受假期. ...
成個星期咁辛苦緊係要放工慢活一下,呢度最好係環境夠大,又坐得舒服,慢慢坐夠舒服,一班人傾下計又一晚....
前排行下旺角商場,無意中俾勁大個兔仔吸引左,成間店都好可愛,入去見到好多好靚既香港製造曲奇就買黎試下...


text:
阿依納巴 必去景點及麥克隆尼索斯海灘附近酒店推介
麥克隆尼索斯海灘附近酒店預訂
神秘優惠價幫你慳更多
即時揭開神秘優惠價,慳得更多
阿依納巴必去推介 - 麥克隆尼索斯海灘
想去 阿依納巴 自由行?等 Hotels.com 帶你玩盡 阿依納巴麥克隆尼索斯海灘 啦!留意我地文章,話你知去阿依納巴 有咩必玩必食必買推介.仲有旅遊貼士,提你有咩需要注意,包你玩得開心又盡興!除此之外,我地仲會介紹埋阿依納巴麥克隆尼索斯海灘 附近有咩酒店,等你更加容易計劃行程,慳返酒店來回景點嘅時間.
阿依納巴麥克隆尼索斯海灘 自由行
去得阿依納巴麥克隆尼索斯海灘 自由行最緊要一定係揀啱日子去.一啲熱門景點例如,阿依納巴 嘅 麥克隆尼索斯海灘,喺旺季嘅時候通常人流都比較多,所以識揀一定揀淡季去,一來人比較少,二來有某啲景點嘅門票會比較便宜.如果真係撞正旅遊旺季,咁大家前往嘅時候,就要注意交通情況同埋有無人流管制措施啦.
阿依納巴麥克隆尼索斯海灘 交通
想去麥克隆尼索斯海灘 暢順無阻濟,最好就係出發前,睇清楚阿依納巴麥克隆尼索斯海灘 附近嘅交通情況,仲有各種前往方法.記住要搵多一兩條後備路線,因為慎防出左交通狀況,都可以即刻轉用其他路線前往,咁就唔會miss 左個景點啦.如果你去嘅時候係撞正旺季,咁就要睇下有無交通同人流管制措施,以防去到無車搭又或者遇上塞車情況啦.
阿依納巴麥克隆尼索斯海灘 必食必買攻略
阿依納巴麥克隆尼索斯海灘一直都係旅遊熱門地點,去到阿依納巴麥克隆尼索斯海灘,除左觀光之外,當然要搵下當地有咩必買手信帶返香港俾朋友啦!但買手信嘅時候,都要睇清楚物品嘅出入境條例,浪費左錢送唔到禮物事少,觸防法例就事大啦.除左必買手信,當然要留意有咩必食推介啦!大家最好出發前做定資料搜集,咁就唔會到時浪費時間臨急搵餐廳,又可以食到好野啦!


text:
海豹
海豹係對鰭足亞目種海豹科動物嘅統稱,係一類身體成紡錘體型,四肢特化成鰭狀嘅動物,海豹個頭圓頸短,又無外耳廓,因為佢哋嘅臉部生得好似貓從而得名海豹,以區別鰭足亞目其他兩個科(海獅科,海象科)嘅動物.佢哋高度適應海洋裏面嘅生活,多數時間喺海洋裏面活動,遍佈整個海域,以南極沿岸數量最多.
常見嘅海豹有:斑海豹,豎琴海豹,冠海豹等等.香港海洋公園現時養咗兩種海豹:灰海豹同斑海豹.
食物同生態地位[編輯]
海豹係海洋哺乳動物,主要食魚,但要視乎品種而定.例如食蟹海豹主要食蝦,豹斑海豹反而係兇猛嘅捕獵者,會捕獵企鵝,甚至其他海豹.而住喺北極嘅海豹,亦係北極熊,殺人鯨同人類嘅獵物.
分類[編輯]
- 僧海豹亞科 Monachinae
- 僧海豹屬 Monachus
- 象海豹屬 Mirounga
- 羅氏海豹屬 Ommatophoca
- 羅氏海豹 Ommatophoca rossi
- 食蟹海豹屬 Lobodon
- 食蟹海豹 Lobodon carcinophagus
- 豹斑海豹屬 Hydrurga
- 豹斑海豹 Hydrurga leptonyx
- 威德爾海豹屬 Leptonychotes
- 威德爾海豹 Leptonychotes weddellii
- 海豹亞科 Phocinae


text:
Polymer 讀者都睇得明既簡易西史入門第一集:從唔神聖既羅馬帝國到神聖既羅馬帝國
係公元前七世紀亞平靈半島中部有對狗娘養既兄弟羅慕路斯同雷穆斯,佢地係台伯河邊七座山既中間建立起佢地既城市.然後羅慕路斯為左呢座城命名權殺左雷穆斯,從此呢座城就以佢命名為羅馬.羅馬經歷六個國王後到第七個國王因為佢個仔強姦民女惹起民憤.好衰唔衰呢個時候羅馬城比外族入侵,羅馬城居民唔願為國王而戰個個攞起武器離開羅馬城.羅馬國王只好向人民妥協成立元老院保護人民權利.
經過 SPQR( 元老院同羅馬人民 ) 七百年既奮戰,南滅迦太基東滅希臘,當年台伯河邊小小一座羅馬城變成西方最強大既國家將整個地中海變成佢地後院既小池塘.但到公元前 40 年又先後出現兩個軍事強人凱撒同屋大維,佢地靠軍隊既支持架空元老院成為羅馬帝國既皇帝.不過雖然呢個時候既羅馬帝國名義上係個人獨裁,但元老院仍有相當既權力.羅馬皇帝為加強個人獨裁就愈黎愈依賴軍隊既支持.結果到公元三世紀羅馬軍隊反客為主分裂成多個派系不斷廢立皇帝.最後班軍佬索性自立為帝,羅馬城成為各個軍頭爭奪皇位既殺戮戰場.
到公元三世紀未一個軍頭戴克里先奪得皇位.佢為穩定局勢發明四帝共治制將國家分成兩份,每邊各有正副皇帝.只要其中一個皇帝死左就由另外三個選個新皇帝出黎.結果當四個皇帝一上任就即刻全部反面,羅馬帝國分裂成東西兩個.
然後唔洗幾年一群前所未見既野蠻人出現係呢兩個帝國眼前.佢地係匈奴人.在此之前羅馬人眼中既蠻族不過係住係深山密林中既高盧或日耳曼人,除左文明程度低D之外基本上係人畜無害.
但呢班匈奴人從不知原於何處既遙遠東方一路燒搶殺到黎西方既盡頭.所過之處赤地千里尤如騎係馬上既人形蝗蟲.佢地首先搶掠係高加索山區既阿蘭人,阿蘭人頂唔順就跟住佢地一齊西進.跟住佢地又搶掠係東歐既哥德人,哥德人又頂唔順就跟住佢地一齊西進.之後佢地就搶掠東羅馬帝國,但就連東羅馬帝國都頂順就係匈牙利到畫左達地比佢地住.住落黎做咩?唔通要我耕田?我蝗蟲黎架嘛!要食就緊係搶架啦!
然後匈奴人繼續西進,將沿途既“野蠻人”(同匈奴人比佢地算係紳士)推向西羅馬帝國既邊境.一 D 加入匈奴人既搶掠大軍,另一 D就內附羅馬帝國成為佢地既僱傭兵.最後匈奴人一路搶到羅馬城外,全歐洲既蠻族都跟隨匈奴人既腳步將西羅馬帝國變成佢地既提款機.一 D 入黎搶掠,一 D 入黎做僱傭兵,反正實際上都係同一樣野.直到 475 年西羅馬皇帝尼波斯被日耳曼僱傭兵歐瑞斯特趕走,歐瑞斯特立自己個仔羅慕路斯·奧古斯都為西羅馬皇帝.十個月後佢又被另一個日耳曼僱傭兵奧多亞塞趕走,不過今次奧多亞塞冇自立為帝.佢叫自己做義大利國王.476 年 9 月 4 日西羅馬帝國滅亡.
廢墟比人搶掠幾都次都係廢墟.冇左羅馬皇帝既羅馬城由羅馬主教成為殘存羅馬人民既保護者,係蠻族反覆搶掠下祈求下一個救世者.
係歐洲大陸北面比利時高盧省,佢地既總督係薩利昂法蘭克人既希爾德里克一世仍然繼續效忠於早已唔存在既西羅馬帝國.481 年希爾德里克一世死後佢個仔克洛維一世自封法蘭克國王建立墨洛溫朝.克洛維一世在位時放棄日耳曼人信奉既亞流教派皈依羅馬天主教並將西哥德人趕入比利牛斯山對面征服整個現代法國成為最強大既蠻族國家.
西哥德比人趕入比利牛斯山後又過左百幾年後又有新一批蠻族進入歐洲.雖然呢批人明顯比當時既歐洲人文明得多,之所以佢地會比班蠻族稱為蠻族係因為佢地唔信天主教.佢地係新興宗教伊斯蘭教徙.阿拉伯帝國倭馬亞朝既穆斯林游過直布羅陀海峽消滅西哥德王國,而家要爬過比利牛斯山直入西歐天主教世界.當時既法蘭克國王提奧德里克四世派佢既宮相鐵鎚查理係圖爾戰役擊敗穆斯林.六年後 737 年提奧德里克四世過身大權在扼既鐵鎚查理七年拒立新王成為法蘭克王國既實權者者.要到 743年鐵鎚查理死後佢個仔矮子丕平先立提奧德里克四世個仔希爾德里克三世為王.
有日矮子丕平去羅馬拜神佢就同教宗匝加利亞呻啦”哎呀我個國王咩都唔做我點算好呢?教宗就答佢“邊個管理法蘭克王國邊個就係法蘭克國王”得到左教宗默許 751 年丕平廢黜希爾德里克三世自立為法蘭克國王建立卡洛林朝而且仲得到教宗親自到巴黎為佢加冕.
矮子丕平成為法蘭克國王丕平三世之後羅馬城又出事啦.754 年倫巴底人入侵羅馬城,雖然呢 D 對佢地黎講已經係日常生活,不過有 D 唔係好日常既事發生左,今次竟然有人幫拖.得知教廷受襲丕平三世即刻帶兵南下趕走倫巴底人呢班山番,而且仲將倫巴底人手上搶返黎既土地送比教宗.咁問題又黎啦請問究竟係冊封封建領主既教宗大啊?定教宗不過係封建領主分封既諸侯呢?心虛既教廷就即刻老作左份文件「君士坦丁獻土」話我既土地係當年君士坦丁大帝遷都君士坦丁堡後送比我既!
唔吹由自可一吹吹大佢,教廷由此仲得出結論:所以我就係西羅馬帝國既繼承人!
768 年 10 月 9 日丕平三世死後由佢個仔查理繼位.查理繼位後法蘭克王國繼續擴張仲征服埋今日既德國同義大利.到而家為止歐洲既大部分蠻族都係一個國王既管理之下,就好似當年既羅馬帝國一樣…
799 年教皇利奧三世被當地貴族趕出羅馬,查理出兵鎮壓暴動後將利奧三世接回羅馬城.800年既聖誕法蘭克國王查理係羅馬教廷既聖彼得大教堂跪係教宗利奧三世面前做禮拜.禮拜完成後企返起身突然頭頂多左個皇冠然後全場歡呼:上帝為查理皇帝加冕 !! 為世界帶黎和平既羅馬皇帝!就咁法蘭克國王查理就變成羅馬帝國皇帝查理曼大帝.
“羅馬帝國邊有冧過呢 ? 不過係遇到少少既麻煩而已.”至少當時既歐洲人都係真心咁諗.814 年 1 月 28 日查理曼大帝駕崩由佢個仔虔誠路易繼位.虔誠者路易繼位後根據日耳曼民族傳統將身家平分比佢三個仔.大仔洛泰爾得到意大利.二仔丕平一世得到阿基坦.細仔日耳曼人路易得到巴伐利亞.好衰唔衰到 823 年佢又同二奶生多個仔禿頭查理,而家副身家又要重新分過啦.多隻香爐多隻鬼三個啊哥又即刻反佢老豆檯.虔誠路易唔夠三個仔打只好讓位,結果兩個細仔調轉槍頭打大仔洛泰爾.洛泰爾又唔夠打,丕平一世同日耳曼人路易又拖返老豆虔誠路易出黎做皇帝.呢場人頭落地既家族爭產大戲到 840年 6 月 20 日虔誠路易死後終於結束.早係 838年二仔丕平一世已經病死所以而家就由洛泰爾,日耳曼人路易,禿頭查理三人分身家.843 年 8月三兄弟簽訂凡爾登條約將法蘭克王國分三份:
• 一份洛泰爾一世既中法蘭克王國
• 一份禿頭查理既西法蘭克王國
• 一份日耳曼人路易既東法蘭克王國
洛泰爾同佢 D 仔都死埋後東西法蘭克王國係墨爾森條約分埋中法蘭克王國.
東法蘭克王國國王日耳曼人路易死後由佢個仔胖子查理繼位.西法蘭克王國國王禿頭查理死後由佢個仔口吃路易繼位.口吃路易死後由佢兩個仔路易三世同卡洛曼二世繼位.路易三世同卡洛曼二世死後王位又返返去胖子查理到.但胖子查理又比佢個侄克恩滕公爵阿努爾夫廢左.阿努爾夫得到東法蘭克王國.巴黎伯爵卡佩家族既厄德一世得到西法蘭克王國.之後阿努爾夫又早死得個幾歲既仔孩童路易.孩童路易係 911 年十八歲時死埋.東法蘭克王國貴族選法蘭克尼亞公爵康拉德一世做東法蘭克王國國王,東法蘭克王國卡洛林朝結束.康拉德一世又傳位比薩克森公爵捕鳥者亨利建立薩克森朝.936 年捕鳥者亨利個仔奧圖一世繼位.到當時教皇國依然不斷受到倫巴底王國既入侵.時任教宗若望十二世就向奧圖一世承諾如果你搞得掂倫巴底人既我就封你做羅馬帝國皇帝.962 年踩住倫巴底人既屍骸進入羅馬城既奧圖一世受封羅馬帝國皇帝.不過今次同前面查理曼大帝個 D 有 D 唔同,佢呢個叫神聖羅馬帝國皇帝,全稱為德意志民族神聖羅馬帝國皇帝.作為交換奧圖一世又頒布   確認教皇國係教宗私產,係教皇國內教宗有絕對既權力同時教宗又要忠於神聖羅馬帝國皇帝.從此法蘭克王國永遠分家走上各自既道路成為今日法國同德國既雛型.而佢地既祖先矮子丕平留落黎既問題卻會繼續纏繞佢地.
下集: 敘任權鬥爭


text:
聽花CD #1:聽花CD:序
好耐未試過掃咁多碟.呢幾年多數去睇show同去日本先會瘋狂買碟,係呢兩個月無端端挑起執舊香港碟舖癮,又撞著HMV清倉加Yahoo有人放,結果一掃就十幾廿隻.
今次要多謝各位兄弟,一個月前提到想執返黃秋生兩隻碟同余力機構兩隻碟,一個月後全部入手再加意外收穫,出外真係靠朋友.其實除咗余力機構第一隻其他全部都有,買完又買因為我份人太過old-school,不過唔係咁old-school又點會搵咁老土嘅碟呢.
陳輝陽,因葵同余力姬夾埋嘅余力機構,係一個香港地有才華有態度只會揾唔到食嘅實證.九七年第一隻碟其實有點大路,雖然同同期香港流行音樂比較已經相當另類,因葵走咗之後三年磨一劍,第二隻碟《快活》變咗玩嘢rock,今時今日聽仲會覺得好前衛.我諗陳輝揚成世人最開心應該係呢幾年,佢畢生才華貢獻晒俾呢兩隻碟,余力姬把聲唔係超靚,但正正帶點粗糙更配合陳輝揚咁真誠嘅音樂.
不過當你隻碟過咗廿年再聽仲會覺得超前晒廿年之後嘅音樂,喺'90尾'00頭嘅香港絕對唔係好事,只代表出碟時走得太前嘅你死得好快.正如《快活》絕對屬於香港音樂經典之一,但問吓身邊有幾多人知呢隻碟甚至識得余力機構呢個組合?佢哋個名廿年後突然有人提起,都因為首《活著》俾人翻唱,唔係謝安琪佢首《活著》係原創,而係同余力機構所代表嘅完全相反嘅Twins其中一個,聽完佢唱只會令你更加懷念佢哋.如果謝安琪首《活著》先係翻唱,你話會幾美好.
香港地好現實,玩到識飛都用,係搵唔到食就要向現實低頭,嗰陣香港仲未接受到呢種音樂,再過幾年先開始欣賞唱作歌手同實力派,早咗出道嘅余力機構兩隻碟之後無以為繼唔算意外.陳輝揚轉做幕後跟住寫K歌寫到出晒名,係呀完全冇晒余力機構時期火花,人哋搵到食仲有名有利喎你吹咩?至於余力姬,維基百科話去咗美國做律師.你話搵錢至上到做嘅嘢搵唔到食就連活著空間都冇嘅香港,抹殺咗幾多有才之士同理想.
黃秋生唱作路好相似,第一隻碟國語加粵語alternative pop跟住第二隻變成全粵語indie rock,仲要比余力機構再早幾年出碟市道同接受性更差,不過佢算演而優則唱冇咁辛苦,有後路時個project自然去到幾盡都冇所謂,最少余力機構唔會唱粗口歌先啦.同有江湖地位時吹雞自然有號召力得多,你估請得郁黑鳥成員幫你寫歌同邱禮濤肯幫你拍MV真係個個做得到咩.
同其他轉型歌手唔同,黃秋生好清楚自己想做乜,同搵咩人合作會做得出佢想要嘅音樂,根本就唔志在最後成功與否,係要成功要賣得要紅就唔會唱粗口歌啦,而且喺地下做土皇帝唔開心得過上主流做路人甲?雖然論歌我比較鍾意rock底嘅《地踎搖滾》,其實《支離疏》較有性格,兩隻碟歌路都好雜,同時好多歌都會搵到模彷某外國樂隊嘅感覺,但呢份tribute味《地踎搖滾》比較重,呢個係八九十年代香港(獨立)音樂通病,因為仲處於追隨同學習外國階段,好少可以建立到完全屬於自己嘅聲音.是但啦,聽《吓》聽《地踎搖滾》兩首已經夠殺啦,呢兩隻碟份爛仔同地下味好真實,之後都冇幾多香港band香港碟玩得返.
本來只打算執返呢四隻突然想聽返嘅碟,不過跟住越來越大鑊.唔知點解我行二手舖從來冇乜運,想要嘅一係行極都冇,撞到都只得一二三百蚊炒價貨,偏偏其他人就係無論去邊區行邊間都搵得到,仲經常只需要一二十蚊執笠價,呢四隻都靠兄弟幫手至搵得返,不過成日煩人唔係路亦唔多好意思,就開始上Yahoo拍賣.
其實Yahoo真係好多寶藏,耐唔耐會有人放香港indie同band舊碟,當然有啲係炒家而且炒起上嚟可以好癲,好似搵緊余力機構隻《快活》時Yahoo有兩個人放緊,有隻二手最後炒到$320,就算隻碟絕版我亦好想聽返(同,其實本身我已經有...),都唔會捨得俾咁天價去買.最抵死另一個人放隻全新先賣兩舊水,唔知三百二贏到隻二手條友最後喊咗幾耐呢.同,我隻夜冷二手$20,夾埋用咗唔使Yahoo十份一價錢執晒佢哋全線兩隻,之後HMV再執多隻全新都係$60...
所以玩Yahoo拍賣最緊要係耐性,好多時肯等都會等得到夜冷價平貨,好似百無聊賴時見到有套亞龍大頭三隻$250,隻《Action Figures》仲要全新未拆,其實聽metal咁多年都冇乜聽過佢哋就執啦,買完之後就有人放平貨,$18隻《大車店》邊度搵呀,三隻分開買夾埋都唔使一舊水.唯有當俾多咗係為套碟99%新冇花仲有側標,加有隻未拆絕版貨囉,雖然買到返嚟都係照開嚟聽架啦,其實蠢咗如果另外買多隻四五十蚊二手,隻全新《Action Figures》過一排再擺上去放可能已經放到$250,不過我份人唔多鍾意呢種炒賣行為只為音樂,係賺少好多錢架喇.(呢個故事亦教訓大家,第時想執平碟記住跟住劉Sir,佢每次買完一隻碟之後好快就會有人放平貨)
其實Yahoo之外facebook二手CD拍賣區都好多寶,好似黃秋生之前搵極唔見,《支離疏》算易搵係唔知點解《地踎搖滾》好少見二手舖有貨,到我集齊之後立即好多人放佢嘅碟標價五六十蚊亦唔貴,但我份人始終比較懶唔慣成日望實有咩執,加上好多頭版碟絕版碟貴到飛起想買都唔捨得,呢個時候就輪到HMV出場喇.
又係靠朋友,唔係身邊有人單聲都唔知佢哋搞全場八折感謝祭,metal碟就算啦我更有興趣掃返復黑王同舊indie碟,小島Chyna浮世繪Raidas呢啲五六十蚊一隻唔使諗見到就掃啦,如果上Yahoo買初版貴幾倍呀,我只求有得聽唔志在收藏時買復黑王已經好足夠,仲要之前猛咁搵余力機構,點知去到銅鑼灣大大隻放喺度冇人要,唔使煩喇俾多六條執埋佢啦.
其實有幾隻碟已經唔係第一次買,黃秋生兩隻一早有,余力機構隻《快活》屋企直頭有最少兩隻,你未經歷過十幾年前嘅聽歌生活,未必明一隻碟點解可以買多過一次.想當年屋企部機harddisc得四十幾激,裝完Windows呀Office呀得返一半,全家人爭一部得廿激harddisc嘅電腦,想燒MP3只可以燒128K仲要揀碟燒.其實128K音質已經唔差,當換咗新機harddisc大咗時,自然想燒返320K追求一下或燒返當年冇燒到MP3嘅碟,但簡單的話就唔使咁煩啦.
當時寬頻未普及加好多碟特別地下band根本冇得download,想聽metal同indie只有靠買碟,每個月份零用份糧差唔多貢獻晒俾各大小CD舖,而住喺香港一大問題係土地問題.我鍾意一隊band慣咗買全線,而一隊老band全線過十隻碟好平常,所以開始聽音樂第一年已經買咗過千隻碟,後來開始收手時屋企已經有三千幾隻碟(但碟仍然會繼續買),已經自暴自棄到一個地步CD櫃都唔用,總之邊個位擺嘢唔會俾老母小,新買啲碟就揳落去啦,問題就係今日買咗隻碟唔立即聽立即燒的話,第二日已經唔知揳咗去邊唔見咗.
所以當一隻CD唔係買嚟儲時會一買再買不離三個原因,一係當你好想聽返或者燒返一隻碟,但首先要面對屋企個四五千隻CD碟海,你會寧願放棄直接買過隻算,好似浮世繪隻《愛花的少年》,第一隻買完返嚟未開已經唔知飛咗去邊,突然心血來潮想聽返HMV又開倉,咪煩喇買過隻再執埋《知道不知道》儲返齊一套啦.
另一個原因就係聽到花.而家嘅人好難想像聽花一隻CD,因為好多時只會開一次燒MP3(我都係),加上而家上網stream就得,好多時買碟只為儲返physical支持隊band,買到返嚟拆都唔拆用嚟擺唔係用嚟聽(我都係...).但十幾年前冇Youtube冇streaming,就算買咗碟屋企部電腦都冇位燒MP3,有啲碟就只有播CD聽,有時粗聽得滯會搞到隻碟花晒聽唔到,我隻黃秋生就係例子.
而最後一個原因,就真係為收藏甚至保育.香港band而家出碟都難,更何況二三十年前?復黑王都叫會幫大band經典碟印多一兩水,地下band當年印幾百隻就永遠只得嗰幾百隻,少一隻就冇一隻再搵唔返,所以就算自己已經有或者唔啱,每次見到都執咗先,寧願第時撞到有心人想要時平放俾佢,都好過啲碟放喺度永世冇人理,最後俾人當垃圾送去堆填區咁浪費.
所以有啲碟,唔會理音樂好唔好同自己有冇,總之見到就會買,余力機構隻《快活》我HMV開倉買呢隻應該已經係第四隻,仲要加埋有兩隻全新未拆,而DSC同Azylum兩隻碟我屋企應該各有最少五六隻.所以我其實有潛質做炒家,當《快活》二手Yahoo可以賣到$320,我屋企兩隻全新賣得晒已經抵返晒呢兩個月嘅買碟錢,加埋其他好多絕版碟,過多幾年可能每隻標一兩百都放到.可惜呢,我份人買碟就真係只為聽音樂...
呢個月不停煲呢堆舊碟,聽得出好多味道.Raidas出名在《傳說》,雖然同類歌路當中我都係鍾意浮世繪隻《愛花的少年》多啲,不過一比第二隻時浮世繪就輸好多,《知道不知道》pop好多仲玩到港台節目主題曲咁健康唔太慣,相反band味重過電味嘅《Raidas》就一定係香港band碟中嘅經典,齋聽好鬼靚嘅結他已經好滿足.Chyna隻碟又話有首兩個字長drum solo,點知得分半鐘,同隻碟先得廿幾分鐘EP長度,好在後半唔錯,雖然都好pop,不過當年嘅主流rock/metal係咁大路,你album track玩得夠火我都收貨架喇.
嫌太大路咪聽亞龍大,第一隻碟種爛撻撻真係冇得輸,第二隻碟已經太pop,第三隻雖然唔再metal但玩得幾Alice in Chains,未至於咁多人講到咁差.而聽完余力機構,之後應該要追溯埋天織堂.而家聽返廿幾年前嘅香港band同indie,仍然會覺得好好聽,唔係因為舊一定好聽,而係佢哋其實玩得好前衛,又或者話而家嘅香港band其實有點倒退.
余力機構好多歌根本就係佢哋唔玩幾年之後,王菀之出道頭幾隻碟嘅風格,只不過佢哋玩時啲人覺得好怪唔理,要隔幾年市道轉咗,王菀之再玩大家先開始接受覺得好創新,而佢哋較另類嘅歌好似好Velvet Underground嘅《三分鐘宇宙論》,根本就係好多好多年之後My Little Airport等文青樂隊想做嘅,正因生不逢時令余力機構只能成為一個獨立傳奇.
你唔會預而家仲有人玩synthpop同new wave,但《Raidas》好AOR嘅歌路同而家好多北歐hard rock/heavy metal band玩緊嘅差唔多更加唔會輸,而Raidas特別之處係營造到當時至而家都好少香港band會做或做得出嘅epic感覺.要唔靚要metal嘅,好多人知道亞龍大只因為LMF,但LMF後來已經只餘潮味,想搵返地下感覺咪聽返亞龍大第一隻,當而家嘅香港(metal) band不停追求更靚更新派時,反而失去咗《亞龍大》同黃秋生頭兩隻碟份真誠.
呢個係而家香港band界死結:睇落好似發展得好快,音樂不斷有新嘗試,但實際上落入一個循環,好多廿幾年前嘅香港band/indie artist根本就係玩緊而家嘅香港獨立音樂,又或者話而家香港只係回頭追求復黑王所代表個時代嘅創作高峰.
舊band襟聽唔止音樂多元化,各大小樂隊風格百花齊放,就算一個獨立artist自己歌路都可以好廣闊,但更優勝之處係當時嘅band聽得出感情好豐富,聽同一隊band唔同碟感受已經可以非常唔同.而家嘅band技術同製作資源一定比以前高,偏偏主流感情都係好重壓抑感好低迷,大家想表達嘅好似冇乜大波動大分別甚至唔多想表達,或者更直接只追求節奏同技術走感官路線,用太多電腦執到乜都好整齊好靚嘅新一代錄音製作方式有一定影響.
所以新band會聽,但真係冇太多碟會俾得返舊band嘅感覺同豐富感情,所以每聽完一輪新band新音樂,多數會回頭尋尋根.我相信我會繼續追一排復黑王同舊band碟.哎吔,Yahoo隻天織堂俾人搶咗添...
聽花CD:劉Sir無界限9up音樂專欄
阿Sir話:香港資深五金業工作者劉Sir樂評總集
Projects
紙談金屬 Kowloon Metal City
電視談金屬:
亞洲電視《文化潮流》#9
「中樂與重金屬」訪談
劉Sir個網
lau-sir.com
劉Sir個blog
http://hk.myblog.yahoo.com/lausirisual


text:
「領導」
領導係帶領嘅意思,如果只係一直跟從別人嘅指令去工作嘅話,其實毫無領導可言.而一個成功嘅領導者通常都具備以下嘅五樣特質,當中包括:決斷能力,有同理心,承擔責任,保持樂觀,專注向前!當然領導者亦都有唔同嘅類型,係唔同嘅環境入面會發揮不同嘅作用,所以有時唔係領導者嘅問題而係領導嘅方法未必適合某啲公司嘅文化.用人唯才先至係管理同領導上策!
「目光」
一個領導者係需要有長遠嘅目光,因為要帶領團隊去到不同嘅目的地.如果只係甘於現狀嘅話,其實佢唔係一個真正嘅領導者!做一個成功領導者最難嘅係當你知道條船就嚟撞向個冰山,但係仍然要保持鎮定去諗下點樣解決問題,兼且要穩定軍心.當然條船真係有機會撞埋個冰山度,但係作為領導者亦都需要諗辦法去救船上面嘅人,之至佢哋安全為止.所以一個好嘅領導者係唔會咁易放棄自己嘅目標!
「學習」
成功嘅管理係需要跟著快速改變嘅環境而作出不同嘅改變,而且一本天書睇唔到老,要不斷學習.係唔同嘅情況係需要用唔同嘅管理方法去,尤其係要應對唔同嘅環境同改變.當然唔係話舊嘅管理模式唔好,只不過年代唔同咗有啲方式係需要改變.單一嘅領導模式已經唔係太過適合而家嘅營商環境,而作為一個新派嘅領導者所需要嘅軟技能比起任何嘢嚟得更緊要.
Also published on Medium.